vnews - Ooredoo color run tha'aaraf koffi\nއުރީދޫ ކަލަރ ރަން ތައާރަފްކޮށްފި\nރާއްޖޭގެ އެންމެ ކުލަގަދަ ދުވުމުގެ އިވެންޓް "އުރީދޫ ކަލަރ ރަން"ގެ ނަމުގައި މިއަދު އުރީދޫ މޯލްޑިވްސް އިން ތައާރަފްކޮށްފި އެވެ.\nހުޅުމާލޭ ސެންޓްރަލް ޕާކް ސަރަހައްދުގައި ކަލަރ ރަން އިއްޔެ އިފްތިތާހުކޮށް ކުރިއަށް އޮތް ޑިސެމްބަރު މަހުގެ ދެވަނަ ދުވަހު ހުޅުމާލޭގައި މިރަން ކުރިއަށް ގެންދިއުމަށް ވަނީ ނިންމާފަ އެވެ.\nއުރީދޫ މޯލްޑިވްސް އިން ބުނީ މިފަދަ ދުވުންތައް ދުނިޔޭގެ އެކިހިސާބުތަކުގައި މަގުބޫލުކަން ހޯދާފައިވާއިރު، ރާއްޖޭގެ ގިނަ ދުވުންތެރިން އުރީދޫ ކަލަރ ރަން އަށް މަރުހަބާ ކިޔާފައިވާ ކަަމަށެވެ.\nއުރީދޫގެ ސީއީއޯ ނަޖީބް ހާން ވިދާޅުވީ އުރީދޫގެ ކަލަރ ރަން ދިވެހި ދުވުންތެރިންނާއި ހަމައަށް ގެނެސްދެވުމަކީ ލިބިގެންދާ ވަރަށް ބޮޑު އުފަލެއް ކަމަށެވެ. ފާއިތުވެދިޔަ އަހަރުތަކުގެ ތެރޭގައި ރާއްޖޭގައި ދުވުންތެރިންގެ އަދަދު އިތުރުވެފައިވާ ކަން ފާހަގަކުރައްވާ ނަޖީބް ވިދާޅުވީ ކަލަރ ރަން އަކީ ގިނަގުނަ ފައިދާ ހިމެނޭ ކަމަކަށްވާނެތީ މިކަމަށް އިތުރު ހިތްވަރެއް ދިނުމުގެ ގޮތުން އެކުންފުނިން ތައާރަފްކުރީ މި ދާއިރާ އަށް މުޅިން އައު އަދި ތަފާތު އިވެންޓެއް ކަމަށެވެ.\nއުރީދޫ މޯލްޑިވްސް އިން ބުނީ އުރީދޫ ކަލަރ ރަންގެ އަމާޒަކީ ދުޅަހެޔޮ ދިރިއުޅުމަކަށް ދުވުމަކީ މަޖާ އަދި އުފާވެރިކަން ގެނުވައިދޭނެ ހަރަކާތެއްކަން އަންގައިދިނުން ކަމަށެވެ. ތަފާތު ހަރަކާތްތަކެއް ހިމެނޭ ފަސް ކިލޯމީޓަރުގެ މި ކުރު ދުވުމަކީ އަލަށް ދުވާ ފަރާތްތަކާއި އާއްމުކޮށް ދުވާ ފަރާތްތަކަށްވެސް ބައިވެރިވުމަށް މަޖާވާނެ އިވެންޓެއް ކަަމަށްވެސް އުރީދޫ އިން ބުނެ އެވެ.\nއުރީދޫ ކަލަރ ރަންގައި ކޮންމެ ކިލޯމީޓަރެއް ދުވެ ނިމުމުން ދުވާ ސަރަަހައްދުގައި ބަހައްޓާފައި ހުންނަ ކުލަ ސްޓޭޝަންތަކުން، ކުލަގަދަ ގޮތެއްގައި އެކަން ފާހަގަކުރާނެ ކަމަށެވެ. މިއީ ވަކި ވަގުތެއްގެ ތެރޭގައި ނިންމަން ޖެހޭ ރޭހަކަށް ނުވާތީ ހިނގާފައި، ޖޮގްކޮށްފައި، ދުވެފައި ނުވެތަ ނަށަމުންވެސް މި ދުވުން ނިންމިދާނެ އެވެ.\nއުރީދޫ އިން ބުނީ ހަތް އަހަރުން މަތީގެ ހުރިހާ ފަރާތްތަކަށް ވެސް، އެއްވެސް ފީ އަކާ ނުލާ މި ދުވުމުގައި ބައިވެރިވުމުގެ ފުރުސަތު ހުޅުވާލެވިފައިވާ ކަމަށެވެ. އަދި ކަލަރ ރަންގެ އޮފިޝަލް ޓީޝާޓާއި އެހެނިހެން ހަދިޔާތައް ހިމެނޭ ކިޓެއް ގަންނަން ލިބޭނެ ކަމަށްވެސް ބުނެ އެވެ. މި ދުވުމުގައި ބައިވެރިވާން އެދޭ ފަރާތްތަކުން އުރީދޫ ވެބްސައިޓް މެދުވެރިކޮށް ފަސޭހަކަމާއި އެކު ރަޖިސްޓަރީ ކުރެވޭނެ އިންތިޒާމު މިހާރު ވަނީ ހަމަޖައްސާފަ އެވެ.\nއުރީދޫ މޯލްޑިވްސް އިން ބުނީ ކޮންމެ އަހަރަކުވެސް އެ އަހަރެއްގެ އުރީދޫ ކަލަރ ރަންގެ އޮފިޝަލް ޗެރިޓީ ޕާޓްނަރެއް ހޮވައި، މި ދުވުމުގެ ކިޓްތައް ވިއްކައިގެން ލިބޭ ވަކި ޕަސެންޓެއްގެ ފައިސާ އެފަރާތަށް ހަދިޔާ ކުރާނެ ކަމަށެވެ. އަދި އިތުރު އެހީތެރިކަމެއް ފޯރުކޮށްދޭން ބޭނުންވާ ފަރާތްތަކަށް އެ ފުރުސަތު މަގުފަހިކޮށްދޭނެ ކަމަށްވެސް ބުނެ އެވެ.\nތަޖުރިބާކާރު ދުވުންތެރިންނާއި، ދުވުމަށް ޝައުގުވެރިވާ މީހުން، އަދި އާއިލާ އާއި ރައްޓެހިންނާއި އެކު އުފާވެރި ވަގުތުކޮޅެއް ހޭދަކޮށްލަން ބޭނުންވާ ހުރިހާ ފަރާތްތަކަށް ވެސް، އުރީދޫ ކަލަރ ރަންގައި ބައިވެރިވުމަށް، އުރީދޫ އަދި މި ދުވުމުގެ އެންމެހާ ޕަޓްނަރުން ދައުވަތު އަރުވާ ކަމަށާއި މި ދުވުމާއި ބެހޭ ގޮތުން އިތުރު މައުލޫމާތު އުރީދޫގެ ވެބްސައިޓް އަދި ސޯޝަލް މީޑިއާ ޕޭޖުތަކުން ފޯރުކޮށްދެމުންދާނެ ކަމަށްވެސް އުރީދޫ މޯލްޑިވްސް އިން ވަނީ ބުނެފަ އެވެ.


Megan kureege firimeehaa2vana kaivenyah thayyaru kuranee - vNews.mv\nމޭގަންގެ ކުރީގެ ފިރިމީހާ ދެ ވަނަ ކައިވެންޏަށް ތައްޔާރުވަނީ\nމަރްޔަމް ޝަނީޒާ 03 June 2018, 11:35\nމޭގަން މާކެލް އާއި ޕްރިންސް ހެރީ ކައިވެނި ކުރިތާ ކުޑަ ދުވަސް ކޮޅެއްގެ ތެރޭގައި މޭގަންގެ ކުރީގެ ފިރިމީހާ ޓްރެވާ އެންގެލްސަން އެންގޭޖް ވެއްޖެއެވެ.\nފިލްމް ޕްރޮޑިއުސަރެއް ކަމަށްވާ އެންގެލްސަން އެންގޭޖްވެފައިވަނީ އޭނާގެ ލޯބިވެރިޔާ ޓްރޭސީ ކާލަންޑް އާއި އެވެ. ޑައިޓީޝަނެއް ކަމަށްވާ ޓްރޭސީ އާއި އެންގޭޖްވުމަށްފަހު އެންޖޭންމެންޓް އަނގޮއްޓި ފެންނަ ގޮތަށް ދެމީހުން އެކުގައި ނަގާފައިވާ ފޮޓޯއެއް އެންގެލްސަން ވަނި ސޯޝަލް މީޑިއާގައި އާންމުކޮށްފައެވެ.\nއެންގެލްސަން އަކީ އޭނާ ދަންނަ އެންމެ ނަސީބުވެރި މީހާ ކަމަށާއި، ޕާޓީއަށް ތައްޔާރުވުމަށް ބުނާ ކެޕްޝަން އަކާއި އެކު މި ފޮޓޯ އިންސްޓަގްރާމްގައި އާންމުކޮށްފައިވަނީ ހުކުރު ދުވަހު އެވެ.\nމޭގަން އެކޭ އެއްގޮތަށް މިއީ އެންގެލްސަންގެވެސް ދެވަނަ ކައިވެންޏެވެ. ކައިވެންޏަށް ތައްޔާރުވާކަން އެންގެލްސަން އާންމުކޮށްފައިވާއިރު އޭނާ އާއި ޓްރޭސީ އެންގޭޖްވެފައި މިވަނީ މޭގަން އާއި ޕްރިންސް ހެރީ ކައިވެނި ކުރިތާ ދެ ހަފްތާފަހުންނެވެ. މޭގަން އާއި އެންގެލްސަން ކައިވެނި ކުރީ 2004 ވަނަ އަހަރުން ފެށިގެން ރައްޓެހިވެގެން އުޅޭތާ ހަތް އަހަރު ފަހުން 2011 ގައި ޖެމެެިކާގައެވެ. މި ދެމީހުންގެ ކައިވެނި ރޫޅުނީ އޭގެ ދެ އަހަރު ފަހުންނެވެ.\nއެންގެލްސަން އާއި މާކެލް ކައިވެނި ކޮށްގެން އެންމެ ފުރަތަމަ ދެމީހުން އެކުގައި އުޅުނީ ލޮސް އެންޖެސިސް ގައެވެ. އޭގެ ފަހުން މޭގަން ވަނީ އޭނާ ކުޅެމުން އައި ސީރީޒެއްގެ ޝޫޓިން އަށް ޓޮރޮންޓޯ ދިރިއުޅުން ބަދަލުކޮށްފައެވެ. މޭގަން އާއި އެންގެލްސަންގެ ކައިވެނި ރޫޅެން ދިމާވީ ދެމީހުން ވަކިން އުޅެން ޖެހުމުގެ ސަބަބުން ކަމަށް ރިޕޯޓްތައް ބުނެއެވެ.\nއެންގެލްސަން މަޝްހޫރުވެފައިވަނީ އޭނާ އުފައްދާފައިވާ ޓީވީ ޑްރާމާ "ރިމެމްބާ މީ" އިންނެވެ. އެ ޑްރާމާއަކީ އެމެރިކާގެ ވޯލްޑް ޓްރޭޑް ސެންޓަރ ގޮއްވާލި ހާދިސާ 9/11 އާއި ގުޅުވައިގެން ހަދާފައިވާ ޑްރާމާ އެކެވެ.


Kaiveni Kuri Dhuvahu Vari Kuree, Mendhuruge Keumuge Therein Kuri Zuvaabuge Sababun - Vaguthu\nކައިވެނި ކުރި ދުވަހު ވަރިކުރީ، މެންދުރުގެ ކެއުމުގެ ތެރެއިން ކުރި ޒުވާބުގެ ސަބަބުން\nކައިވެންޏަކާ ހަމައަށް ދެ މީހަކު ދާނީ ވަރަށްވެސް ގިނަ ފޮނި އުންމީދުތަކަކާއެކުގައިކަން ޔަޤީނެވެ. ދެ މީހުންގެ ދިރިއުޅުން، އެއް ދިރިއުޅުމެއްގެ ގޮތުގައި ވޭތުކުރުމަށެވެ. އެކެއްގެ އުފަލަކީ އަނެކާގެ އުފަލަށްވެސް ހެދުމަށެވެ. އެހެންނަމަވެސް، ދިމާވާ ކަންކަމުގެ ސަބަބުން، ދެމަފިރިން ވަރިކުރާ ހިސާބަށް ކަންކަން ދެއެވެ.\nއެހެންނަމަވެސް، މި ދެމަފިރިން ވަރިކުރީ މާ އަވަހަށެވެ. ވަރި ކުރީ ކައިވެނި ކުރި ދުވަހުއެވެ.\nއަވަށްޓެރި އިންޑިޔާގެ އަޙުމަދުއާބާދުގައި މިކަން ހިނގާފައިވާއިރު، ދެމަފިރިންގެ ކައިވެނީގެ ކަންކަން ކުރިއަށް ގެންގޮސްފައިވަނީ ހެނދުނުގެ ވަގުތުއެވެ. ހެނދުނު، ދެ ފަރާތުގެ އާއިލާއިއެކު ތިބެގެން ކައިވެނީގެ ކަންކަން ވަރަށް އުފާވެރިކަމާއި، ވަރަށް އޮމާންކަމާއެކު ނިންމާލިއެވެ. އެއްގޮތަކަށްވެސް އެހާ އަވަހަށް ވަރިކުރަން ޖެހިދާނެކަމުގެ ވިސްނުމެއް ނެތެވެ.\nއެހެންނަމަވެސް، ކައިވެންޏަށްފަހު، ހަމަ އެތަނުގައި މެންދުރުގެ ކެއުމަށް އިންސާފު ކުރަމުން ދަނިކޮށް މައްސަލަތަކެއް ޖެހުނެވެ. "މުމްބާއީ މިރާ" އިން ބުނެފައިވާ ގޮތުގައި ދެ މީހުންގެ މެދުގައި ޖެހުނު މައްސަލަތަކަކީ ބޮޑެތި މައްސަލަތަކެއްވެސް ނޫނެވެ. އެހެންނަމަވެސް، ކުޑަ ކުޑަ މައްސަލަ ވަނީ ބޮޑުވެފައެވެ.\nމި މައްސަލަ ބޮޑުވެ، ދެ ފަރާތުގެ އާއިލާގެ މެދުގައިވެސް ދެބަސްވުންތަކާއި، ބަހުގެ ހަމަލާތައް ބަދަލު ކުރުން ކުރިއަށް ދިޔައެވެ. ކަންކަން ކޮންޓްރޯލް ނުކުރެވޭ މިންވަރަށް ދިއުމުން، ދެ މީހުންވެސް އެމީހުންގެ އާއިލާތަކާ މަޝްވަރާ ކުރުމަށްފަހު ނިންމީ ވަގުތުން ވަގުތަށް ވަރިވުމަށެވެ.\nއެހެންނަމަވެސް، ކުރި ކައިވެނި، އޭގެ ކުޑަ ވަގުތުކޮޅެއް ފަހުން ރޫޅާލަން ދިމާވި މައިގަނޑު މައްސަލައަކީ ނުވަތަ ޒުވާބު ކުރަން ފެށީ ކޮން މައްސަލައަކާ ގުޅިގެންކަމެއް ސާފެއް ނުވެއެވެ.


ކައުންސިލް އިންތިހާބުގެ ފޯމު ހުށަހަޅަން ދިޔަ މީހަކު އީސީ މުުވަައްްޒަަފުުންްނަަށްް ބިރު ދައްކައިފި\nއަންނަ މަހުގެ ހަތަރުވަނަ ދުވަހު ބޭއްވުމަށް ހަމަޖެހިފައިވާ ލޯކަލް ކައުންސިލް އިންތިހާބުގައި ވާދަ ކުރަން ބޭނުންވާ ފަރާތްތަކަށް ފޯމު ހުށަހަޅަން ހުޅުވާލާފައިވާ ފުރުސަތުގައި ފޯމު ހުށަހަޅަން ދިޔަ އާއްމު މީހަކު އިލެކްޝަންސް ކޮމިޝަނުގެ މެންބަރުންނަށް ބިރު ދައްކައިފިއެވެ.\nއިލެކްޝަންސް ކޮމިޝަނުން މިއަދު ކޮށްފައިވާ ޓްވީޓެއްގައި ބުނީ ކައުންސިލް އިންތިހާބުގެ ފޯމު ހުށަހެޅުމަށް އިލެކްޝަނަށް އައި އާއްމު ފަރާތަކުން އެ ކޮމިޝަނުގެ މުވައްޒަފުންނަށް އިންޒާރުދީ ބިރު ދައްކާފައިވާ ކަމަށެވެ. އިލެކްޝަނުން ބުނީ އިންތިހާބުގެ މަސައްކަތްތަކުގައި ހަރަކާތްތެރިވާ މުވައްޒަފުންނަށް ބިރު ދައްކާ އިންޒާރު ދިނުމަކީ އެ ކޮމިޝަނުން ނުހަނު ކަންބޮޑުވާ މައްސަލައެއް ކަމަށެވެ.\nއިލެކްޝަންސް ކޮމިޝަނުން ބުނީ އެފަދަ ކަންކަން ކުރާ ފަރާތްތަކާއި މެދު ގާނޫނީ ގޮތުން އެޅެން ހުރި ހުރިހާ ފިޔަވަޅެއް އެ ކޮމިޝަނުން އަޅަމުން ގެންދާނެ ކަމަށެވެ. ނަމަވެސް މިކަމާއި ގުޅޭ އިތުރު އެއްވެސް ތަފްސީލެއް އެކޮމިޝަނުން ހާމައެއް ނުކުރެއެވެ.\nAdhi efadha kan kuraa faraai thakaamedhu qaanoonigothun elhen huri hurihaa fiyavalheh EC alhaane vaahaka dhannavan.(2/2)\nލޯކަލް ކައުންސިލް އިންތިހާބުގައި ވާދަކުރާ ފަރާތްތައް ފޯމު ހުށަހެޅުމަށް އިލެކްޝަނުން ހުޅުވާލާފައިވާއިރު މި މަހުގެ 20ވަނަ ދުވަހަށް ފޯމު ހުށަހެޅުމުގެ މުއްދަތު ހަމަވާނެއެވެ. ސިޔާސީ ޕާޓީތަކުން އަންނަނީ ފޯމު ހުށަހެޅުމުގެ މަސައްކަތްތައް ކުރަމުންނެވެ. އެގޮތުން އެމްޑީޕީން ވަނީ ފޯމު ހުށަހެޅުމަށްޓަކައި އެޕާޓީގެ ޕްރައިމަރީގައި ވާދަކޮށް އިންތިހާބު ކާމިޔާބު ކުރި ފަރާތްތަކަށް ފޯމު ހުށަހެޅުމަށް ހުޅުވާލާފައެވެ. ޕީޕީއެމްއިން ވެސް އަންނަނީ ފޯމުތައް އިލެކްޝަންސް ކޮމިޝަނަށް ހުށަހެޅުމުގެ މަސައްކަތް ކުރަމުންނެވެ.\nއަރުޝީފަށް ނެގީ 15/02/2020 13:20\nއެންމެފަހުން އަޕްޑޭޓްކުރީ 15/02/2020 13:20\nޑޯނިއާ ފްލައިޓު ދިނީ ޗައިނާގެ ކަނޑުގެ އުޅަނދުތައް ބަލަން: އިންޑިއާ މީޑިއާ\nޝިޕިން ގަވާއިދު އުވާލީ އިސްލާހު ކުރަން: ޓްރާންސްޕޯޓު


ތެޔޮ ބިމުގެ ހުޅަނގުން ގާޑިޔާވިޔަފާރިއަށް ބިން ދޫކުރުން\nމިރަށުގެ ބަނދަރު ދެކުނުން، ތެޔޮބިމުގެ ހުޅަނގުން ގާޑިޔާވިޔަފާރި ކުރަން އެދޭ ފަރާތްތަކަށް 500 އަކަފޫޓްގެ ދެބިން، ވަގުތީ ބިންތަކެއްގެ ގޮތުގައި ކުއްޔަށް ދޫކުރުމަށްޓަކައި ބީލަން ހުށަހެޅުމުގެ ފުރުޞަތު ހުޅުވާލަމެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން ބީލަން ފޯމް ހުށަހެޅުއްވުންއެދެމެވެ. މި އިޢުލާނާގުޅޭ ބީލަން ކަރުދާސް 2020 ފެބްރުއަރީ 20 ވާ ބުރާސްފަތި ދުވަހުގެ 09:00 ން ފެށިގެން 2020 ފެބްރުއަރީ 26 ވާ ބުދަ ދުވަހުގެ 13:00 އާއި ހަމަޔަށް ވިލުފުށީ ކައުންސިލްގެ އިދާރާއިން ލިބެން ހުންނާނެއެވެ. ބީލަން ކަރުދާހާއި ބީލަން ފޯމްގެ އަގަކީ -/50 (ފަންސާސް ރުފިޔާ) އެވެ.\nބީލަން ފޯމް ބަލައިގަތުމާއި ކެނޑުން އޮންނާނީ 2020 މާރޗް 03 ވާ އަންގާރަ ދުވަހުގެ 13:00ގައި ކައުންސިލްގެ އިދާރާގެ ޖަލްސާކުރާ މާލަމުގައެވެ. ބީލަން ކަރުދާހާއި ފޯމް ނުނަންގަވާ ފަރާތްތަކަށް ބީލަން ހުށަހެޅުމުގެ ފުރުޞަތެއް ނުލިބޭނެއެވެ. ގިނަ ފަރާތްތަކަށް ފުރުޞަތު ހޯދައިދިނުމުގެ ގޮތުން އެއްފަރާތަކަށް 2ބިން ދޫނުކުރެވޭނެއެވެ.


SunOnline: ''Raees Nasheedge kanaathuge thin ingili buri kollan jehidhaane''\n"ރައީސް ނަޝީދުގެ ކަނާއަތުގެ ތިން އިނގިލި ބުރިކޮށްލަން ޖެހިދާނެ"\nޢާލިމް އަބްދުއްލަތީފް 05 Sep 2021, 09:16\nރައްޔިތުންގެ މަޖިލީހުގެ ރައީސް މުހައްމަދު ނަޝީދު -- ފޮޓޯ/ މަޖިލިސް\nރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ކަނާއަތުގެ ތިން އިނގިލި ބުރިކޮށްލަން ޖެހިދާނެ ކަމަށް އެމަނިކުފާނުގެ އަރިސް ބޭފުޅެއް ކަމަށްވާ ރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާހިމް ރަޝީދު (ބޮންޑޭ) ވިދާޅުވެއްޖެއެވެ.\nމިދިޔަ މެއި މަހުގެ ހަވަނަ ދުވަހުގެ ރޭ ރައީސް ނަޝީދަށް އަމާޒުކޮށް ދިން ބޮމުގެ ހަމަލާގައި ލިިބިވަޑައިގެން ޒަހަމްތަކަށް އެމަނިކުފާނު އަންނަނީ އިނގިރޭސިވިލާތުގައި ފަރުވާ ހޯއްދަވަމުންނެވެ.\n"ސަން"އާ ވާހަކަ ދައްކަވަމުން ބޮންޑޭ ވިދާޅުވީ ރައީސް ނަޝީދު ރާއްޖެ ވަޑައިގަތުމަށް އޮތް އެއް ހުރަހަކީ ދެ ހަފްތާއިން އެއްފަހަރު ޑޮކްޓަރަށް ދަައްކަން ޖެހުން ކަމަށެވެ.\nމީގެ އިތުރުން އެމަނިކުފާނުގެ ކަނާތު ތިން އިނގިލި އޮތީ ވަރަށް ބޮޑަށް އައްސިވެފައި ކަމުގައި ރައީސް ނަޝީދާ ހަވާލާދީ ބޮންޑޭ ވިދާޅުވިއެވެ.\n"ޑޮކްޓަރު ހަ މަހަށް ބަލާފަ ރަނގަޅު ނުވާ ކަމަށް ވަނީ ނަމަ ބުރިކޮށްލާނެ ވާހަކަ ވެސް އެބައޮތް ބުނެފައި،" ބޮންޑޭ ވިދާޅުވިއެވެ.\nމީގެ އިތުރުން ރައީސް ނަޝީދަކީ ވަރަށް ގިނައިން ލިޔުއްވާ ބޭފުޅެއް ކަމަށް ވިދާޅުވެ ބޮންޑޭ ވަނީ ރައީސް ނަޝީދުގެ އިނގިލިތައް ބުރިކޮށްލަން ޖެހިއްޖެނަމަ އެމަނިކުފާނު މަސައްކަތް ކުރައްވާނީ ކިހިނެއްތޯ ސުވާލު ކުރައްވާފައެވެ.\nރައީސް ނަޝީދު ރާއްޖެ ވަޑައިގަތުމަށް ދެން އޮތް ހުރަހެއްކަމުގައި ބޮންޑޭ ފާހަގަ ކުރެއްވީ ރާއްޖޭގައި އަދިވެސް އެމަނިކުފާނަށް ސަލާމަތާއި ރައްކާތެރިކަން ނެތުމެވެ.\n"ދެން މިތާ ސެކިއުރިޓީ ވާހަކަ. ސެކިއުރިޓީއެއް ނެތް މިތާނގައެއް،" ބޮންޑޭ ވިދާޅުވިއެވެ.\nބޮންޑޭ ވިދާޅުވީ ރައީސް ނަޝީދުގެ އުމުރުފުޅުން މިހާރު 53 އަހަރު ވެއްޖެ ކަމަށާއި އުމުރު ހޭދަކުރެއްވީ ރައްޔިތުންގެ ހައްގުގައި ކަމަށެވެ. އަދި ދިވެހިރައްޔިތުންގެ ހައްގުގައި ކޮށްދިން ކަންކަމަށް، މިއަދުގެ ދައުލަތުން ރައީސް ނަޝީދަށް ހައްގު މިންވަަރަކީ މިއީތޯ ބޮންޑޭ ވަނީ ސުވާލު އުފައްދަވައިފައެވެ.\nބޮންޑޭ ވިދާޅުވީ ރައީސް ނަޝީދުގެ ދަރިކަނބަލުން ވެސް އެމަނިކުފާނުގެ ސަލާމަތާއި ރައްކާތެރިކަމާމެދު ކަންބޮޑުވެލައްވާ ކަމަށެވެ. އަދި އެމަނިކުފާނު ސިޔާސީ ދާއިރާގައި މަސައްކަތް ކުރެއްވުމަށް ދަރިކަނބަލުން ބޭނުންފުޅު ނުވާކަމަށް ވެސް އޭނާ ވިދާޅުވިއެވެ.\n"އެ ކުދިން އެބުނަނީ ބައްޕާއޭ އުމުރުން 53 އަހަރުވީއޭ. މީއެއް ނޫންހޭ މިގައުމު އޮތް ހާލަތަކީ. ދެން ނުވިއެއް ނޫންހޭ ރަނގަޅެއް. ރަނގަޅު ކުރަން އެހެން ޖެނަރޭޝަނެއް ނުކުންނަންވީއޭ. އެ ކުދިން އެ ބުނަނީ ގައުމުގައި އެހެން ބަޔަކު ވެސް ތިކަމާ އުޅެން ވެއްޖެއޭ،" ރައީސް ނަޝީދުގެ ދަރިކަނބަލުންނާ ހަވާލާދީ ބޮންޑޭ ވިދާޅުވިއެވެ.\nމެދުވެރިއަކަށް ނަޝީދު ހަމަޖެއްސީ އެކަމަަށް އެދިލެއްވުމުން\nސްރީލަންކާއަށް ފައިސާ ހޯދުމުގެ މެދުވެރިއަކަށް ރައީސް ނަޝީދު


Dhehvadhoo cluster: Positivevi adhadhu 52 ah\nދެއްވަދޫ ކްލަސްޓާ: ޕޮޒިޓިވް އަދަދު 52 އަށް\nގއ. ދެއްވަދޫގެ މަގެއް: އެ ރަށުގައި ކޮވިޑް ޖެހިފައިވާ 43 މީހަކު އެބަތިބި -- ފޮޓޯ: ދެއްވަދޫޕޭޖް\nގއ. ދެއްވަދޫއިން ކޮވިޑް-19 އަށް ޕޮޒިޓިވްވެފައިވާ މީހުންގެ އަދަދު 52 އަށް އަރައިފި އެވެ.\nއެޗްއީއޯސީން މިރޭ ބުނީ ދެއްވަދޫ ކްލަސްޓާގައި ހިމެނެނީ ދެއްވަދޫން ޕޮޒިޓިވްވި 43 މީހަކާއި ފޮނަދޫން ޕޮޒިޓިވްވި ހަތަރު މީހަކާއި ދާންދޫން ޕޮޒިޓިވި ދެ މީހަކާއި ހުޅުމާލެއިން ޕޮޒިޓިވްވީ ދެ މީހެއް އަދި ވިލިގިލިން ޕޮޒިޓިވްވީ މީހެކެވެ.\nއެ ކްލަސްޓާއާ ގުޅުންހުރި 255 މީހަކު ފާހަގަކުރެވިފައިވާއިރު އޭގެ ތެރޭގައި 101 މީހަކީ ހައިރިސްކު މީހުންނެވެ. މި ކްލަސްޓާއާ ގުޅިގެން 750 މީހެއްގެ ސާމްޕަލް ވަނީ ނަގާފައެވެ. ޕޮޒިޓިވް ކޭސްތަކާއި ގުޅިގެން ގއ. އަތޮޅު ތެރޭގައި ދަތުރު ކުރާ ފެރީ، "ކޮއިމަލާ-4" އިން ދަތުރުކުރި މީހުން ކަރަންޓީނު ވާންވެސް ވަނީ އަންގާފައެވެ. އެ ފެރީން ދަތުރުކުރި މީހުން ކަރަންޓީނު ވާން އަންގާފައި ވަނީ މިއަދު އެ އަތޮޅުގެ ދާންދޫން ޕޮޒިޓިވްވި މީހާއާ ގުޅިގެން ކަމަށް އެޗްޕީއޭއިން ބުންޏެވެ.\nގއ. ދެއްވަދޫއިން ކޮވިޑް-19 އަށް ޕޮޒިޓިވްވެފައިވާ މީހުނާ ގުޅުން އޮތް ބަޔަކު ދާންދޫގެ އިތުރުން އެ އަތޮޅު ވިލިނގިލިން އެ ބައްޔަށް ޕޮޒިޓިވް ވެގެން، އެ ދެ ރަށް މިހާރު އޮތީ މޮނިޓަރިންގަ އެވެ. މި ކްލަސްޓާއާ ގުޅިގެން ފަސް ރަށެއް މޮނިޓަރިންގައި އޮތްއިރު އެ ރަށްރަށުގެ ސުކޫލުތައްވެސް ވަނީ ބަންދުކޮށްފައެވެ. އަދި މާސްކު އެޅުން މަޖުބޫރުކޮށް ގިނަ ފިޔަވަޅުތަކެއް ވަނީ އަޅާފައެވެ.\nދެއްވަދޫ އެޗްޕީއޭ މިނިސްޓްރީ އޮފް ހެލްތު + ކޮރޯނާ ވައިރަސް ކޮވިޑް-19\nދެއްވަދޫ ކްލަސްޓާ: ޕޮޒިޓިވް އަދަދު 83 އަށް\nދެއްވަދޫ ކްލަސްޓާ: ޕޮޒިޓިވް އަދަދު 69 އަށް


DDPL: Nilandhoo athun Green ah molheh - Vaguthu\nނިލަންދޫ އަތުން ގްރީންއަށް މޮޅެއް\nދިރާގު ދިވެހި ޕްރިމިއަރ ލީގު: ނިލަންދޫ އަދި ގްރީން ސްޓްރީޓް ބައްދަލު ކުރި މެޗް -- ވަގުތު އިމޭޖެސް: އިބްރާހިމް ޝާބިލް\nދިރާގު ދިވެހި ޕްރިމިއާ ލީގުގައި ފ. ނިލަންދޫ އަތުން ކްލަބު ގްރީން ސްޓްރީޓްސް މޮޅުވެއްޖެއެވެ.\nގައުމީ ފުޓުބޯޅަ ދަނޑުގައި މިއަދު ކުޅުނު ދެވަނަ ބުރުގެ މެޗުގައި ގްރީންއިން ނިލަންދޫގެ މައްޗަށް ކުރިހޯދީ 3-0ގެ ނަތީޖާއަކުންނެވެ.\nމިއަދުގެ މެޗުން ހޯދި ތިން ޕޮއިންޓާއެކު ގްރީންއަށް 11 މެޗުން ލިބިފައި ވަނީ 20 ޕޮއިންޓެވެ. ލީގު ތާވަލުގެ ފަސްވަނައިގައި އެޓީމު އޮތް އިރު، ހަތަރުވަނައިގައި ނިއު ރޭޑިއަންޓް ސްޕޯޓްސް ކްލަބު އޮތީ 11 މެޗުން 21 ޕޮއިންޓާއެކުގައެވެ. މިއަދުގެ މެޗުން ބަލިވި ނިލަންދޫ ތާވަލުގެ އަށްވަނައިގައި އޮތީ 11 މެޗުން ހަތް ޕޮއިންޓާއެކުގައެވެ.\nމިއަދުގެ މެޗަށް ގްރީންއިން ނުކުތީ ކާޑު ހަމަވެގެން ސަސްޕެންޝަނުގައި ހުރި ޓީމުގެ ކެޕްޓަން އަސްހަދު އަލީ (އަޑުބަރޭ)އާއި އާއްމުކޮށް ފުރަތަމަ 11ގައި ފެންނަ ގޯލްކީޕަރު އިބްރާހީމް ލަބާން ވެސް ނުލައެވެ. ލަބާންގެ ބަދަލުގައި ގްރީންގެ ގޯލް ބެލެހެއްޓީ މުހައްމަދު ޖަޒްލާނެވެ.\nނިލަންދޫންވެސް މިއަދުގެ މެޗަށް ނުކުތީ ދެވަނަ ގޯލްކީޕަރާ އެކުގައެވެ. އާއްމުކޮށް ގޯލް ބަލަހައްޓާ އަލީ ސޮބާހް ސަސްޕެންޝަނުގައި ހުރުމުން އެޓީމުގެ ގޯލް ބެލެހެއްޓީ ހަސަން ވަހީދު އަހުމަދެވެ، މިއަދުގެ މެޗަކީ ނިލަންދޫގެ ދެވަނަ ގޯލްކީޕަރު ލީގުގައި ކުޅުނު ފުރަތަމަ މެޗަށްވުމުން އޭނާގެ ފަރާތުން ބައެއް ގޯސްތައްވެސް މެޗުގައި ފެނިގެން ގޮސްފައިވެއެވެ.\nމެޗު ފެށިގެން ދެވަނަ މިނެޓުގައި ގްރީން ލީޑު ނެގިއެވެ. ނިލަންދޫ ގޯލް އޭރިއާ ކަނާތް ފަޅިން ޑިފެންޑަރު ނައްޓާލުމަށްފަހު، ގްރީންގެ ފޯވަޑް އަވީލާ ޖެހި ބޯޅަ އަމާޒުވީ ގޯލްގެ ދަނޑިއަށެވެ. އެ ބޯޅަ ގޯލްގެ ދަނޑީގައި ޖެހިފައި ނުކުތުމުން ރީބައުންސްގައި ރޮލެންޑް ރަސެލްވެސް ކުރިއަށް ފޮނުވާލި އިރު، އެ ހަމަލާވެސް ޖެހުނީ ގޯލްގެ ހުރަސް ދަނޑީގައެވެ. ހުރަސް ދަނޑީގައި ޖެހި ބޯޅަ ގޯލަށް ވަނީ އޭރިއާ ތެރޭގައި ހުރި ނިލަންދޫގެ ޑިފެންޑަރު އަހުމަދު ސާޖިދުގެ ފައިގައި ޖެހި ބައިކޮޅަށެވެ.\nމެޗުގައި އިތުރު ގިނަ ހަމަލާތަކެއް ފެނިފައި ނުވާ އިރު، ގްރީންއަށްވެސް ގޯލަށްފަހު އެންމެ އެދެވޭ ކުޅުމެއް ދެއްކިފައެއް ނުވެއެވެ. ދެޓީމުގެ ކުޅުންތެރިން ފަރާތުންވެސް ޕާސްތަކެއް ގެއްލިގެން ދިޔަތަން ފެނުނު އިރު، މެޗުގެ 21 ވަނަ މިނެޓުގައި ނިލަންދޫގެ އަހުމަދު ނަބީލަށް ވަނީ ނަތީޖާ ހަމަހަމަ ކުރަން ރަނގަޅު ފުރުސަތެއް ލިބިފައެވެ.\nރީތި ޕާހަކާއެކު ނަބީލް ހުސްކޮށް އޭރިއާ ތެރެއަށްވަދެ ފޮނުވާލި ބޯޅަ ކުރިއަށް ނުކުމެ ދިފާއުކުރީ ގްރީންގެ ގޯލްކީޕަރު ޖަޒްލާނެވެ. އޭގެ އިރުކޮޅެއްފަހުން ގްރީންއަށް ލީޑު ފުޅާކުރާނެ ރަނުގެ ދެ ފުރުސަތެއް ލިބި ބޭކާރުވިއެވެ. ފުރަތަމަ ފުރުސަތުގައި އަވީލާ އޭރިއާ ތެރެއަށް ހުސްކޮށް ވަދެ ފޮނުވާލި ބާރު ހަމަލާ ގޯލް ހުރަސްކޮށް ބޭރަށް ދިޔަ އިރު، ދެވަނަ ފުރުސަތު ލިބުނީ ރަސެލްއަށެވެ.\nގްރީންގެ ވާތް ފަޅިން ނަގައިދިން ހުރަސް، ރަސެލް އޭރިއާ ތެރޭގައި ހުއްޓާ ހުސްކޮށް ލިބުނު ނަމަވެސް، ކޮންޓްރޯލް ކޮށްލުމަށްފަހު އޭނާ ފޮނުވާލި ހަމަލާ ދިޔައީ އަރިމަތީ ދަނޑިކައިރިން ބޭރަށެވެ. މެޗުގެ 34 ވަނަ މިނެޓުގައި ގްރީންއިން ލީޑު ފުޅާކުރިއެވެ.\nނިލަންދޫގެ އޭރިއާ ބޭރުން ގްރީންއަށް ލިބުނު ހިލޭ ޖެހުން އަހުމަދު ރިލުވާން (ރިލޭ) ސީދާ ގޯލަށް ފޮނުވާލި ނަމަވެސް، އޭނާގެ ހަމަލާ އަމާޒުވީ ގޯލްގެ ހުރަސް ދަނޑިއަށެވެ. ގޯލްކީޕަރު ބޯމަތިން ބޯޅަ ހުރަސް ދަނޑިއަށް އަމާޒުވި އިރު، ދަނޑީގައި ޖެހިފައި ނުކުތް ބޯޅައިގެ މިސްރާބު ގޯލާ ދިމާއަށް ބަދަލުވީ ގޯލްކީޕަރުގެ ބުރަކަށީގައި ޖެހިފައެވެ.\nއެ ބޯޅަ ގޯލަށް ވަނަނުދީ ސަލާމަތް ކުރުމަށް ނިލަންދޫގެ ގޯލްކީޕަރު ބޯޅަ ހިފި ނަމަވެސް، ލައިސްމަން ނިންމީ ބޯޅަ ގޯލްގެ ރޮނގު ހުރަސްކުރި ކަމަށެވެ.\nދެވަނަ ހާފަށް ނުކުތް އިރު، ގްރީންއިން 2-0ގެ ލީޑެއްގައި އޮތް ނަމަވެސް، އެ ހާފްގައި ވަރުގަދައަށް ކުޅުނީ ނިލަންދުއެވެ. ގިނަ ޕާސްތަކެއް ޖަހައިގެން، އަރިމަތިން ހުރަސްތައް ނަގަން ނިލަންދޫން މަސައްކަތް ކުރި ނަމަވެސް، އެޓީމަށް އެންމެ އެދެވޭ ގޮތެއްގައި އެޓޭކް އުފެއްދިފައެއް ނުވެއެވެ.\nދެވަނަ ހާފްގައި ދެޓީމުގެ ފަރާތުންވެސް ވަނދު ކުޅުމެއް ފެނިފައިވާ އިރު، ހަމަލާތައްވެސް ފެނުނީ މަދުންނެވެ. ގިނަ އެޓޭކްތަކެއް ނުފެނުނު ނަމަވެސް މެޗު ނިމެން ދަނިކޮށް ގްރީންއިން ލީޑު އިތުރަށް ފުޅާކުރިއެވެ. އަރިމަތިން އަވީލާ މަތިން ނަގައިދިން ހުރަސް، ނިލަންދޫގެ ގޯލްކީޕަރު ބޯމަތިން ކަހަލަ ގޮތަކަށް އޮއްސިގެން ދިޔަ އިރު، އެ ބޯޅަ ބޮލުން ގޯލަށް ވައްދާލީ ރަސެލްއެވެ.\nދިރާގު ދިވެހި ޕްރިމިއާ ލީގުގެ މެޗެއް މިރޭވެސް އޮންނާނެއެވެ. މިރޭގެ މެޗުގައި ވާދަކުރާނީ މާޒިޔާ ސްޕޯޓްސް އެންޑް ރެކްރިއޭޝަން ކްލަބާއި ކްލަބު އީގަލްސްއެވެ.


Lara ge Story: Eyshal\n(24 ފެބްރުއަރީ 2019 އާ ގުޅޭ)\n"އެ ދެމީހުން ހިތާވެއްޖެއްޔާ ރަނގަޅީނު" ރައުލް ސިއްރުން ބުނެލިއެވެ. އޭނާ ފާޑަކަށް ހިނިއައިސްފައި ހުރީ އެ ޚިޔާލު ބޮލުތެރެއަށް ވަދެގެންނެވެ.\nސަމިއާނާއަށް ރައުލް ޝައުގުވެރިނުވާނޭކަން ސޭމެސްއަށް އެނގެއެވެ. އެހެންވިޔަސް ހަވާލުވެފައި އޮތް މަސްއޫލިއްޔަތުން ރައުލް ބޯދަމައިގަންނަން އުޅޭ މީހަކު ފަދައިން ޢަމަލުތައް ބެހެއްޓުމަކީ ވެސް ސޭމެސްއަށް ކަމުދާ ގޮތެއްނޫނެވެ. އޭނާ ވިސްނައިދޭން ބޭނުންވަނީ އެކަމެވެ.\nއެންމެން އެކުގައި ގަނޑުވަރުގެ އުތުރު ބަޔަށް ވަދެގެން އައެވެ. ކުޅިވަރުތައް ކުޅޭ މާލަންތެރެ ތައްޔާރުކުރުމުގައި ޚާދިމުންތައް އުޅޭތަން ފެނެއެވެ. ރައުލްގެ ގާތުގައި އޭނާގެ އެކުވެރިޔައާއި އެއްބަނޑު ކުދީން ތިއްބެވެ. ސަމިއާނާ ގޮވައިގެން ޒަގަން އުޅޭތަން ފެނެއެވެ.\n"ރާވިން، ޔާފިއާ ގޮވައިގެން އަންނަންވީނު، އޭނާ ހުރުމުގެ ކަންކަން އަހަރެން ހަމަޖައްސަފާނަން، ދުވަސްކޮޅަކަށް މިކޮޅުގައި މަޑުކޮށްލަދިނުމަށް އޭނާ ގާތު ބުނެދީބަލަ، ޔާފިއާއަކީ ކާކުކަން ބައްޕައާއި ލާވީއަށް ނޭނގިއެއްނޯންނާނެ، އެހެންޏާ ވެސް އޭނާ އައިސް އުޅެނީނު" ރައުލް ބުންޏެވެ.\n"ކަމެއްގެ ތެރެއަށް އަހަރެންގެ ޔާފިއާ ވައްދަން ޚިޔާލު ކުރަނީތަ؟" ހިނިއައިސްފައި ހުރެ ރާވިން އަހާލިއެވެ. އެއާއެކު ރައުލް އޭނާގެ އެކުވެރިޔާގެ ކޮނޑުގައި އަތްބާއްވާލައި ގާތަށް ދަމާލިއެވެ.\n"ކަމެއް ގޯހެއްނުވާނެ ޔަގީނުން ވެސް... އަހަރެން އެކަނި ހުންނަން ބޭނުންނުވަނީ، އަންހެނުންނާ އަންހެނުން ގުޅޭނެ، ރާވިން... އަހަރެންނަށް މިކަމުގައި އެހީތެރިވީދެބަލަ، ކަލެއާއި ޔާފިއާ އަހަރެމެންނާ ބައިވެރިވެއްޖެނަމަ އަހަރެންނަށް މިކަމާ ތަންކޮޅެއް ރަނގަޅަށް ކުރިމަތިލެވޭނެ" ރައުލް ބުންޏެވެ. ރާވިން ޖަހާލީ ހިނިގަނޑެކެވެ.\n"އެހެންވިއްޔާ ޝަރުތުކުރޭ އެނބުރިދާއިރު އަހަރެން ގޮވައިގެންކަން ދާނީ... އީޝަ..." ރާވިން ބުނަން އުޅުނު އެއްޗެއް ރައުލް ހުއްޓުވިއެވެ.\n"އޭނާގެ ނަން ވެސް ކިޔާއަޑު މީހަކަށް އިވޭކަށް އަހަރެން ބޭނުމެއްނޫން، އޭނާއާ ގުޅޭ އެއްވެސް ވާހަކައެއް ނުދައްކަން އަހަރެން ބުނީމެންނު، ބައްޕަނޫން މީހަކަށް އަހަރެންނަށް އިތުބާރެއްނުކުރެވޭ، ބައްޕައާއި ލާވީއަށް ހުރިހާކަމެއް އޮތީ އެނގިފައި، އަހަރެންނާ ގުޅުން ހުރި އެއްވެސް ކަމެއް އިތުރު މީހަކާ ބައްޕަ ޚިއްޞާ ނުކުރާނޭކަން އެނގޭ... ރާވިން... ނޭނގުމުގެ ތެރޭ ވެސް އަހަރެންގެ ހިތް އޮތް ގޮތް އިތުރު މީހަކަށް ނާންގާތި" ރައުލް ވަރަށް ސީރިއަސްވެފައި ހުރެ ބުންޏެވެ.\n"ވަށައިގެން ވަނީ ދުޝްމަނުންކަން އެނގޭއިރު އެކަން އަހަރެންނަށް ވެސް ހަނދާންނައްތާލެވެނީ މާއަވަހަށް، ދެން އެހެނެއްނުވާނެ، ރައުލް!... ބުނެބަލަ... އޭނާގެ ގާތަށް އެނބުރި ދާއިރު އަހަރެން ގެންދާނަންތަ؟" ރާވިން އަހާލިއެވެ. އޭނާއަށް ބަލަން ހުރެ ރައުލް ބޯޖަހާލީ އެއްބަސްވުމުގެ ގޮތުންނެވެ.\n"ޔާފިއާ ގެނެސްދީ، އޭނާ ގާތު ބުނެދީބަލަ ސަމިއާނާ އެނބުރި ދަންދެން އަހަރެމެންނާއެކު ހުރެދިނުމަށް" އާދޭހުގެ ގޮތަކަށް ރައުލް ބުންޏެވެ. ދެން ވެސް ރާވިން ޖަހާލީ ހިނގަނޑެކެވެ.\n"އަހަރެންނަށް މިފެންނަނީ ދުވަހަކުވެސް އަހަރެންގެ އެކުވެރިޔާ ފަރާތުން ފެންނާނޭ ހީވެސް ނުކުރާ ސިފަތަކެއް" ސަމާސާކަން އެކުލެވިފައިވާ ގޮތަކަށް ރާވިން ބުންޏެވެ.\n"އަހަރެންނަށް މަލާމަތްކުރަނީތަ؟ މައްސަލައެއްނެތޭ... ކިޔާނޭ އެއްޗެއް ކިޔަންވީ... އަހަރެންނަށް މިވަގުތު އެހީތެރިވެދޭން ހުރީ ކަލޭ އެކަނި" ރައުލް ބުންޏެވެ.\n"އަދި ގޮތްހުސްވެގެން އުޅޭ މީހަކުހެން އުޅޭކަށްނުވެއެއްނު... އަހަރެންނަށް ވަގުތުކޮޅެއް ދީ، އަންނާނަން ޔާފިއާ ގޮވައިގެން" ރާވިންގެ ކޮނޑުގައިވީ ރައުލްގެ އަތުގައި މަޑުމަޑުން ޖަހާލަމުން ރާވިން ބުންޏެވެ. އަދި އޭނާ އެނބުރިލީ އެތަނުން ދިއުމަށެވެ.\nޒަގަންއާއިއެކު ކުޅިވަރުކުޅޭ މާލަންތެރޭގައި އިށީނުމަށް އަޅާފައިވާ ތަންމަތިތަކުގައި ސަމިއާނާ އިށީނެވެ. ރައުލްއާ ކައިވެނިކުރަން ބޭނުންވާ ސަބަބެއް ސަމިއާނާގެ ގާތުން ޒަގަން އޮޅުންފިލުވިއެވެ. މުސްތަޤުބަލަށް ސަމިއާނާ އުންމީދުކޮށްފައިވާ ކަންކަމާ ގުޅޭގޮތުން ވެސް ޒަގަން ސުވާލުކުރިއެވެ. ހުރިހާ ގޮތަކުން ސަމިއާނާގެ ހިތުގައިވާ އެދުންތައް އެނގެން ޒަގަން ބޭނުންވަނީއެވެ.\n"ރައުލްގެ މަންމަނެތްއިރު މަންމަ ފަރާތު ޢާއިލާގެ މީހަކު ވެސް ނެތްތަ؟" ސަމިއާނާ ސުވާލުކުރިއެވެ. ސީދާ ރައުލްއާ އެއްވެސްކަމަކާ ސުވާލުކުރުމުގެ ކުރީން އޭނާ ބޭނުންވީ އިތުރު މީހެއްގެ ފަރާތުން ރައުލްގެ ގޮތް އެނގޭށެވެ. ޢައިލާ ތެރޭގައި ރައުލްއާއި އެހެން މެންބަރުންނާ އޮންނަނީ ކޮންކަހަލަ ގުޅުމެއްކަމެއް ސަމިއާނާއަކަށް ނޭނގެއެވެ. ޒަގަންއާ އެތައްކަމެއް ޚިއްޞާކުރީ އެހެންވެއެވެ.\n"އަހަރެމެން ނޫނީ އޭނާގެ ޢާއިލާއެއްނެތް" ޒަގަން ބުންޏެވެ. ސަމިއާނާ ނާހަން ހުރެފައި ވެސް ރައުލްއަށް އަންހެނުންގެ ފަރާތުން ކަމުދަނީ ކޮންކަމެއްތޯ ޒަގަން ގާތުގައި އެއްސެވެ. އެއާއެކު ޒަގަން ޖަހާލީ ބާރު ހިނިގަނޑެކެވެ. އަދި ވިސްނާލާފައި ސަމިއާނާއާ ގާތްވެލަމުން ސިއްރުން ވާހަކަދެއްކިއެވެ.\nރައުލް އެތެރެއަށް ވަންތަން ފެނުމުން ޒަގަންގެ ގާތުން ސަމިއާނާ ދުރަށް ޖެހިލިއެވެ. އަދި ނިކަން ހިނިއައިސްފައި ރައުލްއަށް ގޮވާލިއެވެ. ޒަގަން ތެދުވެގެން ދުރަށް ދަމުން ރައުލްގެ ކޮނޑުގައި ޖަހާލީ ހެވިފައި ހުރެއެވެ. އެކަމަށް ފަރުވާލެއްނުބަހައްޓައި ރައުލް އައީ ސަމިއާނާގެ ގާތަށެވެ. އޭރު އެތަނަށް ބޭރީތާއި ކަސްދިޔާގެ ވަންނަނީއެވެ. ސަމިއާނާގެ ގާތުގައި އިނުން ރައުލްއަށް މަޖުބޫރުވީ އެހެންވެއެވެ.\nކުޅިވަރުތައް ކުޅޭ ކުދީންތައް މާލަންތެރެއަށް ވަދެ ހަމަޖެހެންވާއިރަށް ޔާފިއާ ގޮވައިގެން ރާވިން އަތުވެއްޖެއެވެ. އެތަނުގައި މަދީ ލާވީ އެކަންޏެވެ. އޭނާ އެފަދަ ތަންތަނަށް އަންނަނީ ބޭރީތު އެކަމަށް އެދިއްޖެނަމަ އެކަންޏެވެ. ރާވިން އައުމުން އެ މީހުން އިށީނުމަށް ރައުލްގެ ގާތުން ތަންދެއްކިއެވެ. ރައުލް ބަލާލުމުން ރާވިން ބޯޖަހާލީ އެ ދެމެދުގައި ސިއްރު ވާހަކައެއް ބަދަލުކުރެވުނު ފަދައަކުންނެވެ.\nނަލަ އަޑުތަކުން ރީތި ލަވަތައް އިއްވައިދެމުންދިޔައެވެ. މޮޅެތި ހުނަރުތައް ފެންނަމުންދިޔައެވެ. ކުޅަދާނަ ފަހުލަވާނުންގެ ބިރުކުޑަކަން ދައްކަމުންދިޔައެވެ. ބުއްދިތަކުގެ ބާރުކަނޑުވާލާ ފަދަ ބުއިންތައް ބޮމުންދިޔައިރު ބާނދީންނާއެކު ކުރާ ސަމާސާތައް އިތުރުވެފައިވެއެވެ. ބޭރީތާއި ކަސްދިޔާ ނުކުމެގެން ދިއުމުން އަޑުފަށްގަނޑާއި ފޯރިވީ ގަދައެވެ. ނަމަވެސް އެއިން އެއްވެސް ކަމަކަށް ޝައުގުވެރިނުވެ ތިބީ ރައުލްއާއި ސޭމެސްގެ އިތުރުން ދާރިއުސްއެވެ. ޔާފިއާ ގޮވައިގެން ރާވިންވީ ހިސާބެއް އޭރު ނޭނގެއެވެ. ހަތޯރު ހުރީ ކުޅިވަރުކުޅެން އައި ކުދީންގެ ތެރޭގައި ހިމެނޭ ކުއްޖަކާ މައްލަވަކުރާށެވެ.\n"އަހަރެން ދެން ދަނީ" ސޭމެސް ތެދުވަމުން ބުނެލިއެވެ. ރައުލް ހުއްދަ ދިނުމުގެ ގޮތުން ބޯޖަހާލީއެވެ.\n"ދާރިއުސް ގޮވައިގެން ދޭ" ނިކަން އަވަހަށް ރައުލް ބުންޏެވެ. އޭނާގެ އަޑުއިވި ދާރިއުސް އަވަސް އަވަހަށް އިންތަނުން ތެދުވެއްޖެއެވެ. އެއްޗެއް ބުނަން އުޅޭހެން ސޭމެސް މަޑުކޮށްލައިފައި ވެސް ރައުލްއަށް ފުރަގަސްދެމުން އެތަނުން ނުކުންނަން ހިނގައިގަތީ ޚިޔާލު ބަދަލުވީ ފަދައިންނެވެ.\n"ރައުލް..." މޫނުގައިވާ ފޮތިކޮޅު ނަގަމުން ސަމިއާނާ ގޮވާލިއެވެ. އޭނާއަށް ބަލާލި ރައުލްއަށް ހައިރާންކަމެއް ލިބުނީ ސަމިއާނާގެ ސިފައަށް އައިސްފައިވާ ބަދަލުންނެވެ. ސަމިއާނާގެ ސިފަވަނީ އިންސީންނާ އެއްގޮތަށް ބަދަލުވެފައެވެ. ހަމައެކަނި ބަދަލުނުވަނީ ސަމިއާނާގެ ލޮލުގެ ކަޅިއެވެ. އެ ކަޅިރަވައިންނާއި ކަޅު އިސްތަށިގަނޑުން އަދިވެސް އެއީ ސަމިއާނާކަން ބުނާން އެނގެއެވެ.\n"ތި ސިފަ ޚިޔާރުކުރުމުގެ ބޭނުމަކީ" ރައުލް ސުވާލުކުރިއެވެ.\n"މިހާރު އަހަރެންނާއި ރައުލް ގުޅެއެއްނު، ރައުލް އެދެފިނަމަ މުޅި އުމުރު މި ސިފައިގައި ހުރެދާނަން" ރައުލްއާ ގާތަށް އަރިވެލަމުން ސަމިއާނާ ބުންޏެވެ.\n"ކުރިން ހުރި ސިފަ ހުތުރޭ އަހަރެން ބުނިންތަ؟ އަހަރެން ބުނި އެއްޗެއް އޭރު ސާފުނުވީތަ؟ ސިފައާއި ލަޤަބަކީ އަހަރެން އިސްކަމެއްދޭ އެއްޗެއްނޫނޭ ބުނީމެންނު" ރައުލް ވަރަށް ހިތްހަމަނުޖެހުނެވެ.\n"ރައުލް... މީ އެވަރުކަމެއްނޫނެންނު، އަހަރެމެންގެ ތެރޭ އެ މީހަކު ބޭނުން ސިފައެއް ޚިޔާރުކޮށްގެން ޖިންނީން އުޅޭކަން ރައުލްއަށް ނޭނގިއެއްނޯންނާނެ، މީ އަހަރެންގެ ނަޒަރުގައި ރައުލްއާއެކު ހުންނައިރު އެންމެ ގުޅޭ ސިފަ" ސަމިއާނާ ބުންޏެވެ.\n"މީ އަހަރެން ޚިޔާރުކޮށްގެން އުޅޭ ސިފައެއްނޫނޭ، އަހަރެން އުފަންވީއިރު ވެސް ހުރީ މި ސިފައިގައި" ރައުލް ނުރުހުމުގައި ބުނެލިއެވެ. އިންސާނުންނާ މަސްހުނިވާ ފަދަ ކަންކަން ކުރުމަކީ އޭނާ އެއްވެސް އިރަކު ގަޔާވާކަމެއްނޫނެވެ.\n"އަހަރެން އެހެނެއްނުބުނަމޭ، އެހެންވިޔަސް ހެޔޮ... އަހަރެން ދެން ހުންނާނީ މި ސިފައިގައި" ސަމިއާނާ ތުންފިއްތާލައިފައި ނިކަން އަވަހަށް ބުނެލިއެވެ. ރައުލް އެއްޗެކޭ ނުބުނެ ތެދުވަން އުޅުނެވެ. އެވަގުތު ރައުލްގެ މުލައްދަނޑީގައި ސަމިއާނާ އެލިގަތެވެ. އޭނާއާއެކު އެރޭ އިރުއަރަންދެން މަޑުކުރުމަށް ސަމިއާނާ އެދުނެވެ.\n"ތި ދައްކަނީ އެއްވެސް ވަރަކަށް އަހަރެންނަށް ކަމުދާ ފަދަ ވާހަކަތަކެއްނޫން" ރައުލް ބުނެލިއެވެ.\n"ކައިވެނި އެހާ އަވަހަށް ކުރަން ރައުލް ބޭނުންނުވަނީތަ؟ އެހެންވެއްޖެއްޔާ ރައުލްގެ ލޯބިވެރިއެއްގެ ގޮތުގައި ހުރެދާނަން... ރައުލް... މިވަގުތު ދުރަށްނުދޭބަލަ، އަހަރެންގެ ގާތުގައި މަޑުކޮށްބަލަ" ސަމިއާނާ ވާހަކަދެއްކިއެވެ.\n"ދެއްކޭނުދެއްކޭ ވާހަކައެއް ނޭނގޭ ވަރުވެފައި ތިހުރީ، މިރެއަށް ދެން އެންމެ ރަނގަޅުވާނީ ނިދަން ދިއުން" ރައުލް ބުންޏެވެ. އެއާއެކު ސަމިއާނާ ތެދުވެ ރައުލްގެ މުލައްދަނޑިގައި ހިފައި ގާތްވެލިއެވެ. އިތުރު ކަންތައްގަނޑެއް ނުހިގަނީސް ރައުލް ބޭނުންވީ ސަމިއާނާގެ ކޮޓަރިއަށް އޭނާ ގެންގޮސްލާށެވެ. އެހެންވެ ސަމިއާނާ ދުރުކޮށްލުމުގެ ބަދަލުގައި އޭނާ ގޮވައިގެން އެތަނުން ނުކުންނަން ރައުލްއެވެ. އެ ގާތްކަން ފެނި ސަމިއާނާ ހިނިތުންވެލިއެވެ.\nސަމިއާނާއާ އެތައް ވާހަކައެއް ދައްކައި ވިސްނައިދިނުމަށްފަހު އޭނާގެ ކޮޓަރިން ރައުލް ނުކުތެވެ. ލިބިފައިވާ ހާސްކަން ފިލައިދިއުމުން ރައުލްއަށް ހަމަޖެހުމުގެ ނޭވާއެއް ލެވުނެވެ. އަދި ހުރިތަނުން ވަގުތުން ޣައިބުވުމާއެކު ފާޅުވީ އަމިއްލަ ކޮޓަރިންނެވެ.\n"މީ ބައްޕަ ގަސްދުގައި ކުރާކަމެއް، އަހަރެންނާއި ސަމިއާނާގެ ދެމެދުގައި ގުޅުމެއް ހިނގަން އެ މީހުން ބޭނުންވަނީ، ކުއްލިއަކަށް ސަމިއާނާގެ ވިސްނުން ވެސް ބަދަލުވެއްޖެ ކަހަލަ، ކޮންމެ ގޮތަކުން ވިޔަސް އަހަރެންގެ މީހަކަށް އޭނާ ވާން ބޭނުންވަނީ... އެއީ އަހަރެންނަށް އެއްވެސް ވަރަކަށް ކަމުދާ ގޮތެއްނޫން، އަހަރެން ކުޑަކޮށް ވެސް ސަމިއާނާއަށް ޝައުގުވެރިއެއްނުވޭ، އީޝަލްއާ މެދު ދެކޭ ގޮތަށް އެހެން އަންހެނާމެދު ދުށުމަކީ އަހަރެންނަށް ކުރެވޭނޭކަމެއްނޫން، މުޅި ނަފްސު ވެސް އެކަމަށް ދެކޮޅު ހަދާކަމެއް އަހަރެން ކުރާނީ ކިހިނެއް؟ މާދަމާ އަނެއްކާ ސަމިއާނާގެ އުނދަގޫތަކާ ކުރިމަތިލާންޖެހޭނެ... ކިތަންމެ ވަރަކަށް ސިފަ ބަދަލުކުރި ނަމަވެސް އީޝަލްއާ އެއްވަރެއްނުވާނެ" ރައުލްގެ ހިތުގައި ވިއެވެ. އޭނާ ފިކުރުތެރެއަށް ގެއްލި ހުރެ ކޮޓަރިން ނުކުތެވެ. އަދި އެއްވެސް ޖިންނިއަކަށް ނޭނގޭނޭހެން ސިއްރުން ގަނޑުވަރުން ވަދެނުކެމާ ދިމާއިން ކަނޑުގެ ތެރެއަށް ފީނައިގަތެވެ.\nހިމޭންވެ އަމާންވެފައި އޮތް ލޮނުގަނޑުގެ ސަޠުޙަށް ރައުލް އެރިއެވެ. ލޮނުގަނޑުމަތީ އޭނާ ހުރީ ކޮޅަށެވެ. އެހެން ހުރެފައި ހަށިގަނޑުން ވަރު ދޫކޮށްލައި ވެއްޓިގަތެވެ. އަދި ފެންމަތީ އޮޔާދާ މީހަކު ފަދައިން އޭނާ އޮތެވެ. ތަރިތަކުން ބަބުޅަމުންދިޔަ އުޑަށް ބަލަހައްޓައިގެންނެވެ. އެ މިނިވަންކަމުން އޭނާގެ ހިތަށް ހިސާބެއްގެ ހަމަޖެހުން ލިބިދޭ ފަދައެވެ.\n"ތީ ހަމައެކަނި އަހަރެންގެ މިލްކެއް... ކުޑަދުވަސްކޮޅަކު އަހަރެންނަށް ޓަކައި މަޑުކޮށްލަދީ، ޔަގީން އަހަރެން އެނބުރި އަންނާނަންކަން، އަހަރެންގެ އީޝަލްގެ ގާތަށް އެނބުރި އަންނާނަން" މައްޗަށް އުފުލައިލި އަތްތިލައިގެ އިނގިލިތަކުގެ ދޭތެރެއިން ތަރިތަކަށް ބަލަން އޮތް ރައުލްގެ ހިތުގައިވިއެވެ. މަޑުމަޑުން އިނގިލިތައް ލައްފާލައި މުއްކަވާލަމުން ގެނެސް އޭނާގެ މޭގައި ޖައްސާލިއިރު ރައުލްގެ ތުންފަތުގައިވީ ލުއި ހިނިތުންވުމެކެވެ.


Nafrathge Bilun Ufan Mi Vanee Ithuru Nafrath- Saud Hussain - AO News\nނަފުރަތުގެ ބިލުން އުފަން މިވަނީ އިތުރު ނަފްރަތު- ސަޢުދު\nދީނީ އިލްމުވެރިންނާއި ދިވެހި ރައްޔިތުންގެ މެޖޯރިޓީ ދެކޮޅު ހަދަމުން ދާ ނަފްރަތުގެ ބިލު, ގަދަބާރުން ފާސްކުރުމަކީ ވަރަށް ހުދުމުޚުތާރު ކަމެއް ކަމަށާއި މި ބިލުން އުފަން މިވަނީ އިތުރު ނަފްރަތު ކަމަށް، ވިލިނގިލީ ދާއިރާގެ މެމްބަރު ސައުދު ހުސެއިން ވިދާޅުވެއްޖެ އެވެ.\nނަފްރަތު ބިލާއި ގުޅިގެން ހޫނުވެފައިވާ ދަނޑިވަޅެއްގައި ސައުދު މިއަދު ކުރެއްވި ޓްވީޓެއްގައި ބުނެފައިވަނީ ސަރުކާރު ހޫނުފެނަށްލައި ކައްކަން ބޭނުންކުރާ ދަރަށް ނަފްރަތުގެ ބިލް ވެގެން ނުވާނެ ކަމަށް ވިދާޅުވެފައި އެވެ. އަދި ރާއްޖޭގެ ރައްޔިތުންނާއި ދީނީ އިލްމުވެރިންގެ މެޖޯރިޓީ ދެކޮޅު ހަދަމުންދާ މި ބިލް ގަދަބާރުން ފާސްކުރަން އުޅުމަކީ ވަރަށް ހުދުމުޚުތާރު ކަމެއް ކަމަށާއި ނަފްރަތުގެ ބިލުން އިތުރަށް އުފަންވަމުން ދަނީ ނަފްރަތުތަކަށްވެސް ބުނެފައި އެވެ.\nއެ ޓުވީޓަށްފަހު ކުރި ދެވަނަ ޓުވީޓުގައި ސައުދު ބުނެފައިވަނީ، ސިޔާސީ ވެރިންގެ ކޯޅުމާއި ހެދި ރައްޔިތުން ހަނާ ވަމުން ދާކަމަށާއި ސަރުކާރާއި އެކު އެންމެން ގުޅިގެން މަސައްކަތް ކުރަންޖެހޭ ވަގުތު ބައިބައިވުމަކީ ރައްޔިތުންނަށް ހޯދައިދެވޭނެ ލުޔެއް ނޫންކަމަށެވެ. ސައުދު ވަނީ ޕާޓީ މަސަލަހަތަށްވުރެ ރައްޔިތުންގެ މަސްލަހަތު އިސްކުރުމަށް ގޮވާލައިފައި އެވެ.\nވެރިކަން ކުރާ މައި ޕާޓީ އެމްޑީޕީގެ ދެ ލީޑަރުން ކަމުގައިވާ މިވަގުތު ރާއްޖޭގެ ރައީސުލް ޖުމްހޫރިއްޔާ އިބްރާހިމް މުހައްމަދު ސޯލިހް އާއި ކުރީގެ ރައީސް އަދި ރައްޔިތުންގެ މަޖިލީހުގެ ރައީސް މުހައްމަދު ނަޝީދުއާއި ދެމެދު ވަނީ ސިޔާސީ ގުޅުން ގޯސްވެފައި އެވެ. އަދި ރައީސް ނަޝީދު ވަނީ ސަރުކާރުން ނަފްރަތުގެ ބިލަށް ތާއިދު ނުކުރާ ނަމަ ސަރުކާރަށް ތާއިދު ކުރަން ދަތި ވާނެ ކަމަށް މިއަދު އިޢުލާން ކުރައްވާފައެވެ.\nރައްޔިތުންގެ މަޖިލިސްވިލިނގިލި ދާއިރާ


މާލޭ ސިޓީ ކައުންސިލުގެ ވަޒީފާތަކަށް ބިދޭސީން ނުނަގަން ނިންމައިފި – Haftha\nWed, 20 October, 2021, 6:56 am\nމާލެސިޓީ މޭޔަރު ޑރ. މުހައްމަދު މުއިއްޒު\nމާލޭ ސިޓީ ކައުންސިލުގެ ވަޒީފާތަކަށް ބިދޭސީން ނުނަގަން ނިންމައިފި\nމާލޭ ސިޓީ ކައުންސިލުގެ ވަޒީފާތަކަށް ބިދޭސީން ނުނަގަން ނިންމާފައި ވާކަމަށް މާލޭ ސިޓި ކައުންސިލުގެ މޭޔަޒު ޑރ. މުހައްމަދު މުއިއްޒު ވިދާޅުވެއްޖެއެވެ.\nމުއިއްޒު މިއަދު ކުރެއްވި ޓްވީޓެއްގައި ވިދާޅުވީ، ސިޓީ ކައުންސިލިތަކުގެ ވަޒީފާތަކަށް ބިދޭސީން ނުނެގުމަށް އިއްޔެ ބޭއްވި ކައުންސިލު ބައްދަލުވުމުގައި ނިންމާފައި ވާކަމަށެވެ. އަދި މިހާރު މަސައްކަތްކުރާ ބިދޭސީން މަދުކުރަން ނިންމާފައި ވާކަމަށްވެސް ވިދާޅުވިއެވެ.\n13.10.21 ގައި ބޭއްވުނު ކައުންސިލް ބައްދަލުވުމުގައި،ސިޓީ ކައުންސިލްގެ ވަޒީފާތަކަށް ބިދޭސީން ނުނެގުމަށާއި،މިހާރު މަސައްކަތްކުރާ ބިދޭސީން މަދުކޮށް އެވަޒީފާތަކަށް ދިވެހިން ނެގުމަށާއި،މިގޮތުން ވަޒީފާ ދޭއިރު،ޒުވާނުންނަށް ވަކި އިންސައްތައެއް ކަނޑައެޅުމަށްވަނީ ކައުންސިލްއިން ނިންމާފައި.\n— Dr Mohamed Muizzu (@MMuizzu) October 14, 2021\nމުއިއްޒު ވިދާޅުވީ މަސައްކަތްކުރާ ބިދޭސީން މަދުކޮށް، އެ ވަޒީފާތަކަށް ދިވެހިން ނެގުމަށް ނިންމާފައި ވާކަމަށެވެ. އަދި ޒުވާނުންނަށް ހާއްސަކޮށް، ވަކި ޕަސަންޓެއް ކަނޑައަޅަން ނިންމާފައި ވާކަމަށް ވިދާޅުވިއެވެ.\nފާހަގަ: މާލޭ ސިޓީ ކައުންސިލް, ޑރ. މުހައްމަދު މުއިއްޒު


ތިޔަބައިމީހުންގެ ދީން ތިޔަބައިމީހުންނަށެވެ. – Sheikh Fikree Sheikh Fikree\nއެހެން ދީންތަކުގެ އަހުލުވެރިންނަށް ދިވެހިރާއްޖޭގެއި، އެމީހުންގެ ދީނަށް އަޅުކަންކޮށް އުޅުމުގެ ޙައްޤު ލިބިދޭންޖެހޭނޭ ކަމުގައި މަޖިލީހުގެ މެންބަރެއް ބުނުމާ ގުޅިގެން އަޅުގަނޑުމެންގެ މުޖްތަމަޢުގައިވަނީ އެކަމުގެ ނުތަނަވަސްކަން އުފެދިފައެވެ. ދިވެހިރާއްޖޭގައި ދީނީ މިނިވަންކަން އޮންނަޖެހޭ ކަމުގައި ދެކި، އެކަމަށް ފާޅުގައި ވަކާލާތު ކުރާ ބަޔަކުވެސް އަޅުގަނޑުމެންގެ މުޖްތަމަޢުގައި އެބައުޅެއެވެ.\nމިފަދަ ވާހަކަތައް ހިލިގަންނަ ކޮންމެ ފަހަރަކު އިވޭ އެއް ބަހަކީ ކީރިތި ޤުރްއާނުގެ އަންނަނިވި އާޔަތެވެ. ﴿ لَكُمْ دِينُكُمْ وَلِيَ دِينِ ﴾ (الكافرون: 6) މާނައީ: “ތިޔަބައިމީހުންނަށް ތިޔަބައިމީހުންގެ ދީނެވެ. އަދި ތިމަންކަލެގެފާނަށް ތިމަންކަލޭގެފާނުގެ ދީނެވެ.” ދިވެހި ސިޔާސީ މަޝްރަޙުގައި މިއާޔަތް ކިޔާ ފަރާތްތަކުން މާނަކުރަނީ، އެމީހެއްގެ ދީން އެމީހަކަށެވެ. އެމީހަކު އުޅޭނޭ ގޮތް އެނގޭނީ އެމީހަކަށެވެ. މިފަދަ ގޮތަކަށެވެ. އާޚިރުގައި އެ މާނަ ބަދަލުވެގެންދަނީ އެމީހެއް ބޭނުން ގޮތަކަށް އުޅެވޭނެ ކަމަށާއި، އެއީ އެހެން މީހަކާ ބެހޭކަމެއް ނޫން ކަމަށެވެ.\nނަމަވެސް އިސްވެ ބުނެވުނު އާޔަތުގެ މަނައަކީ އެއީ އެއް ނޫނެވެ. އެ އާޔަތަކީ ކާފިރުން އެމީހުންގެ ކުފުރުގެ މަތީގައި ތިބުމަށް ދެވިފާވާ ހުއްދައެއް ނޫނެވެ. އެހެނީ މާތް ނަބިއްޔާ صلى الله عليه وسلم ފޮނުއްވުނީ ހިދާޔަތުގެ މަގު ދެއްކެވުމަށްޓަކައެވެ. އަދި ކުފުރާއި ޝިރުކުން މީސްތަކުން ސަލާމަތް ކުރައްވައި، މާތް ﷲ ގެ ދީނަށް ގޮވާލެއްވުމަށެވެ. އަދި އުރެދުނު މީހުންނަށް މާތް ﷲ ގެ ކޯފާއާއި އާޚިރަތުގެ ޢަޛާބު ޙައްޤުވެގެންވާކަން އެންގެވުމަށެވެ.\nއައްޝައިޚް މުޙައްމަދުލް އަމީން އައްޝަންޤީޠީ رحمه الله ވިދާޅުވެފައިވެއެވެ. “އެ އާޔަތުގެ މާނަ އެއްގޮތްވަނީ ޔޫނުސް ސޫރަތުގައިވާ މިއާޔަތާއެވެ. ﴿ أَنْتُمْ بَرِيئُونَ مِمّا أَعْمَلُ وَأَنَا بَرِيءٌ مِمّا تَعْمَلُونَ ﴾ (يونس: 41) “ތިމަންކަލޭގެފާނު ކުރައްވާ ޢަމަލުތަކުން، ތިޔަބައިމީހުންވަނީ، ބަރީއަވެގެންނެވެ. އަދި ތިޔަބައިމީހުން ކުރާ ޢަމަލުތަކުން، ތިމަންކަލޭގެފާނު ވަނީ ބަރީއަވެގެންނެވެ.”\nއަދިވެސް އެހެން އާޔަތެއްގައި ވަޙީކުރައްވާފައިވެއެވެ. ﴿ لَنا أَعْمَالُنا وَلَكم أَعْمَالُكُمْ ﴾ (القصص: ٥٥) “ތިމަންމެންނަށް، ތިމަންމެންގެ ޢަމަލުތަކެވެ. އަދި ތިޔަބައިމީހުންނަށް ތިޔަބައިމީހުންގެ ޢަމަލުތަކެވެ.”\nއެ އާޔަތަކީ (لَكُمْ دِينُكُمْ وَلِيَ دِينِ އަކީ) އެމީހުންގެ ދީންމަތީ އެމީހުން ތިބުމަށް މާތް ﷲ ދެއްވި ހުއްދައެއް ނޫނެވެ. އަދި ކިއެއްތައް! އެއީ އެމީހުންނާ ދެކޮޅަށް ބާވައިލެއްވުނު ވަޢީދުގެ، ނުރުހިވޮޑިގަތުމުގެ ބަސްފުޅެކެވެ. އޭގެ މިސާލަކީ މިއާޔަތެވެ. ﴿ وَقُلِ الحَقُّ مِن رَبِّكم فَمَن شَاءَ فَلْيُؤْمِن وَمَن شَاءَ فَلْيَكْفُرْ إِنَّا أَعْتَدْنَا لِلظّالِمِينَ نَارًا أَحَاطَ بِهِمْ سُرَادِقُها ﴾ (الكهف: ٢٩) “އަދި ކަލޭގެފާނު ވިދާޅުވާށެވެ! (އެއީ) ތިޔަބައިމީހުންގެ ވެރިރަސްކަލާނގެ ޙަޟުރަތުން އައިސްފައިވާ ޙައްޤު ތެދެވެ. ފަހެ، ބޭނުންމީހަކު އީމާންވާށެވެ! އަދި ބޭނުންމީހަކު ކާފިރުވާށެވެ! ހަމަކަށަވަރުން، ކާފިރުވެ، އަނިޔާވެރިވެގަތް މީހުންނަށް، ތިމަންރަސްކަލާނގެ ނަރަކަ ތައްޔާރުކުރެއްވީމެވެ. އެ ނަރަކައިގެ (އަލިފާނުގެ) ފާރުތައް އެއުރެން ވަށާލައިގެންވެއެވެ.”\nމިސޫރަތަކީ އިޞްލާޙު ކުރެއްވުމުގެ މަނުހަޖު ބަޔާންކުރައްވައި ބާވައިލެއްވި ސޫރަތެކެވެ. މި ސޫރަތަކީ މައްކާގެ މުޝްރިކުން ކީރިތި ރަސޫލާ صلى الله عليه وسلم އަށް ހުށަހެޅުއްވި ހުށަހެޅުންތައް ޤަބޫލު ނުކުރައްވާކަމާއި، އެއީ ހެޔޮ ގޮތެއް ނޫންކަން ﷲ ތަޢާލާ އެންގެވި އެންގެވުމެކެވެ. މައްކާގެ މުޝްރިކުން ހުށަހެޅީ، އެމީހުންނާއި ކީރިތި ރަސޫލާ صلى الله عليه وسلم އާ ދެމެދުގައި އޮތް ޙައްލަކީ، އެކަލޭގެފާނު އެމީހުންގެ ދީނަށް އަހަރެއްވަންދެއް އަޅުކަން ކުރެއްވުމާއި، އެމީހުން އެކަލޭގެފާނުގެ ދީނަށް އަނެއް އަހަރު އުޅުމެވެ. އެމީހުންގެ މި ހުށަހެޅުން ބާޠިލުކުރައްވައި، މާތް ﷲ ވަޙީކުރެއްވި މި ބަސްފުޅު ވެގެންދިޔާއި، އެމީހުންގެ މައްޗަށް ގަދަފަދަވެގެންވާ ބަސްފުޅެއް ކަމުގައެވެ. އަދި ހިދުކޮޅަކަށްވެސް މައްކާގެ މުޝްރިކުންގެ އެ ހުށައެޅުމަށް އެއްބަސްވެ ރުހުން ވެގެންދާނީ، ޙައްޤާއި ބާޠިލު ހަމަހަމަ ކުރުމަކަށެވެ. އަދި އެއީ ބާޠިލު ޢަޤީދާއަށް ވެވޭ ރުހުމަކަށެވެ. ވީމާ، މިސޫރަތް ވެގެންދިޔާއި ދެބައިމީހުންގެ ދެމެދުގައި ވަކިކޮށްދޭ ފާހަގައަކަށެވެ.” (އަޟްވާއުލް ބަޔާން – މުޙައްމަދުލް އަމީނުއްޝައްޤީތީ رحمه الله )\nވީމާ، ކީރިތި ޤުރްއާނުގެ އާޔަތްތަކުގެ މާނަ އެނގުމެއްނެތި، އަދި އެ ބަސްފުޅުތަކުގައި މާތް ﷲ އަންގަވާފައިވާ ޙުކުމްތަކާއި، އެބަސްފުޅު ބާވައިލެއްވުނު ސަބާއި، ބަސްފުޅުގައިވާ މުރާދު ފަހުމުނުވެ، ތިމާމެންގެ ހަވާނަފްސުގެ އެދުންތަކުގެ މައްޗަށް ހުރި ދަލީލެއްގެ ގޮތުގައި ކީރިތި ޤުރްއާންގެ އާޔަތްތައް ބޭނުންކުރުމަކީ ވަރަށް ނުރއްކާތެރި ކަމެކެވެ. އެކަން ހިމެނިގެންދާނީ މާތް ﷲ އާމެދު ތިމާއަށް އެނގުމެއްނުވާ ކަންކަމުގައި ބަސްބުނެ އުޅުމުގެ ތެރެއިންނެވެ. އަދި މާތް ﷲއާއި އެކަލާނގެ ދީނަށް ހެދޭ ދޮގެއް ކަމުގައެވެ. ކޮންމެ މީހަކުވެސް އެމީހެއްގެ ދީނަށް ރައްކާތެރިވާން ޖެހޭނެއެވެ. އަދި ދީނުގެ މަޢުލޫމާތު އުނގެނި ދަސްކޮށް، މާތް ﷲ އަމުރު ކުރެއްވި ކަންތައްތައް ކޮށް އެއިލާހު ނަހީކުރެއްވި ކަންކަމުން އެއްކިބާ ވާންޖެހޭނެއެވެ. އާޚިރަތުގައި ތިމާއަށް ކާމިޔާބާއި ފަލާޙު ލިބުންވަނީ އެގޮތުގައެވެ.


ޤަތަރަށް ކަނޑައަޅާ ނޮން-ރެޒިޑެންޓް ސަފީރަކަށް އުމަރު އަބްދުއްރައްޒާޤު ޤަތަރަށް ކަނޑައަޅާ ނޮން-ރެޒިޑެންޓް ސަފީރަކަށް އުމަރު އަބްދުއްރައްޒާޤު\nޤަތަރަށް ކަނޑައަޅާ ނޮން-ރެޒިޑެންޓް ސަފީރަކަށް އުމަރު އަބްދުއްރައްޒާޤު\nދިވެހިރާއްޖެއިން ޤަތަރަށް ކަނޑައަޅާ ނޮން-ރެޒިޑެންޓް ސަފީރަކަށް، ދިވެހި ރާއްޖެއިން ސްރީ ލަންކާއަށް ކަނޑައަޅުއްވާފައި ހުންނަވާ ސަފީރު އުމަރު އަބްދުއްރައްޒާޤު އައްޔަންކުރެއްވުމުގެ މައްސަލަ ދިރާސާކުރެއްވުމަށް ކޮމިޓީއަށް ފޮނުވައިފިއެވެ.\nދިވެހިރާއްޖެއިން ޤަތަރަށް ނޮން-ރެޒިޑެންޓް ސަފީރެއް އައްޔަންކުރުމަށް ނިންމެވިކަން އިއުލާންކުރެއްވީ ރައީސުލްޖުމްހޫރިއްޔާ ޤަތަރަށް ކުރެއްވި ރަސްމީ ދަތުރުފުޅުގެ ތެރެއިންނެވެ. ޤަތަރަށް ކަނޑައަޅާ ނޮން-ރެޒިޑެންޓް ސަފީރަކަށް އުމަރު އަބްދުއްރައްޒާޤު ކަނޑައެޅުއްވުމަށް ރައީސުލްޖުމްހޫރިއްޔާ މަޖިލީހަށް ފޮނުވާފައިވާ މައްސަލަ ދިރާސާކުރުމަށް ފޮނުވާފައިވަނީ ޚާރިޖީ ގުޅުންތަކުގެ ކޮމިޓީއަށެވެ.\nޤަތަރާއިއެކު އޮތް ގުޅުން ކުރީގެ ރައީސް އަބްދުﷲ ޔާމީންގެ ވެރިކަމުގައި ކަނޑާލާފައި އޮތުމަށްފަހު، މި ސަރުކާރުން ވަނީ އަލުން އެ ގުޅުން ޤާއިމްކޮށްފައެވެ.\nރާއްޖެއާއި ޤަތަރާއި ދެމެދު ފުރަތަމަ ސިޔާސީ ގުޅުން ޤާއިމުކުރީ 1984 ވަނައަހަރުގެ މޭ މަހުގެ 26 ވަނަދުވަހުއެވެ. ޤަތަރާއިއެކު އޮތް ގުޅުން ރާއްޖެއިން ކަނޑާލީ ކުރީގެ ރައީސް އަބްދުﷲ ޔާމީންގެ ވެރިކަމުގައި 2017 ވަނައަހަރުގެ ޖޫންމަހުގެ5ވަނަދުވަހުއެވެ. އަލުން އެ ގުޅުން މިސަރުކާރުން ޤާއިމްކުރީ މިއަހަރުގެ ޖެނުއަރީ މަހުގެ6ވަނަ ދުވަހުއެވެ.\nޤަތަރާއިއެކު ރާއްޖެއިން އަލުން ގުޅުން ޤާއިމުކުރުމަކީ ރައީސް އިބްރާހިމް މުހައްމަދު ސާލިހްގެ ރިޔާސީ ވައުދުފުޅެކެވެ.


"Amihlaah inaamah nan hushahelhumakee gaboolukuraa kameh noon"\n"އަމިއްލައަށް އިނާމަށް ނަން ހުށަހެޅުމަކީ ގަބޫލު ކުރާކަމެއް ނޫން"\nސާކް ފިލްމް ފެސްޓިވަލްގެ އެވޯޑް ހަފުލާއަށް ރިޝްމީ ވަނުމުގެ ކުރިން ފޮޓޯއަކަށް ހުއްޓި: އޭނާ ވަނީ އެންމެ މޮޅު އެކްޓްރެސްގެ އެވޯޑް ހޯދާފަ\nރާއްޖެއަށް ރީތި ނަން ހޯދައިދޭ ފަރާތްތަކަަށް ރައީސުލްޖުމްހޫރިޔައްޔާ ދެއްވާ އިނާމަކީ އަމިއްލައަށް އެދިގެން ހޯދަންޖެހޭ އެއްޗެއްކަމަށް ގަބޫލުނުކުރާ ކަމަށް، 2017 ވަނަ ސާކް ފިލްމު ފެސްޓިވަލުގައި އެންމެ މޮޅު ބަތަލާގެ އެވޯޑު ހޯދި ރިޝްމީ ރަމީޒް ބުނެފި އެވެ.\nރިޝްމީ މިހެން ބުނީ މި އަހަރު ރައީސުލްޖުމްހޫރިއްޔާ ދެއްވާ އިނާމު އޭނާއަށް ނުލިބުމުގައި އަމިއްލައަށް އިހުމާލުވެފައިވާ ކަމަށް ނޭޝަލް ސެންޓަ ފޯ ދި އާޓްސް (އެންސީއޭ) އިން ރާއްޖޭގެ ނޫހަކަށް އިންޓަވިއުއެއް ދީފައި ވަނިކޮށެވެ. ފޭސްބުކްގައި ކޮށްފައިވާ ޕޯސްޓެއްގައި ރިޝްމީ ވަނީ މި ވާހަކަތައް ދޮގު ކޮށްފަ އެވެ.\n"އެންސީއޭ އަކުން ވެސް، އެހެން ފަރާތަކުން ވެސް އެ އިނާމަށް ނަން ހުށަހަޅަންޖެހޭ ކަމަކަށް އަޅުގަނޑަށް އަންގާފައެއް ނުވޭ." ރިޝްމީ ބުންޏެވެ. "އަޅުގަނޑަށް ގަބޫލު ކުރެވިފައި އޮތީ ރައީސުލްޖުމްހޫރިއްޔާ، ރީތި ނަން ހޯދައިދޭ ފަރާތްތަކަށް ދެއްވާ ޝަރަފުވެރި އިނާމަކީ އެ ފަރާތުން ދެއްވާ އެއްޗެއް ކަމަށް."\nދިވެހި ފިލްމީ ދާއިރާގެ ބެލެނިވެރި ފަރާތަކީ ޔޫތު މިނިސްޓްރީގެ ދަށުން ހިންގާ އެންސީއޭ އެވެ. އެންސީއޭއިން ވަނީ ސާކް ފިލްމު ފެސްޓިވަލުގައި ރިޝްމީއަށް ލިބުނު ކާމިޔާބީ އަގު ވަޒަން ކުރުމުގެ ގޮތުން މިދިޔަ އަހަރު ބޭއްވި ގައުމީ ފިލްމު އެވޯޑުގައި އޭނާއަށް ހަނދާނީ ފިލާއެއް އަރުވާފަ އެވެ.\nދިވެހި ފިލްމު އެވޯޑުގައި ޝަރަފުގެ އެވޯޑް ރިޝްމީއަށް ހަވާލުކުރަނީ - އަހުމަދު ޝުރާއު | އަވަސް\nއެންސީއޭއިން ބުނި ގޮތުގައި ރައީސުލްޖުމްހޫރިއްޔާ ދެއްވާ އިނާމު މި އަހަރު ރިޝްމީއަށް ނުލިބުނީ އެކަމަށް އެދި ހުށަހަޅަންޖެހޭ ފޯމު ލުން ލަސްވެގެން ކަމަށެވެ. އަދި އެކަމަށް އެދި ފޯމު ހުށަހަޅަންޖެހޭ މުއްދަތު ހަމަވިއިރު، ރިޝްމީ ފޯމު ހުށަހަޅާފައި ނުވާ ކަމަށްވެސް ބުނެފައިވެ އެވެ.\nސަރުކާރުގެ އިދާރާއެއް ނުވަތަ މިނިވަން މުއައްސަސާއެއް އަދި އަމިއްލަ ޖަމިއްޔާއެއް މެދުވެރިކޮށްގެންވެސް ގައުމީ އިނާމަށް ނަން ހުށަހެޅުމުގެ ފުރުސަތު އޮވެ އެވެ. މި އަހަރު ބޭއްވި މިނިވަން ދުވަހު ރަސްމީ ޖަލްސާގައި ފިލްމީ ދާއިރާއިން ދެ ފަންނާނެއްގެ އަގު ވަޒަންކޮށް ހިތްވަރުދިނުމުގެ ގައުމީ އިނާމު ދީފައިވެ އެވެ. އެއީ ޑައިރެކްޓަރު އަލީ ޝިފާއު (ޗިއްޕެ) އާއި އަހުމަދު ޝިނާނެވެ.\nގައުމީ ފިލްމް އެވޯޑްސް ގައުމީ އިނާމް


އިސްލާމް ދީން ހުއްދަ ނުކުރާ އެއްވެސް ކަމެއް ކުރާ ނަމަ އެކަންވާނީ ﷲ އަށްވުރެ ތިމާ "މޮޅުކަމަށް" ކުރެވޭ ދައުވާއަކަށް!\nބައެއް މީހުންނަކީ ﷲ ތައާލާ ޙަރާމް ކުރައްވަވާފައިވާ ބައެއް ކަންކަން ޢާންމު ދިރިއުޅުމުގައި ކުރާ މީހުންނެވެ. އަނެއްބައަކު އެމީހުން ކުރާ ވިޔަފާރީގައި އެފަދަ ކަންކަން އެބަކުރެއެވެ. އަނެއް ބައަކު އެމީހުން ކުރާ މުޢާމަލާތު ތަކުގައި އެފަދަ ކަންކަން އެބަ ކުރެއެވެ.\nﷲ ތަޢާލާއަށް އީމާންވެގެން ހުރި ކަމަށް ބުނާ އެއްވެސް މީހެއްގެ އިސްލާމް ކަމަށް ޙުކުމް ކުރާކަށް ނެތީމެވެ. އެހެން ނަމަވެސް ﷲ ތަޢާލާ ޙަރާމް ކުރެއްވެވި ކަންކަމުގެ ތެރެއިން އެމީހަކު އަމަލުކުރަން ބޭނުން ކަންކަން ނުކޮށް ދޫކޮށްލާފައި އެމީހަކު ކުރަން ބޭނުން ކަމެއް ކުރަމުން ގެންދާނަމަ އެމީހެއްގެ އިސްލާމް ކަމުގައި މައްސަލައެއް އެބައުޅޭ ކަމަށް ބުނަން ޖެހެއެވެ.\nއެހެނީ ﷲ ތަޢާލާ ބާވައިލެއްވެވި ޙުކުމްފުޅުތައް ބާވައިލައްވަވާފައިވަނީ އެމީހަކަށް ފެންނަ، ނުފެންނަ، އަމަލުކުރަން ބޭނުން، ބޭނުމެއް ނޫން، އިޚްތިޔާރުކުރުމުގެ ހުއްދަ ދެއްވަވާފައެއް ނޫނެވެ. ކޮންމެ މީހަކަށް ނަމަވެސް ޙަރާމް ހުރިހާ ކަމެއް ޙަރާމް ކަމުގެ ގޮތުގައެވެ. ހުއްދަ ހުރިހާ ކަމެއް ހުއްދަ ގޮތުގައެވެ.\nއިސްތިސްނާ ހާލަތްތައް ކަނޑައަޅުއްވަވާފައިވަނީ ވެސް ހަމަ ﷲ ތައާލާ އެވެ. މިސާލަކަށް ރޯދަ ދޫކުރެވޭ ހާލަތްތަކެއް އެބަވެއެވެ. އެ ހާލަތްތައްވެސް ކަނޑައަޅުއްވަވާފައި ވަނީ ހަމަ ﷲ ތަޢާލާ އެވެ. އެހާލަތުތައް ކަނޑައަޅުއްވަވާފައިވަނީ ވަކި މީހަކަށް ނޫނެވެ. އެހާލަތަށް ފެތޭ ކޮންމެ މީހަކަށެވެ.\nމިހައި ސާފުކޮށް މިކަން އެނގެން އޮތްއިރު އަހަރެން ޖުވާކުޅޭ ތަނެއް ހެދީއެއް ނޫނެވެ. ޖުވާކުޅޭތަނެއްގެ ހިއްޞާއެއް ގަތީއެވެ. އެތަނަކަށް އަހަރެން ނުވެސް ދަމެވެ. ކިޔައި ބަހަނާއެއް ނުދެއްކޭނެއެވެ.\nބޭންކްތަކުން ކުރާ ކަންކަމުގައި އަހަރެން މިދައްކަނީ ރިބާގެ ފައިސާއެއް ނޫނެވެ. ބޭންކުން ނަގާ ސަރވިސް ޗާޖް ކަމަށް ބުނެވެސް ނިންމައެއް ނުލެވޭނެއެވެ. ބޭންކްތަކުން ރިބާ ނަގަމުން އެ ނަގަނީ ރިބާ ނޫން ކަމަށާއި ސަވިސްޗާޖް ނުވަތަ އިންޓަރެސްޓް ކަމަށް ބުނެވެސް ނިންމައެއް ނުލެވޭނެއެވެ.\nއާފަލު ގަހެއްގައި "މިއީ އޮރެންޖް ގަހެއް" ކަމަށް ލިޔެ ކިތަންމެ ބޮޑު ބޯޑެއް ބެހެއްޓި ނަމަވެސް އެއީ އޮރެންޖު ގަހަކަށް ބަދަލުނުވާނެ ފަދައިން ﷲ ތަޢާލާގެ ނިންމެވުން ތަކެއްވެސް ބަދަލެއް ނުކުރެވޭނެއެވެ. އެކަމަކަށް ކިތަންމެ ރީތި ނަމެއް ކީ ކަމުގައި ވީނަމަވެސް އެކަމެއް ވާނީ ހަމަ އެކަމަކަށެވެ.\nއިސްލާމް ދީނުގައި ޙަރާމްވެގެންވާ ކަމެއް ހުއްދަ ކުރުމާއި ހުއްދަ ކަމެއް ހަރާމް ކުރުމުން އެކުރެވެނީ ކޮން ކަމެއްކަން އެނގޭ ހެއްޔެވެ؟ އެމީހަކަށް އެ ދައުވާ ކުރެވެނީ ތިމާއަކީ ﷲ ތައާލާއަށްވުރެ މާ މޮޅަށް ކަންކަން އެނގޭ މީހަކު ކަމަށެވެ. ﷲ ތަޢަލާއަށްވުރެ މާ ގިނަ ބާރުތައް ލިބިފައިވާ މީހަކު ކަމަށެވެ. ވިމާ މިއީ ކިހިނަކުން ކުރެވޭނެ ކަމެއް ހެއްޔެވެ؟\nހުރިހާ ވެސް ވާހަކައަކީ ފުރިހަމަ މުސްލިމަކަށް ވެވޭނީ ﷲ ތަޢާލާ ބާވައިލެއްވެވި އެންމެހައި ޙުކުމްފުޅުތަކަށް ޢަމަލުކޮށްގެން ކަމެވެ. ބައިކުޅަ ބައަށް އަމަލުކުރުން ﷲ ތަޢާލާ ހުއްދަ ކުރައްވަވާފައެއް ނުވެއެވެ! ވީމާ ކޮންމެ ކަމެއް ކުރުމުގައިވެސް އޮތީ ކީރިތި ޤްރްއާނަށާއި ރަސޫލް (ޞޢވ)ގެ ސުންނަތަށް ފުރިހަމައަށް އަމަލުކުރުމެވެ. ޤްރްއާނަށާއި ރަސޫލް (ޞޢވ)ގެ ސުންނަތުގައި ނަހީވެގެންވާ އެއްވެސް ކަމެއް ނުކުރުމާއި ކުރަން އަންގަވާފައިވާ ހުރިހާ ކަމެއް ކުރުމެވެ. ފުރިހަމަ މުސްލިމަކަށް ވެވޭނީ އެއިރުންނެވެ.


COVID-19 ah Malaria beys dhevidhaane tho belumuge masakkai WHO in huttaalaifi - vNews.mv\nޑަބްލިޔޫއެޗްއޯގެ ޑިރެކްޓަރ ޖެނެރަލް ޓެޑްރޯސް އަދަނޮމް ޣެބްރެޔެސޫސް:\nކޮވިޑް-19 އާ ދެކޮޅަށް މެލޭރިއާބޭސް ދެވިދާނެތޯ ބެލުމުގެ މަސައްކަތް ޑަބްލިޔޫއެޗްއޯއިން ހުއްޓާލައިފި\nސައިފް އަޒްހަރު 26 May 2020, 20:41\nކޮވިޑް-19 ބަލިޖެހޭ މީހުންނަށް ފަރުވާއެއްގެ ގޮތުގައި މެލޭރިއާ ބައްޔަށްދޭ "ހައިޑްރޮކްސިކްލޮރޮކުއިން" ބޭސް ދެވިދާނެތޯ ބެލުމަށް ދުނިޔޭގެ ސިއްހަތު ޖަމްޢިއްޔާއިން ކުރަމުންދިޔަ މަސައްކަތްތައް ހުއްޓާލައިފިއެވެ.\nކޮވިޑް-19 ބަލިޖެހޭ މީހުންނަށް މެލޭރިއާ ބޭސް ދީގެން ތަހުލީލުތައް ކުރުމަށް ކުރަމުންދިޔަ މަސައްކަތްތައް ހުއްޓާލީ، އެ ބޭހުގެ ރައްކާތެރިކަމާމެދު ކަންބޮޑުވާ ކަންތައްތަކެއް، ދިރާސާތަކުން ހާމަވުމާ ގުޅިގެން ކަމަށް ކަމަށް ޑަބްލިޔޫއެޗްއޯއިން ބުނެފައި ވެއެވެ.\nޑަބްލިޔޫއެޗްއޯއިން އިޝާރާތްކޮށްފައިވާ ދިރާސާތަކުގެ ތެރޭގައި މިދިޔަ ހުކުރުދުވަހު އާންމުކުރި ދިރާސާ ރިޕޯޓްވެސް ހިމެނެއެވެ. އޭގައި ބުނެފައިވަނީ، ކޮވިޑް-19 ބަލިން ރަނގަޅުކުރަން މެލޭރިއާ ބޭސް ދިނުމުން ބަލިމީހާ މަރުވުމުގެ ފުރުސަތު ބޮޑުވެގެންދާ ކަމަށެވެ. މިއީ، ކުރީގެ ދިރާސާތަކުންވެސް ހާމަކޮށްފައިވާ ނަތީޖާއެކެވެ.\nމިކަމާ ގުޅިގެން ދުނިޔޭގެ ސިއްހަތު ޖަމްޢިއްޔާގެ ޑިރެކްޓަރ ޖެނެރަލް ޑރ. ޓެޑްރޯސް އަދަނޮމް ވިދާޅުވީ، މެލޭރިއާ ބޭހާ ގުޅޭގޮތުން ހަދަމުންދާ ދިރާސާތަކުން ދައްކާ ނަތީޖާތައް މުރާޖައާ ކުރުމަށްޓަކައި، މެލޭރިއާ ބޭސް ބޭނުންކޮށްގެން ކޮވިޑް-19 ބަލިމީހުންނަށް ފަރުވާ ދެވޭތޯ ކުރަމުންދިޔަ މަސައްކަތްތައް ވަގުތީގޮތުން ހުއްޓާލާފައިވާ ކަމަށެވެ.\n"ސޭފްޓީ ޑޭޓާ އިތުރަށް މުރާޖައާ ކުރުމަށްޓަކައި އަޅުގަނޑުމެން ޓްރަޔަލްސް ހުއްޓާލައިފިން"\nމެލޭރިޔާ ބައްޔަށްދޭ "ހައިޑްރޮކްސިކްލޮރޮކުއިން" އަކީ، ކޮވިޑް-19 އަށް ފަރުވާއެއްގެގޮތުގައި ދެވިދާނެ ބޭހެއްކަމަށްބުނެ، ދުނިޔޭގެ އެކި ކަންކޮޅުތަކުން ތަހުލީލުތަކާއި، ތަޖުރިބާތައް ކުރަމުންދާ އެތައް ބޭހެއްގެ ތެރެއިން އެއްބޭހެވެ.\nމެލޭރިއާ ބޭހަކީ، ކޮވިޑް ބަލިން ފަސޭހަކޮށްދޭ ބޭހެއް ކަމަށް ބުނެ އެމެރިކާގެ ރައީސް ޑޮނަލްޑް ޓްރަމްޕް ވަރަށް ބޮޑަށް ޕްރޮމޯޓް ކުރައްވަމުން ގެންދަވާ ބޭހެކެވެ.\nޓްރަމްޕް މިދިޔަ ހަފްތާގައި ވިދާޅުވެފައިވަނީ، ބަލި ނުޖެހުނު ނަމަވެސް އޭނާ ކޮންމެ ދުވަހަކު "ހައިޑްރޮކްސިކްލޮރޮކުއިން" ބޭސްގުޅައެއް ބައްލަވާ ކަމަށެވެ.\nމެލޭރިއާ ބޭސް، ކޮވިޑް-19 ބަލިޖެހޭ މީހުން ބަލިން ފަސޭހަކޮށްދޭ ކަމަށާއި، އަދި އެބަލިން ދިފާއުވެސް ކޮށްދޭކަމަށް ޓްރަމްޕް ޕްރޮމޯޓް ކުރައްވަމުން ގެންދަވާއިރު، އެމެރިކާގައި ބަލި ޖެހުނު މީހުންގެ އަދަދު މިހާރުވަނީ 1.6 މިލިއަނަށް އަރާފައެވެ.\nދުނިޔެއިން އެންމެ ގިނަމީހުންނަށް ބަލި ޖެހިފައިވާ ގައުމަކަށް އެމެރިކާ ވެފައިވާއިރު، ބަލި ޖެހިފައިވާ މީހުން ދެވަނައަށް އެންމެ ގިނަ ގައުމަކަށް ބްރެޒިލް މިހާރުވަނީ ވެފައެވެ.\nބްރެޒިލްގެ ރައީސް ހައިރް ބޮލްސޮނާރޯއަކީވެސް މެލޭރިއާ ބޭސް ވަރަށް ބޮޑަށް ޕްރޮމޯޓްކުރައްވާ ބޭފުޅެކެވެ.\nދުނިޔޭގެ ސިއްހަތު ޖަމްޢިއްޔާއިން ދެމުންގެންދާ އިރުޝާދާ ޚިލާފަށް ބްރެޒިލް ސަރުކާރުގެ ހެލްތު މިނިސްޓްރީން މިއަދުވެސް ބުނެފައިވަނީ، ކޮވިޑް-19 ބަލިޖެހޭ މީހުންނަށް މެލޭރިއާ ބޭސް ދިނުމަށް އަންގަމުން ގެންދާނެކަމަށެވެ.\nކޮންމެސް ދުވަހަކުން ހަގީގަތް އެނގޭނެ: އަލީ ވަހީދު\nއިތުރު 22 މީހުން ބަލިން ފަސޭހަވެއްޖެ، އަލަށް ޕޮޒިޓިވްވީ 16 މީހުން\nދިވެހި ލިޔުންތެރިކަން ތަރައްޤީކުރުމަށް އެދިވަޑައިގެންފި\nމާލޭ ހުކުރު މިސްކިތް އަލުން ހުޅުވުމަށް ތައްޔާރުވަނީ\nޚިދުމަތް ދިނުމުގެ އުސޫލަށް އަމަލުކުރޭތޯ ބެލުމަށް އޮޕަރޭޝަނެއް!\nރުބެއްލާ ނައްތާލެވިފައިވާ ގައުމެއް ގޮތުގައި ރާއްޖެ ކަނޑައަޅައިފި


Mi Nurakkalun Salaamai Veveynee Ehbbaivantha Kan Iskohggen - Gasim - Vaguthu\nކޮވިޑް-19: އުތުރަށް އޮތް ބިރު ބޮޑުވަނީ! -5ގަޑިއިރު ކުރިން\n6 މަސް ކުރިން ( މާޗް 20, 2020 )\nގާސިމް އިބްރާހިމް - ފޮޓޯ: މަޖިލިސް\nދިވެހިން ރާއްޖެއިންވެސް މިހާރު ފެނިފައިވާ ކޮވިޑް-19ގެ ނުރައްލުން ގައުމު ސަލާމަތްވެވޭނީ އެއްބައިވަންތަ ކަން އިސްކޮށްގެންކަމަށް މާމިގިލީ ދާއިރާގެ މެންބަރު އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ވިދާޅުވެއްޖެއެވެ.\nގާސިމް މިހެން ވިދާޅުވެފައި ވަނީ މިއަދު ކުރެއްވި ޓްވީޓެއްގައެވެ.\nއޭނާ ވިދާޅުވީ، ޤައުމަށް ދިމާވެފައިވާ މި ހުޡޫރަތްތެރި ދަނޑިވަޅުގައި ދިވެހި ސަރުކާރުން ރައްޔިތުންގެ ސަލާމަތާއި ރައްކާތެރިކަމަށްޓަކައި އަންގާ އެންގުތަކަށް އަމަލު ކުރުން މުހިންމު ކަމަށެވެ.\nޤައުމަށް ދިމާވެފައިވާ މި ހުޡޫރަތްތެރި ދަނޑިވަޅުގައި ދިވެހި ސަރުކާރުން ރައްޔިތުންގެ ސަލާމަތާއި ރައްކާތެރިކަމަށް ޓަކާ އަންގަވާ އެންގުންތަކަށް އެންމެހާ ރައްޔިތުން ކެތްތެރިކަމާ އެކު ޢަމަލު ކުރެއްވުން ވަރަށް މުހިންމު. މި ނުރައްލުން ސަލާމަތްވެވޭނީ އެއްބައިވަންތަ ކަން އިސްކޮށްގެން. pic.twitter.com/JdTqA9k3u4\n— Qasim Ibrahim (@qasimibrahim) March 20, 2020\nރާއްޖެއިން ކޮވިޑް-19 ފުރަތަމަ ފެނިފައި ވަނީ މި މަހުގެ ކުރީކޮޅުއެވެ. މިހާރު މިހާތަނަށް 13 މީހަކަށް މި ވައިރަސް ޖެހިފައިވާއިރު، މީގެ ތެރެއިން ގިނައީ އިޓަލީ މިހުންނެވެ.\nކޮވިޑް-19އާ ގުޅިގެން ފުރަތަމަ ފަހަރަށް ގައުމާއި މުހާތަބު ކުރައްވާ ރައީސް އިބްރާޙިމް މުހައްމަދު ސާލިހުވެސް ވަނީ މިއީ އެންެމެން ގުޅިގެން މަސައްކަތް ކުރަންވީ ވަގުތު ކަމަށް ވިދާޅުވެފައެެވެ.\nކޮވިޑް-19 އަކީ މުޅި ދުނިޔޭގައި ފެތުރެމުންދާ ބަލި މަޑުކަމެއް ކަމަށާއި، ނަމަވެސް މިއީ ކަންބޮޑުވެ ހާސްވާންވީ ވަގުތެއް ނޫން ކަމަށް ރައީސް ވިދާޅުވެފައެވެ.\nއަދި މިއީ ވިސްނުން ތެރިކަމާއި ހިކްމަތްތެރިކަމާއެކު ޑޮކްޓަރުންގެ ލަފަޔާއި އިރުޝާދާއި އެއްގޮތަށް އެންމެން ގުޅިގެން މަސައްކަތް ކުރަންވީ ވަގުތު ކަމަށް ރައީސް ވިދާޅުވިއެވެ.\nކޮވިޑް-19 ޖެހިގެން އިންޑިއާއިން އިތުރު ހާހަކަށްވުރެ ގިނަ މީހުން މަރުވެއްޖެ\nއިންފްލުއެންޒާ ޖެހިފައިވަނިކޮށް ކޮވިޑް-19 އަށް ފައްސިވުމުން ފުރާނައަށް ނުރައްކާވޭ\nމާޗް 20, 2020 20:17\nގާސިމުސޭޓް، ކަލޭ އަނގަހުޅުވަން ލަދެއްނުގަނޭތަ؟؟ކަލޭފަދަ ބައެއް ބިޒިނަސް ކޮމްޕެނީގެ ވެރިން މުވައްޒަފުންނަށް ބަހައްތާ އިންސާނިއްތުކަން ކަލެައަށް ނުފެނުނަސް މުޅިދުނިޔެއަށް ފެނިއްޖެ، މުވައްޒަފުން މަސައްކަތްކޮށް ނިންމާފައިވާ މުއްދަތަށްވެސް މުސާރާއާއި ސާވިސްޗާޖުނުދީ ވަޒީފާއިންވަކިކޮށް ފައްސާލި ޖާހިލު ތިޔައީ، އިންސާނިއްޔަތުކަމެއްހުރި މީހަކު އެތައްއާއިލާއެެއްގެ ކެއުމާއިބުއިމާއި ދިރިއުޅުމަށް ހުރަސްއެޅީ އެމީހުންނަށް ޙައްގުވި ފައިސާކޮޅުނުދީ ހިފަހައްޓައިގެން، މިއީ ހާދަ ޑާކޫ މީހެކޭ، އަދިވެސް އަންބަކު ހުރިއްޔާ ސަރުކާރުގެ މަގާމަކަށްވައްދައިގެން އިތުރު ފައިސާތަކެއް އާއިލާގެތެރެއަށް ވެއްދޭތޯބަލާ، ގާސިމުސޭޓަކީ ލާރިކޮޅެއް ދުވަހަކުވެސް ދުށްމީހެއްވެސްނޫންވިއްޔާ، ތިޔަ ގުޅި ދުވަހަކުވެސް ފުރޭނެހެން ހީޔެއްނުވޭ، ދެން އަވަހަށް އަންނަ ރިތާސީ ރޭހަށް ދުއްވައިގަންނަން ތައްޔާރުވޭ????\nމާޗް 20, 2020 20:19\nގާސިމުސޭޓް، ކަލޭ އަނގަހުޅުވަން ލަދެއްނުގަނޭތަ؟؟ކަލޭފަދަ ބައެއް ބިޒިނަސް ކޮމްޕެނީގެ ވެރިން މުވައްޒަފުންނަށް ބަހައްޓާ އިންސާނިއްތުކަން ކަލެައަށް ނުފެނުނަސް މުޅިދުނިޔެއަށް ފެނިއްޖެ، މުވައްޒަފުން މަސައްކަތްކޮށް ނިންމާފައިވާ މުއްދަތަށްވެސް މުސާރާއާއި ސާވިސްޗާޖުނުދީ ވަޒީފާއިންވަކިކޮށް ފައްސާލި ޖާހިލު ތިޔައީ، އިންސާނިއްޔަތުކަމެއްހުރި މީހަކު އެތައްއާއިލާއެެއްގެ ކެއުމާއިބުއިމާއި ދިރިއުޅުމަށް ހުރަސްއެޅީ އެމީހުންނަށް ޙައްގުވި ފައިސާކޮޅުނުދީ ހިފަހައްޓައިގެން، މިއީ ހާދަ ޑާކޫ މީހެކޭ، އަދިވެސް އަންބަކު ހުރިއްޔާ ސަރުކާރުގެ މަގާމަކަށްވައްދައިގެން އިތުރު ފައިސާތަކެއް އާއިލާގެތެރެއަށް ވެއްދޭތޯބަލާ، ގާސިމުސޭޓަކީ ލާރިކޮޅެއް ދުވަހަކުވެސް ދުށްމީހެއްވެސްނޫންވިއްޔާ، ތިޔަ ގުޅި ދުވަހަކުވެސް ފުރޭނެހެން ހީޔެއްނުވޭ، ދެން އަވަހަށް އަންނަ ރިޔާސީ ރޭހަށް ދުއްވައިގަންނަން ތައްޔާރުވޭ????\nމާޗް 20, 2020 20:20\nގަަސިމް ވަަހަކަ ނުދައްކާ ހުރޭ އެއްހާސް ގެސްޓުން ތިބޭއިރު ކީއްވެތޯ މުވައްޒަފުންންށް ބޮޑު މުސާރަ ނުދެނީ ތީ މަކަރުވެތި ދޫގުވެރިއެއް ރައްޔިތުންގެ ލޭ ބޯ މީހެއް އެކަކުވެސް ގާސިމް ގެ ވާހަކަ ގަބޫލް ނުކުރާތި\nޢެއްބައިވަންތަ ކަމަކީ ރައްޔިތުންނަށް އަލާލުން އޯގާތެރިވުން އަނިޔާވެރިވުމެއް ނޫން\nމާޗް 20, 2020 20:26\nއެކަކު ވެސް މި ގާސިމް އަށް ވޯޓް ނުދޭތި\nޜައްޔިތުންގެ ލޭބޯ ބުރުމާ ތި މުއްސަދިކަން ﷲ ނެތި ކުރެއްވުމުގެ ކުރިން ެއިސްލާހު ވުމަށް ގޮވާަލަން މި ކޮމެންޓް ޝެރއާ ކޮށްދިނުން ވ ބޮޑަށް އެދެން\nމާޗް 20, 2020 20:27\nސަލާމަތް ވެވެން އަދި އެހެން ކަމެއްވެސް ކުރަން އެބަޖެހޭ. އެންމެންގެ މުސާރަ ކަޑާލުން. ނަމެއްގައި ވަރަށް ދީލަތި. ކަމެއްޖެހޭ އިރަށް މުއައްޒަފުންނަށް ޖެއްސުން ކުރުމުގައި. ސޭޓަސް ދެން ވޯޓެއް ދިނުން ނިމުނީ!!!\nމާޗް 20, 2020 20:30\nހުރިހާ ރައްޔިތުން ގާސިމު ބުނާގޮތަށްހަދާ. ގާސިމަށް ވަރަށް ގެއްލުންވަމުންދަނީ. މިއޮތް ހުރިހާ ދުވަހު ގާސިމްގެ ރިސޯޓްތައް ހިންގައިދިން މުވައްޒަފުންނަށް އެންމެ މަހެއްގެ ޕޭ ލީވެއް ދޭން ނުކެރުނު މީހެއް އެއީ.\nމާޗް 20, 2020 20:37\nހައްހައްހާ މިހާރުވެސް ތިއުޅުއްވަނީ ހޮރުން ސަލާމަތް ނުވެވިގެން މަނިކުފާނު ބުއްޏަސް ގަބޫލުކުރާނީ ކިކިކިހިނެއްތޯ މަނިކުފާނުގެ ނިޔަތް ރަގަޅުކަމެއް ކިހިހިނެއް ތޯއެނގެނީ!\nމާޗް 20, 2020 20:42\nއެއްބައި ވަންތަކަމުގެ ދަންމަޅި ލާދީނީ\nމާޗް 20, 2020 20:44\nމިހާ ލަދުވެތި ކަމެެއް ނެތް މީހަކު އުޅޭނެތަ މިރާއްޖޭގަ މުވަޒަފުންނަށް މުސާރަނުދީ ނިކަމެތި ކޮށްފަ އެމުވަޒަފުންގެ އާއިލާތަށް ބިކަ ކޮށްފަ މިގޮވަނީ އެއްބައިވަންތަކަމަށް. އެހެންވީމަ މީނަގެ މުދަލުގެ ކޮން ބަރަކާތެއް ހުންނާނީ. ކަށްވަޅަށް ދަންދެން މަސައްކަތް ކުރިޔަސް މީނައަށް ވިޔަފާރިގަ ފައިދާވާނެތަށް.....\nމާޗް 20, 2020 20:48\nއެހެންވެދޯ ވަޒީފާއިން މީހުންތައް ކަނޑަނީ......\nމާޗް 20, 2020 20:51\nމި މުސީބާތުން ސަލާމާތްވާށޭ ކިޔާފައި މުއައްޒަފުންނަށް އިތުރު މުސީބާތްތައް ޖައްސާފައި ކަލޭ ހިތްފުރިއްޖެތަ؟\nމާޗް 20, 2020 21:10\nކަލޭތިހިރީ އެއްބައިވަންތަކަމުގެ ނަމޫނާ ދައްކައިގެނެއްނުން.. އަމިއްލަ މުއައްޒަފުންނައް ހެޔޮނުވެވޭ މީހަކު އެހެން މީހުންނައް ކޮންނަސޭހަތެއް ދޭކައް.\nމާޗް 20, 2020 21:36\n2023 ގަ ރައީސުލްޖުމުހޫރިއްޔާ ކަމަށް ދިވެހި ރައްޔިތުން ލައުރާ އިންތިޚާބު ކުރާނެ ކަން މިހާރު ޔަގީން ވެއްޖެ.\nމާޗް 20, 2020 22:01\nLook whose toking.\nމާޗް 20, 2020 22:18\nމިއީވެސް މިޤައުމަށް ހު ރި އާފާތެއް! މީނަގެ ކިބައިންވެސް މިޤައުމު ސަލާމަތް ކު ރަން އެބަ ޖެހޭ! ދަހި މުޑުދާ ރުރު ހަޔާތްކުޑަ ޖާހިލު އަޅެއް! އަދިވެސް އޭއްޗެކޭ މީއްޗެކޭ ކިޔާފަ އަނގަ ފަޅަމުން ވެ ރިކަމަށް ނުކުންނާނެ! ދެން ވިސްނާލާ މީނައަށް ވެެިކަން ލިބުނީމަ ވާނެގޮތް! މީނައަަށް ވޯޓުދޭ މީހުންނަށް ހެޔޮ ވިސްނުން ދެއްވާށި!\nމާޗް 20, 2020 22:24\nހައްޕު ގާސިމް. މަޝްހޫރު ވެލަން އެހެން ޓޮޕިކެއް ޖައްސާލާ\nމާޗް 20, 2020 23:30\nއެއްބައިވަންތަކަން ދައްކަންދޯ ކަލޭ މުއައްޒަފުންތަށް ކަނޑާ ތިޔަ ފޮނުވާލީ، މީވެރިކަން ނުލިބިގެން އުޅޭ އޯގާތެރިމީހާ، މީނަ ވެރިކަމުގަ ހުއްޓަ މިކަހަލަ ކަމެއްވެއްޖާ ހުރިހާ ސަރުކާރު މުއައްޒަފުން ވަޒީފާއިން ވަކިކޮށްފަ ގެއަށް ފޮނުވާލާނެ. ހުރި ނުބައި ނުލަފާކަން މީނަ މަހުޖަނަކަށް ހަދައިދިން ނިކަމެތި މުއައްޒަފުން ކަނޑާ ގެއަށް ފޮނުވާލާ އާއިލާތަށް އެބިކަކޮށްލީ. މީއެކަމަކު އެއްބައިވަންތަކަމަށާ އޯގާތެރިކަމަށާ ގޮވާލާ އޯގާތެރި ސޭޓު.\nމާޗް 20, 2020 23:55\nއެއްބައި ވާންވެގެން ކަލެއަށް ކުރަން ފެނުނު އެންމެ މޮޅުކަމަކީ ހުރިހާމުވައްޒިފުން ވަޒީފާއިން ބޭރުކޮށް ގެއަށް ފޮނުވާލުން ދޯ ؟ ކަލޭގެ ލަދުހަޔާތް މަދުކަމުންވެސް މީހަކު ބުނާނެ އެއްޗެއް ނެތް !\nމާޗް 21, 2020 00:21\nއެއްބައިވަންތަކަންގާއިމްކުރަން ސޭޓުގޮވާލާއިރު އެއްބައިވަންތަކަމާދެކޮޅައް މަސައްކަތްފެށީވެސް\nމާޗް 21, 2020 00:36\nއެއްބައިވަންތަކަންގާއިމްކުރަން ސޭޓުގޮވާލާއިރު އެއްބައިވަންތަކަމާދެކޮޅައް މަސައްކަތްފެށީވެސް އެކަމައްތިޔަގޮވާލަނީވެސްސޭޓު ސޭޓުގެސަބަބުން ނިކަމެތިކަންލިބުނުމީހުންކައިރިންފުރަތަމަ މާފައްއެދެންވީނު\nމާޗް 21, 2020 00:59\nމާޗް 21, 2020 01:44\nގާސިމު، ދީނައް ފު ރައްސާ ރަކޮށް ރަސޫލާއައް މަލާމާތުގެ ބަސްބުނެ ހެދި މީހުން ހިމާޔަތްކޮށް ސަ ރުކާ ރެއްގެ ހައިސިއްޔަތުން ރައްޔިތުންގެ ލާ ރިން އެމީހުނައް ހަ ރަދުކު ރާއި ރު ބަސްނުބުނެ އަޅާނުލާ އަމިއްލަ ފައިދާއައް އެސަ ރުކާ ރެއްގެ ނިވަލުގަ ހު ރިއި ރު ﷲ ކުޅަދުން ވަންތަކަން ހަނދާން ނެތުނީ ތޯއެވެ. މީ ދުނިޔެމައްޗައް ފޮނުވި ކޯފާ އެކެވެ، އިބް ރަތް ހާސިލް ކު ރޭ. ދޭ ލުއިލޯނަކުން ކުޑަކު ރާ ބިލަކުން މިކަމުން އަ ރައިނުގަނެވޭނެ. މިވަ ރުންވެސް އިސްލާހް ނުވެއްޖެނަމަ ދެން މާދަމާ ކު ރިމަތިވާނީ ކޮންފަދަ މުސީބާތެއް ކަމެއްވެސް ނޭގެ. ރުއްސަން ތިދޭ ލާ ރި ކޮޅަކައް ހެއްލުމައް ވު ރެ އަދި ސަ ރުކާ ރުން ތި ދައްކާ ޕެކޭޖައް ދަހިވެތި ވުމައްވު ރެ މަތިން އަންނަ އިންޒާ ރައް ބި ރުވެތިވޭ މިއަދު މިލައިގަނެގެން އުޅޭ ބަލާވެ ރިކަމަކީ ކޯފާއެއް. އެދުވަހު ހަނުތިބެ ބި ރުނުގަތް ބަޔަކު މިއަދު ކޮން އެއްބައި ވަންތަ ކަމެއް ހެއްޔެވެ. ކޮން ޕެނިކެއް ހެއްޔެވެ. ވިސްނާ ފިކު ރު ކު ރިބަޔަކައް މަތިންމިއައި އިންޒާ ރަކީ އިބު ރަތެކެވެ.\nމާޗް 21, 2020 08:44\nމީނާވެސްމީ ހުކުރުއެޅިސަރުކާރުގެ ބައިވެރިއެއް.\nމާޗް 21, 2020 08:41\nމިނުރައްކަލުން ސަލާމަތް ވެވޭނީ ގާސިމްގެ ރިސޯޓް ތަކުގެ މުއައްޒަފުންގެ މުސާރަތައް ބޮޑުތަނުން ކުޑަކޮށް ވަޒީފާއިން ވަކިކޮށްގެން.\nމާޗް 21, 2020 09:13\nމީނާ ގެ އަންހެނުންނަކީ މަގާމަށް ކުފޫ ހަމަވާ ވަރަށް ތައުލީމީ ފެންވަރު ހުރި މީހެއް ނޫން. އެކަމަކު މުސާރަ ދޭން ޖެހެނީ ރައްޔިތު މީހާ ގެ ޖީބުން.\nމާޗް 21, 2020 09:52\nއެއްބައިވަންތަކަން ފު ރަތަމައޮންނަންވީ ތިމާގެ އަބިދަ ރިންނާއި މުވައްޒިފުންގެ ތެ ރޭގަނޫންތޯ ؟\nމާޗް 21, 2020 12:57\nގެންގުޅޭ މުއައްޒަފުންނަށް މުސާރަ ނުދީ ގެއައް ފޮނުވާލީމާ ކަލެއާއި އެއްބައިވާންވީދޯ\nމާޗް 21, 2020 12:59\nއަންނަ5އަހަރަށް ރަަަށްޔިތުން ތިބީ މަނިކުފާނަށް ވޯޓްދޭން ތަށްޔާރަށް. އެކަމަކު މިހާރު އެޗާންސް އެގެ އްލުވާލީ އަމި އްލަ ފުޅަށް. ދެން މިވަގުތު މުވަ އްޒަފުންނަށް މުސާރަ ނުދީ ބަ އެ އް މުވަ އްޒަފުން ވަޒީފާ އިން ވަކި ކޮ އްލާ އިގެން އެ އްކުރި ފަ އިސާކޮޅު ބޭކާރު ގޮތުގަ އި ތަޅާ ބުރުވާލަން އަންނަ5އަހަރުގެ ރަ އީސްކަން ހޯދަން ދުވެވަޑަ އިގަންނަވާ. ލާރީގަ ހިފާނަން ވޯޓެ އްނުދޭނަން. ހޯހޯ. ވަރަށް ހިތުގަ ޖެހި އްޖެ.\nއެމްޑީޕީ ދޫކޮށްފައި ފައިބަން ޖެހޭނީ މޫދަށް - މެމްބަރު އަހްމަދު ރަޝީދު


Hissuthah Heylahvaalaane Meeru Vaheh, Bolahves Gayahves Jeheyne! - Vaguthu\nދަ ބޭކަރީ ޕްރިންސެސް މިސްޓް--\nބޭރުގައި އުޅޭއިރު ތިމާގެ ގައިން އެހެން މީހަކަށް ނުވަތަ ބަޔަކަށް ނުބައި ވަސް ދުވުން ވާނީ އިންތިހާއަށް ލަދުވެތި ކަމަކަށެވެ. މިފަދަ ވަގުތެއް ދިމާވުމުން ދަބަހުގައި ރައްކާކޮށްފައި އޮންނަ ސެންޓުފުޅިން ސެންޓުކޮޅެއް ގަޔަށާއި އިސްތަށިގަނޑަށް ބުރުވާލުން ވާނީ ދަތި ކަމަކަށެވެ. އެހެންކަމުން މިއީ އެއްވެސް މީހަކު ތަޖުރިބާކުރުމަށް އެދޭނެ ހާލަތެއް ނޫނެވެ.\nގައިން ނުބައިވަސް ދުވުމަށް މެދުވެރިވާ ސަބަބުތައް ގިނައެވެ. ގިނަ ވަގުތު އެކި މަސައްކަތްތަކުގައި މަސްއޫލުވެ އުޅުމުން ދާހިއްލުމަކީ މިކަމުގެ މައިގަނޑު އެއް އަސްލެވެ. މިއީ ކޮންމެ މީހަކަށްވެސް މެދުވެރިވާ އާންމު ކަމެކެވެ. ނަމަވެސް މިކަން ކޮންޓްރޯލް ކުރެވިދާނެ ގޮތްގޮތް ހުރެއެވެ.\nއުމުރުން 13 އަހަރުން މަތީގެ ފަރާތްތަކަށް ބޭނުންކުރުމަށް އެކަށީގެންވާ މި މިސްޓަކީ އަންހެނުންނަށް ޚާއްސަ އުފެއްދުމެކެވެ. ހުރިހާ ވައްތަރެއްގެ ހަންގަނޑަކާއި އިސްތަށިގަނޑަކަށްވެސް އެކަށީގެންވާނެހެން ތައްޔާރުކޮށްފައިވާ މި މިސްޓަކީ ގެއްލުންހުރި ކެމިކަލާއި އެ ނޫން ވެސް އެފަދަ މާއްދާތައް އެކުނުލެވޭ މިސްޓެކެވެ.\nއާދަކޮށް ކޮންމެ ފަހަރެއްގައި ވެސް، ފެންވަރައި ނިމުމަށްފަހު ވީހާވެސް އަވަހަށްކަށް މި މިސްޓް ބޭނުންކުރުމަކީ އެންމެ އެދެވިގެންވާ ގޮތެވެ. އެއީ ފެންވެރުމުން ހަންގަނޑާއި އިސްތަށިގަނޑުގައި ހުންނަ ތެތްކަމުގެ ތެރެއަށް މި މިސްޓުގެ މޮލިކިއުލްތައް ވަދެ ހިފެހެއްޓިގެންދިއުމާއެކު، ގިނައިރުވަންދެން އޭގެ ވަސް ނުކެނޑި ހުރުމަށް އެހީއަކަށް ވާތީއެވެ. ބޭނުން ނަމަ އެނޫން ވަގުތުތަކުގައި ވެސް މި މިސްޓް ބޭނުންކުރެވިދާނެއެވެ.


ގަތަރު އެއާވޭސް އިން ރާއްޖެއައި 11 މީހުން އެކަހެރި ކޮށްފި – Dhen.mv\nގަތަރު އެއާވޭސް އިން ރާއްޖެއައި 11 މީހުން އެކަހެރި ކޮށްފި\nMarch 16, 2020 - 1:29 am\nއިއްޔެ ރާއްޖެއައި ޤަތަރު އެއަވޭސް އިން ދަތުރު ކުރި، 11 މީހުން އެކަހެރި ކޮށްފިއެވެ.\nހެލްތު ޕްރޮޓެކްޝަން އެޖެންސީ(އެޗްޕީއޭ)އިން ބުނީކޮންޓެކްޓް ޓްރޭސިން ހެދުމަށްފަހު، އެ ފްލައިޓުން އައި ނުވަ ބިދޭސިއަކު ވަނީ އެބަޔަކު ބުކިންގ ހެއްދާފައިވާ ތަންތަނަށް ފޮނުވާލެވިފައިވާ ކަމަށާއި އެ ހުރިހާ ފަތުރުވެރިންވެސް 14 ދުވަހަށް ގޭގައި އެކަހެރިވުމަށް އެންގިފައިވާ ކަމަށެވެ.\nމީގެ އިތުރުން ފްލައިޓުގެ ކުރޫއިންގެ ތެރެއިން ދެ ބިދޭސީއަކު ވަނީ ވިލިވަރުގައި ކަރަންޓީން ކުރެވިފައިވާ ކަމަށް ވެސް އެޗްޕީއޭއިން ބުނެއެވެ.\nއެޗްޕީއޭއިން ބުނީ އެ ފްލައިޓުން އައި ދިވެއްސެއް ކޮވިޑް-19 އަށް ޝައްކުކުރެވޭ އަލާމާތްތަކެއް ފެނުމުން ފަރުކޮޅުގައި އެކަހެރިކޮށްފައިވާ ކަމަށެވެ. އެ ދިވެހި މީހާއަކީ ސްޕެއިންގައި ޓްރާންސިޓް ވެފައި އައި މީހެއް ކަމަށް ރޭ ސަރުކާރުން ވަނީ ހާމަކޮށްފަ އެވެ.\nމިހާތަނަށް ރާއްޖެއިން 13 މީހަކު ކޮވިޑް19 އަށް ވަނީ ޕޮޒިޓިވްވެފަ އެވެ. އޭގެ ތެރޭގައި މުޅިންވެސް ހިމެނެނީ ބިދޭސީންނެވެ. އެއީ ކުރެއްދޫ ރިސޯޓުން ޕޮޒިޓިވްވި ފަސް މީހަކާއި، "އައިލެންޑް ސަފާރީ1" ނަމަކަށް ކިޔާ ސަފާރީން ޕޮޒިޓިވްވި ދެ މީހަކާއި، ސޭންޑީޒް ބަތަލާއިން ދެ މީހަކާއި، ކުރަމަތި ރިސޯޓުން ދެމީހަކާއި އަނަންތާރާ ދިގު ރިސޯޓުން ޕޮޒިޓިވްވި ދެ މީހެކެވެ.


Breaking: Lanka gai rail eh dhashuve Dhivehsaku maruvehjje\nއެކްސިޑެންޓް ހިނގި ސަރަހައްދު. -- އަވަސް ފޮޓޯ\nސްރީލަންކާގައި ރޭލަކުން ޖެހި ދިވެއްސަކު މަރުވެއްޖެ އެވެ. މިއަދު ހެނދުނު ހިނގި މިހާދިސާގައި މަރުވެފައިވަނީ އުމުރުން ގދ. މަޑަވެލި، އިޒްހާމް މުހައްމަދު، 21 އެވެ. މިހާދިސާ ހިނގާފައިވަނީ ލަންކާގައި ހުންނަ ކޮލަމްބޯ، ހޮޓެލް އޯޝަން ކުރިމަތީގައި ކަމަށްވެ އެވެ.\nމޯލްޑިވްސް ނޭޝަނަލް ޔުނިވަސިޓީ، އެމްއެންޔޫގައި ކިޔަވަމުން އަންނަ އިޒްހާމް ޗުއްޓީއެއް ހޭދަކޮށްލަން ރަށްޓެހިންތަކަކާ އެކު ލަންކާއަށް ދިޔައީ އިއްޔެ އެވެ. އެ ހާދިސާ ހިނގިތާ އިރުކޮޅެއްގެ ތެރޭގައި ފޭސްބުކްގައި އާންމުވެފައިވާ ވީޑިއޯ އަކުން ފެންނަ ގޮތުގައި، އިޒްހާމްގެ ހަށިގަނޑު ރޭލު ދަނގަޑު މަތިން ނަގައި ހުދު ފޮތިގަނޑެއް އަޅާފައި ވަނީ ބާއްވައިފަ އެވެ. އަދި ރޭލު ދަނގަޑު ކައިރީގައި ގިނަ އަދަދެއްގެ ލޭ ވެސް ހުއްޓެވެ.\nރޭލު ދަގަނޑު މައްޗަށް ލޭ އޮހޮރިފައި - އަވަސް ފޮޓޯ\nއެ ހާދިސާ ހިނގި ވަގުތު އިޒްހާމްއާ އެކު ލަންކާ އަށް ދިޔަ ދެ ކުއްޖަކު ވެސް ތިއްބެވެ. އެ ދެ ކުދިން ލަންކާ ފުލުހުން މިހާރު ވަނީ ސުވާލު ކުރުމަށް އެ ސަރަހައްދުން ގެންގޮސްފައި ކަމަށް އެ ސަރަހައްދުގައި ހުރި ދިވެއްސަކު ބުންޏެވެ.\nމަންޒަރު ދުށް މީހަކު ބުނި ގޮތުގައި އިޒްހާމްގެ ގުނަވަންތައް ވަނީ މިހާދިސާގައި އެކީ ޗިސްޗިސްވެފަ އެވެ. މި ހާދިސާ ހިނގަން މެދުވެރިވި ސަބަބެއް އަދި ނޭނގެ އެވެ.\nމި ހާދިސާގައި މަރުވި މީހާގެ ހަށިގަނޑު: ހަށިގަނޑު އަދިވެސް އޮތީ އެ ސަރަހައްދުގައި - އަވަސް ފޮޓޯ


vnews - Fenaai ehvarah energy drink buimaky sih'hathah kon kahala kameh?\nފެނާއި އެއްވަރަށް އެނާޖީ ޑްރިންކް ބުއިމަކީ ސިއްހަތަށް ކޮންކަހަލަ ކަމެއް؟\nރާއްޖޭގެ ބައެއް ޒުވާނުންނަކީ ފެންބޯ ފަދައިން "އެނާޖީ ޑްރިންކް" ބުއިމަށް މަޝްހޫރު ބައެކެވެ. ބައެއް ޒުވާނުން ހެނދުނު ދެލޯ ހުޅުވޭއިރު އަތުގައި އެނާޖީ ޑްރިންކެއް އޮވެ އެވެ. އަދި ރޭގަނޑު ނިދާއިރުވެސް އަތުގައި އެނާޖީ ޑްރިންކެއް އޮވެ އެެވެ. ނޭދެވޭ މި އަމަލުގެ ސަބަބުން ސިއްހަތަށް ލިބޭ ގެއްލުންތަކަށް ބައެއް ޒުވާނުން އިޖާބައެެއް ނުދެ އެވެ. އެނގިހުރެވެސް ނޭނގޭ ކަމަށް ހަދަނީ އެވެ. ސުވާލަކީ އެނާޖީ ޑްރިންކްގެ ސަބަބުން ސިއްހަތަށް ބޮޑު ގެއްލުމެއް ވޭތޯއޭ؟ ޖަވާބު ވަރަށް ސާފެވެ. ބޮޑު ގެއްލުމެއްވެ އެވެ.\nއެނާޖީ ޑްރިންކްގެ ސަބަބުން އާއްމު ގޮތެއްގައި ސިއްހަތައް ކުރާ ނޭދެވޭ އަސަރު ތަކުގެ ތެރޭގައި ހިމެނެނީ ކާޑިއެއްކް އެރެސްޓް، އިންސޮމްނިއާ، ޓައިޕް2ޑައިބެޓީސް އެވެ. އަދި މީގެ އިތުރުންވެސް ސިއްހީ ކިތަންމެ ބަލިތަކަށް އެނާޖީ ޑްރިންކުގެ ސަބަބުން މަގު ފަހިވެ އެވެ. ސައިންސްވެރިން ބުނާ ގޮތުގައި އެނާޖީ ޑްރިންކް މާ ގިނައިން ބުއިމުގެ ސަބަބުން މާބަނޑު އަންހެނާގެ ދަރި ބައިގެންދެ އެވެ.\nއެނާޖީ ޑްރިންކުން ހަށިގަނޑަށް މިހާ ނުރައްކާތެރިވަނީ އޭގައި ހިމެނޭ ކެފެއިންގެ ސަަބަބުންނެވެ. ކެފެއިން މާގިނައިން ބޭނުންކޮށްފިނަމަ ބައެއް ހާލަތްތަކުގައި މަރާ ވެސް ކުރިމަތިލާން ޖެހިފައި އެބަހުއްޓެވެ. ހަގީގަތުގައި ކެފެއިން ބޭނުން ކުރުމަކީ ގޯސްކަމެއް ނޫނެވެ. ނަމަވެސް ބޭނުން ކުރުމުގެ ރައްކާތެރި މިންގަނޑު ފަހަނަ އަޅައި ދިއުމުގެ ނަތީޖާއަކަށް ވެގެންދަނީ ތަފާތު ބަލިތަކާއި ކުރިމަތި ލާން ޖެހުމެވެ.\nކޮންމެ މީހަކަށް ރައްކާތެރިކަމުގެ ވަކި މިންވަރެއް ކަނޑައަޅާ އެނާޖީ ޑްރިންކް ތައްޔާރުކުރުމަކީ ނާދިރު ކަމެކެވެ. އެއީ އެކި މީހުންނަށް އެކި ކަންކަމުގައި ނުރައްކާވާ ހާލަތު ތަފާތު ވާތީ އެެވެ. ނަމަވެސް ސިއްހަތު ރަނގަޅު މީހެއްގެ ޖެނެރަލް ސޭފް ލިމިޓަކީ 300-400 ގްރާމައި ދެމެދު އެވެ. އަދި ޒުވާނެއްގެ ސޭފް ލިމިޓަކީ އެންމެ 100 ގްރާމެވެ. އެއީ ދުވާލެއްގެ މައްޗައް އެންމެ ރެޑްބުލް ދަޅަކާއި ދަޅެއްގެ އެއްބަ އެވެ.\nކުރުކޮށް ބުނާނަމަ ފެނުގެ ގޮތުގައި އެނާޖީ ޑްރިންކް ބޭނުންކުރުމަކީ އެއްގޮތަކަށްވެސް އެދެވިގެންވާ ކަމެއް ނޫނެވެ. ސަބަބަކީ އޭގެ ސަބަބުން ދިމާވާ ސިއްހީ ބަލިތައް މާ ބޮޑަށްވެސް ނުރައްކާވުމުންނެވެ.


vnews - Photo in habaru: Fitr Eid bandhah dhathuruthah feshun\nފޮޓޯއިން ޚަބަރު: ފިތުރުއީދު ބަންދަށް ދަތުރުތައް ފެށުން\nފިތުރު އީދުގެ ބަންދަށް، އިންޑޮނޭޝިޔާގެ އިރުމަތީ ޖާވާއަށް ކަނޑު ބޯޓަކުންދިޔަ ބަޔަކު ސޫރަބަޔާ ބަނދަރަށް މިއަދު ފައިބަނީ - ފޮޓޯ: އޭ.އެފް.ޕީ\nމިރަމަޟާންމަހާއި ގުޅިގެން އަންނަ ފިތުރު އީދުގެ ބަންދުގެ ދުވަސްތައް ހޭދަކުރުމަށް އިންޑޮނޭޝިޔާގެ އިރުމަތީ ޖާވާއަށް ކަނޑު ބޯޓަކުންދިޔަ ބަޔަކު ސޫރަބަޔާ ބަނދަރަށް މިއަދު ފައިބަނީ.\nފިތުރު އީދުގެ ބަންދުގެ އުފާވެރި ދުވަސްތައް ހޭދަކުރުމަށް އިންޑޮނޭޝިޔާގެ ސިޓީތަކުގައި ދިރިއުޅޭ ރައްޔިތުން ރަށްފުށުގެ އަވަށްތަކަށް ދިއުމަކީ އާންމުކޮށް ކުރާކަމެއް. އެގޮތުން، ދުނިޔޭގެ މުސްލިމުންގެ އާބާދީ އެންމެބޮޑު އިންޑޮނޭޝިޔާގެ ބައެއް ސިޓީތައް، ފިތުރު އީދު ބަންދާއި ގުޅިގެން ކޮންމެ އަހަރަކު އެއްކޮށް ފަޅުވާކަމަށްވޭ. ގިނަމީހުން އީދުގެ އުފާތައް އާއިލާއާއެކު ހޭދަކުރަނީ ރަށްފުށުގެ ސަރަހައްދުތަކުގައި.\nއިންޑޮނޭޝިޔާއިންވެސް މިއަހަރުގެ ރަަމަޟާންމަހު ރޯދަހިފަން ފަށާފައިވަނީ މެއިމަހުގެ 17 ވީ ބުރާސްފަތި ދުވަހުގައި ކަމުން، އެގައުމަށް މިއަހަރުގެ ފިތުރު އީދު ދުވަހަކީ އަންނަ ހުކުރު ދުވަސްކަމަށް ބެލެވިފައިވޭ.\nބައެއް ގައުމުތަކުގައި ފިތުރު އީދާއިގުޅިގެން ބަންދު ދުވަސްތަކުގެ ގޮތުގައި ހަފްތާއެއް ލިބޭއިރު، ސައުދީ ރަސްގެފާނު ސަލްމާން ބިން އަބްދުލްއަޒީޒްވަނީ އީދު ބަންދާއި ގުޅިގެން ސައުދީ ސަރުކާރު 18 ދުވަހަށް ބަންދުކުރައްވަން ނިންމަވާފައި!


America in Taiwan sifain thamreeen kohdehenee\nއެމެރިކާއިން ސިފައިން ސިއްރިޔާތުގައި ޓައިވާން ސިފައިން ތަމްރީން ކުރަނީ\nއެމެރިކާ ސިފައިން ޓައިވާންގެ ސިފައިންނާއެކު އަސްކަރީ ތަމްރީންތަކެއްގައި\nއެމެރިކާ ސިފައިން ޓައިވާންގައި އަސްކަރީ ތަމްރީންތަކެއް ހިންގަމުން އަންނަ ކަމަށް ވޯލް ސްޓްރީން ޖާނަލުން ބުނެފި އެވެ. އެމެރިކާގެ ނޫސްތަކުން ބުނާ ގޮތުން ޗައިނާއާ ޓައިވާންއާ ދެމެދު ނުތަނަވަސްވެފައި އޮތް ދުވަސްވަރެއްގައި އެމެރިކާ ސިފައިން ސިއްރިޔާތުގައި ޓައިވާން ސިފައިން ތަމްރީން ކުރަމުން ގެންދާތާ މިހާރު އަހަރެއްހާ ދުވަސްވެއްޖެ އެވެ.\nޓައިވާންގައި އެމެރިކާ ސިފައިން ތިބި ތިބުމާ ބެހޭ ގޮތުން ޕެންޓަގަނުން ވާހަކައެއް ނުދައްކަ އެވެ. އަސްކަރީ ތަމްރީންތަކުގެ ލަނޑުދަނޑި އާއި ހާސިލް ކުރަން އެދޭ ވަކި ނަތީޖާއަކާ ބެހޭ ގޮތުން ވެސް ޕެންޓަގަނުން އެކައްޗެއް ވެސް ނުބުނެ އެވެ.\nއެމެރިކާއިން ޓައިވާން ސިފައިން ތަމްރީން ކޮށްދެނީ ޗައިނާއިން ދީފާނެ ހަމަލާއަކުން ގައުމު ދިފާއު ކުރުމަށް ކަމަށް، މިކަން ހިގަމުންދާ ގޮތް އެނގޭ ފަރާތްތައް ނޫސްތަކަށް ކިޔައި ދެއވެ.\nޗައިނާއާ ޓައިވާންގެ މަޝްރަހު އޮތް ގޮތުން ބެލެވެނީ ޓައިވާންގައި އަސްކަރީ ތަމްރީންތަކެއް ހިންގާކަން ޗައިނާ ދެެނެހުރި ކަމަށެވެ. ޓައިވާންގެ ދިފާއީ ސަރަހައްދު ތެރެއަށް ޗައިނާގެ ފައިޓަރު ޖެެޓްތައް މިފަހަކަށް އައިސް މާގިނައިން ވަނުން ވެސް އޮތީ ބޮޑު ވައްސަލައަކަށް ވެފަ އެވެ.\nޓައިވާނަކީ އެމެރިކާއިން ޚާއްސަ ނަޒަރަކުން ބަލާ ތަނެކެވެ. ޓައިވާންގައި އެމެރިކާ ސިފައިން ގާއިމުވެ ތިބުމަކީ ވެސް އެމެރިކާއިން ކުރާހިތްވާ ކަމެކެވެ.\nއެމެރިކާއިން ޓައިވާން އަކީ ވަކި ގައުމެއް ގޮތުގައި ބަލައި މުއާމަލާތްކުރުން 1979 ގައި ހުއްޓާލުމުގެ ކުރިން އެމެރިކާގެ އަސްކަރީ މަދަދުވެރިކަން ޓާއިވާނަށް ލިބެމުން ދިއަ އެވެ. އެެހެން ނަމަވެސް 1979 އަށް ޓައިވާނާ ގުޅުން ހުރި ކަންތައްތަކުގައި އެމެރިކާއިން މުއާމަލާތްކޮށް އުޅުނީ ބީޖިންއާ އެވެ.\nއެމެރިކާ ސިފައިން ޓައިވާނަށް އަލުން ފޮނުވީ ޗައިނާއާ ޓައިވާންއާ ދެމެދު ގުޅުން ގޯސްވެ ހަނގުރާމައެއްގެ ކުލަވަރު ޖެހެން ފެށުމުންނެވެ. އެމެރިކާ ބުނާ ގޮތުން ވިސްނުމަކީ ޓައިވާން ހިމާޔަތްކުރުމެެވެ.\nޗައިނާ ބުނާ ގޮތުން އެމެރިކާއިން ޓައިވާނަށް އެހީތެރިވުމުގައި އޮތީ ޗައިނާއަށް އޮޮތް ދެކޮޅުވެރި ކަމެވެ. ޗައިނާގެ އެދުމަކީ އެމެރިކާއިން ޓައިވާނަށް އެއްގޮތަކަށް ވެސް އެހީތެރި ނުވުމެވެ. އަދި ޗައިނާއާ އެކު އޮތް ގުޅުން ޚަރާބުކުރަން ނޫން ގޮތަކަށް ޗައިނާ – ޓައިވާން މަސްލަހަތުގެ ގެރެއަށް އެމރިކާ ނުވަނުމަށް އޮތީ ގޮވާލާފަ އެވެ.\nޑިމޮކްރަސީ ސަމިޓް ބާއްވަނީ ދުނިޔެ ބައިބައި ކުރަން: ޗައިނާ


SunOnline: Video: Maabandu iru dhimaava burakasheege thadhu thakaah lui libeyne kasrathu\nވީޑިއޯ: މާބަނޑު އިރު ދިމާވާ ބުރަކަށީގެ ތަދުތަކަށް ލުއިލިބޭނެ ކަސްރަތުތަކެއް\nމިޙްނާ ނާސިހު 26 Sep 2020, 11:54\nމާބަނޑުއިރު ދިމާވާ ތަފާތު އެކިއެކި މައްސަލަތަކާއި އުނދަގޫތަކުގެ ތެރެއިން އެންމެ އާންމު އެއްކަމަކީ ދެވަނަ ޓްރައިމިސްޓާއިން ފެށިގެން އެ ދިމާވާ ބުރަކަށީގެ ރިހުންތަކެވެ. ބުރަކަށްޓާއި އަދި އުނަގަނޑާއި ހިސާބުން އަންނަ މި ރިހުމަކީ ތޫނު އަދި ވަރުގަދަ ރިހުމެކެވެ.\nބައެއް ފަހަރު ފަޔާއި ހިސާބަށްވެސް މި ތަދުތައް ފޯރައެވެ. ކޮންމެއަކަސް، ފުރަބަންދު ވޯކްއައުޓްގެ މި ސީޒަން ނިމުމަކާއި ހިސާބަށް އަންނައިރު މިއީ މިހާތަނަށް އެންމެ ގިނަބަޔަކު ރިކުއެސްޓްކުރި ވެސް އެޕިސޯޑެވެ. މިއަދުގެ އެޕިސޯޑުވެސް ގެނެސްދެނީ ބަމްޕް އެންޑް ބިޔޯންޑް އަށް ހާއްސަވެގެން ހުރި ޑރ.ރަނާ އަހުމަދު ހަމީދެވެ.\nރަނާ ބުނާގޮތުން، މިފަދައިން ބުރަކަށީގައި ރިއްސާނަމަ މިކަމަށް އޮތް އެންމެ ބޮޑު އެއް ފަރުވާއަކީ ތެދުވެ ހަށިގަނޑު ސްޓްރެޗްކޮށް ހަރަކާތްތެރިވުމެވެ.\nމިއަދުގެ އެޕިސޯޑުގައި ހިމަނާލެވިފައިވާ ކަސްރަތުތަކަކީ\nސަޕޯޓެޑް ސްޓޭންޑިން ޓޭބަލް ޓޮޕް\nމި ހުރިހާ ކަސްރަތުތަކަކީވެސް ގޭގައި ކުރެވޭނެ ފަސޭހަ ކަސްރަތުތަކެކެވެ. ގޮނޑިއަކާއި މެޓެއް ރަނާ މި ކަސްރަތުކުރުމަށް ބޭނުންކޮށްފައިވެއެވެ.\nކަސްރަތުކުރުމަކީ މާބަނޑު ދުވަސްވަރު ހަށިގަނޑަށް ލުއިވެ ވިހެއުމަށްވެސް ފަސޭހަވާ ކަމެކެވެ. އެހެންނަމަވެސް ކޮންމެ ކަސްރަތެއް ކުރުމުގެ ކުރިންވެސް ޑޮކްޓަރެއްގެ އިރުޝާދު ހޯދުމަކީ މުހިންމުކަމެކެވެ. އަދި ހާޢްސަކޮށް ކުރިން ބުރަކަށްޓަށް އަނިޔާއެއް ލިބިފައިވާ ފަރާތެއްނަމަ މިކަމުގައި ސަމާލުވާންވާނެ އެވެ.


އަލީ ރަޝީދު2ވަނަ ދައުރަކަށް އިންތިޚާބުކޮށްފި – DhiDaily\nއަލީ ރަޝީދު2ވަނަ ދައުރަކަށް އިންތިޚާބުކޮށްފި\n2 ވަނަ ދައުރަކަށް ޓޭބަލް ޓެނިސް އެސޯސިއޭޝަން އޮފް މޯލްޑިވްސްގެ ރައީސްގެ މަޤާމަށް އަލީ ރަޝީދު އިންތިޚާބުކޮށްފިއެވެ.\nމި އިންތިޚާބުގައި ވޯޓުލުމުގެ ފުރުޞަތު 15 ކްލަބަކާއި 272 މެމްބަރުންނަށް ލިބުނެވެ. ރައީސާއި ނައިބު ރައީސްކަމުގެ މަޤާމަށް ހޮވުނު ޢަލީ ރަޝީދު އާއި ޝިއުރީގެ ޕެއާ އިން ވަނީ ކުރިމަތިލެއްވި އެހެން ހުރިހާ މަޤާމްތައް ކާމިޔާބުކޮށްފައެވެ.\nރަސްމީ ފުޓްބޯޅަ ދަނޑުގައި ކުރިޔަށްދިޔަ ޓީޓީ އެސޯސިއޭޝަންގެ އިންތިޚާބުގައި ތޯހާ ސަލީމާއި ވާދަކޮށް ޢަލީ ރަޝީދު ރައީސްގެ މަޤާމު ދިފާއު ކުރީ 155 ވޯޓު ހޯދައިގެންނެވެ.\nތޯހާ ސަލީމަށް ލިބިވަޑައިގަތީ 80 ވޯޓެެވެ. ނައިބު ރައީސްގެ މަޤާމަށް ހޮވިވަޑައިގެންނެވީ ޢަލީ ރަޝީދުގެ ޓީމުގައި ހިމެނޭ އިބްރާހިމް ޝިއުރީއެވެ. ޝިއުރީއަށް 165 ވޯޓު ލިބުނެވެ.\nމީގެ އިތުރުން ހަޒާންދާރުގެ މަޤާމަށް ހޮވުނު އަޙުމަދު ޝާޒިލަށް 152 ވޯޓު ލިބުނުއިރު، ކުލަބު މެންބަރަކަށް ހޮވުނު ޖާދުﷲ ހަސަނަށް ވަނީ 12 ވޯޓު ހޯދާފައެވެ.\nފަރުދީ އަންހެން މެންބަރުގެ މަޤާމަށް ހޮވުނު އައިޝަތު ސަމާހަތު ބިންތި ފިރާގަށް 143 ވޯޓު ލިބުނުއިރު، ފަރުދީ ފިރިހެން މެންބަރުގެ މަޤާމަށް ހޮވުނު އައްޒާމް އިބްރާހިމަށް ވަނީ 154 ވޯޓު ލިބިފައެވެ. އެސޯސިއޭޓް މެންބަރަކަށް ހޮވުނު އިސްމާއިލް ޝުޖާއުއަށް ވަނީ 144 ވޯޓު ލިބިފައެވެ.\n2006 ވަނަ އަހަރު ޓީޓީ ކުޅުން ހުއްޓާލުމަށް ފަހު ދެ އަހަރު ދުވަހު އެސޯސިއޭޝަންގެ އިދާރީ މަސައްކަތުގައި އުޅުމަށް ފަހު ޢަލީ ރަޝީދު ވަނީ 2008 ވަނަ އަހަރުން ފެށިގެން ޓީޓީގެ ނައިބު ރައީސްގެ މަގާމް އަދާކޮށްފައެވެ.\nޢަލީ ރަޝީދުގެ ރައީސްކަމުގައި ރާއްޖޭގެ ޓީޓީ ވެގެންގޮސްފައިވަނީ ކުޑަ ދުވަސްކޮޅެއްތެރޭ އެންމެ ބޮޑު ކުރިއެރުމެއް ހޯދި ކުޅިވަރަށެވެ.\nޓީޓީ އެސޯސިއޭޝަންގެ އިންތިޚާބުގައި އެސޯސިއޭޝަންގެ ރައީސްކަމަށް އަލީ ރަޝީދާ ވާދަކުރި ކުރީގެ ކުޅުންތެރިޔާ އަލީ އާދަމް މަނިކު (ތާޅަފިލި އަލިބެ) ގެ ފަރާތުން މި އިންތިޚާބު ފަސްކޮށްދިނުމަށް ސިވިލް ކޯޓަށް މައްސަލަ ހުށެހެޅި ނަމަވެސް ކޯޓުން އަމުރު ނެރެދީފައެއް ނުވެއެވެ.\nޓީޓީ އިންތިޚާބުގެ މައްސަލަ ސިވިލް ކޯޓުން ބަލަން ފެށުމާއެކު3ވަނަ ފަރާތަކުން ނުފޫޒު ފޯރުވާނަމަ ރާއްޖޭގެ ޓީޓީ އެސޯސިއޭޝަން ސަސްޕެންޑް ކުރާނެ ކަމުގެ އިންޒާރު އިންޓަނޭޝަނަލް ޓޭބަލް ޓެނިސް ފެޑެރޭޝަން އިން ވަނީ ދީފައެވެ.


FA Cup Ge Furathama Match Gai TC Aai Club Eydhafushi - Vaguthu\nފައްސިވާ ދިވެހިންގެ އަދަދަށް މަޑުޖެހުމެއް ވެސް ނާދޭ! - 14 ގަޑިއިރު ކުރިން\n6 މަސް ކުރިން ( ފެބުރުއަރީ 10, 2020 )\nރާއްޖޭގެ އެންމެ ދުވަސްވީ ފުޓުބޯޅަ މުބާރާތް ކަމަށްވާ އެފްއޭ ކަޕްގެ ގުރު ނެގުން މިއަދު ކުރިއަށް ގެންގޮސްފި އެވެ.\nމި އަހަރުގެ އެފްއޭ ކަޕްގައި އަށް ޓީމަކުން ވާދަކުރާނެއެވެ. އެއީ ދިރާގު ދިވެހި ޕްރިމިއާ ލީގު ޗެމްޕިއަން މާޒިޔާ ސްޕޯޓްސް، ކްލަބް އީގަލްސް، ޓީސީ ސްޕޯޓްސް ކްލަބް، ދަ ގްރާންޑޭ ސްޕޯޓްސް ކްލަބް، ކްލަބް ގްރީން ސްޓްރީޓްސް، ފޯކައިދޫ ފުޓުބޯޅަ ކްލަބް، ވިލިމާލެ ޔުނައިޓެޑްގެ އިތުރުން ކްލަބް އޭދަފުއްޓެވެ. ކުރިން ނުވަ ޓީމުން މުބާރާތުގައި ބައިވެރިވި ނަމަވެސް ގުރު ނެގުމުގެ ކުރިން ލެގޫންސް ސްޕޯޓްސް ކްލަބުން ވަނީ މުބާރާތުން ވަކިވެފަ އެވެ.\nއެއްއަހަރު ދުވަހުގެ މެދު ކެނޑުމަކަށްފަހު އެފްއޭކަޕް އަންނަ މާޗް މަހުގެ ކުރީކޮޅު ފަށާއިރު މުބާރާތުގެ ފުރަތަމަ މެޗުގައި ބައްދަލުކުރާނީ ޓީސީ ސްޕޯޓްސް ކްލަބާއި ކްލަބް އޭދަފުށިއެވެ.\nއެފްއޭ ކަޕް 2020 ގެ ގުރުއަތުލުން ކުރިއަށްދަނީ - ވަގުތު އިމޭޖްސް - އަޝްހާދު އަބްދުﷲ\nޓީސީ އާއި އޭދަފުށި މެޗުން މާޗް މަހުގެ ފަސް ވަނަ ދުވަހުގެ ހަވީރު މުބާރާތް ފަށާއިރު އެރޭ ކުޅޭ މެޗުގައި ބައްދަލުކުރާނީ ފޯކައިދޫ އާއި ދަ ގްރާންޑޭ އެވެ. ނޮކްއައުޓް އުސޫލުން ކުރިއަށްދާ މި މުބާރާތުގެ ފުރަތަމަ ދެ މެޗުން މޮޅުވާ ދެޓީމު ފުރަތަމަ ސެމީގައި ވާދަކުރާނެ އެވެ. މާޗް ހަ ވަނަ ދުވަހުގެ މާޒިޔާ އާއި ގްރީން ސްޓްރީޓްސް ވާދަކުރާއިރު އެރޭ ކުޅޭ މެޗުގައި ބައްދަލުކުރާނީ އީގަލްސް އާއި ވިލިމާލެ ޔުނައިޓެޑެވެ.\nއެންމެ ފަހުން މި މުބާރާތް ބާއްވާފައިވަނީ 2017 ވަނަ އަހަރު އެވެ. އެފަހަރުގެ ފައިނަލުގައި ޕެނަލްޓީ ޖަހައިގެން ޓީސީ ބަލިކުރުމަށްފަހު ޗެމްޕިއަންކަން ހޯދީ ނިއުރޭޑިއަންޓް ސްޕޯޓްސް ކްލަބެވެ. ކުޅުންތެރިންގެ މުސާރައިގެ މައްސަލަތަކުގައި ފުޓްބޯޅައިގެ ހުރިހާ ހަރަކާތްތަކުން ނިއުރޭޑިއަންޓް ސަސްޕެންޑްކޮށްފައިވާތީ މި ސީޒަނުގައި އެ ކްލަބުން ފުރަތަމަ ޑިވިޝަނުގައި ވާދައެއްނުކުރެ އެވެ.\n2018 ވަނަ އަހަރު އެފްއޭ ކަޕް ނުބާއްވަން އެފްއޭއެމް އިން ނިންމީ ސާފް ސުޒުކީ ކަޕް ފުޓްބޯޅަ މުބާރާތަށް ދިގު މުއްދަތަކަށް ލީގު މެދުކަނޑާލުމުން ސީޒަން މާބޮޑަށް ދިގުލައިގެން ދިއުމުންނެވެ. މިދިޔަ އަހަރު އެފްއޭ ކަޕް ނުބޭއްވީ އެފްއޭއެމް އިން ކަލަންޑަރަށް ގެނައި ބަދަލާއެކު ޖޫން މަހު ސީޒަން ފެށުމުންނެވެ. އޭގެ ކުރިން 2015 ވަނަ އަހަރުގެ މިނިވަން ދުވަހުގެ ހަރަކާތްތައް ކުރިއަށްގެންދަން ދަލޮޅު ދަނޑު ބޭނުން ކުރުމުގެ ސަބަބުން ދަނޑުގެ ވިނަގަނޑު ހަލާކުވެ އެ އަހަރު ވެސް އެފްއޭ ކަޕް ބާއްވާފައިނުވެ އެވެ.\nއެފްއޭ ކަޕްގެ ޗެމްޕިއަން ޓީމަށް އަންނަ އަހަރު އޮންނަ އޭއެފްސީ ކަޕްގެ ކޮލިފައިންގް ބުރުން ފުރުސަތު ލިބޭނެ އެވެ. އަންނަ އަހަރުގެ އޭއެފްސީ ކަޕްގެ ގްރޫޕް ސްޓޭޖުން ފުރުސަތު ލިބުނީ ލީގު ޗެމްޕިއަނުންގެ ހައިސިއްޔަތުން މާޒިޔާ އަށެވެ. މާޒިޔާއިން މިފަހަރުގެ އެއްފޭ ކަޕް ކާމިޔާބުކޮށްފި ނަމަ އޭއެފްސީ ކަޕްގެ ކޮލިފައިން ބުރަށް ދާނީ ލީގުގެ ދެ ވަނަ ހޯދި އީގަލްސް އެވެ.\nޗެލްސީ ބަލިކޮށް އާސެނަލް އިން އެފްއޭ ކަޕް ކާމިޔާބުކޮށްފި\nއޭދަފުށިން ބިދޭސީއަކު ކޮވިޑް-19 އަށް ފައްސިވެއްޖެ


pre-season friendly: varugadha Barcelona mahchah Chelsea in kuri...\nކުޅިވަރު - ޕްރި ސީޒަން ފްރެންޑްލީ\nމި މެޗް ޗެލްސީއިން ކާމިޔާބު ކުރީ 2-1 ގެ ނަތީޖާ އަކުން\nކ. މާލެ 23 ޖުލައި 2019 | އަންގާރަ 22:52 6,089\nއަބްރަހަމް - ބީބީސީ\nޖަޕާނުގައި ކުޅުނު ޕްރި ސީޒަން ފްރެންޑްލީގައި ޗެލްސީއިން 2-1ގެ ނަތީޖާއަކުން ވަރުގަދަ ބާސެލޯނާ ބަލިކޮށްފިއެވެ.\nހަމަހަމަ ކުޅުމެއް ފެނިގެން ދިޔަ މި މެޗުގެ ފުރަތަމަ ހާފުގައި ޗެލްސީގެ އަބްރަހަމް ވަނީ ލަނޑު ޖަހާ ޗެލްސީއަށް ލީޑު ނަގައިދީފައެވެ. މި ލަނޑު އޭނާ ކާމިޔާބު ކުރީ ބާސެލޯނާގެ ކީޕަރު ބީޓު ކުރުމަށް ފަހުއެވެ. މި ލަނޑާއިއެކު މެޗުގެ ފުރަތަމަ ހާފު ނިމިގެންދިޔައީ ޗެލްސީ ކުރީގައި އޮވެގެންނެވެ.\nމެޗުގެ ދެވަނަ ހާފުގައި ވެސް ޗެލްސީގެ ފަރާތުން މޮޅު ކުޅުމެއް ފެނިގެންދިޔައެވެ. އެގޮތުން ޗެލްސީއިން ވަނީ ބާސެލޯނާގެ ގޯލަށް ގިނަ ހަމަލާތަކެއް ފޮނުވައިލައިފައެވެ. މެޗުގެ 81 ވަނަ މިނެޓުގައި ޗެލްސީގެ ރޯސް ބާރކްލޭ ވަނީ އިތުރު ލަނޑެއްޖަހާ ލީޑު ފުޅާ ކޮށްފައެވެ. މި މެޗުގައި ބާސެލޯނާއިން ކާމިޔާބު ކުރި ހަމައެކަނި ލަނޑު އެޓީމަށް ކާމިޔާބު ކޮށްދިނީ އިވާން ރަކިޓިޗްއެވެ.\nމި މެޗުގައި ބާސެލޯނާގެ ތަރި ލިއޮނަލް މެސީ ކުޅެފައެއްނުވެއެވެ. ނަމަވެސް މި މެޗުގައި ބާސެލޯނާއާއި އަލަށް ގުޅުނު ފްރާންސްގެ ތަރި ގްރީޒްމަން ވަނީ ކުޅެން އަރާފައެވެ. މި މެޗުގެ ތަރިޔަކަށް ވެގެން ދިޔައީ ޗެލްސީއަށް ލަނޑު ޖަހައިދިން އަބްރަހަމްއެވެ.


Islam Dheenaai Dhekolhu Visnunthah Varugadha Vumakee Dheenee Harukashikamah Koshaalevey Mageh - Dr.Shaheem - Vaguthu\nކޮވިޑްގެ ފައްސިއަށް މަޑުޖެހުމެއް، ވެކްސިން ޖެހުން ބާރަށް ކުރިއަށް - 17 ގަޑިއިރު ކުރިން\nއިސްލާމްދީނާ ދެކޮޅު ވިސްނުންތައް ވަރުގަދަ ވުމަކީ ދީނީ ހަރުކަށިކަމަށް ކޮށާލެވޭ މަގެއް - ޑރ.ޝަހީމް\n7 މަސް ކުރިން ( ޖެނުއަރީ 2, 2021 )\nޑރ.މުހައްމަދު ޝަހީމް އަލީ ސައީދު\nއިސްލާމްދީނާ ދެކޮޅު ވިސްނުންތައް ވަރުގަދަ ވުމަކީ ދީނީ ހަރުކަށިކަމަށް ކޮށާލެވޭ މަގެއް ކަމަށް އިސްލާމިކް ޔުނިވަސިޓީގެ ކުރީގެ ޗާންސެލަރ ޑރ.މުހައްމަދު ޝަހީމް އަލީ ސައީދު ވިދާޅުވެއްޖެއެވެ.\nއައްޑޫ ސިޓީގައި އިސްލާމްދީނުގެ ހަރުކަށި ފިކުރު ފެތުރިފައި އޮތް މިންވަރު ގެނެސްދިނުމަށް "ވަގުތު" އިން ކުރިއަށް ގެންދިޔަ ތަޙްޤީޤުގެ ރިޕޯޓް އާއްމު ކުރުމާއިއެކު ހަރުކަށި ފިކުރާއި ގުޅޭ ވާހަކަތައް ދެކެވުން އިތުރުވެފައި ވަނިކޮށް ޑރ.ޝަހީމް ކުރެއްވި ޓްވީޓެއްގައި ވިދާޅުވީ ދީނީ ޙައްދު ފަހަނައެޅުން ހުއްޓުވޭނީ ހަރުދަނާ ގޮތެއްގައި އިސްލާމްދީނުގެ ޞައްޙަ މަޢުލޫމާތާއި ޢަޤީދާ އުނގަންނައިދީގެން ކަމަށެވެ.\nމިކަންކުރުމަށްޓަކައި ދައުލަތުގެ ދީނީ ޝިޢާރު ފާޅުކުރުމުގެ ނިޒާމު ހަރުދަނާކޮށް ޤައުމީ ފެންވަރުގައި ޢަމަލުކުރާނެ އިސްލާމީ އިސްތިރާތީޖީ ޕްލޭނެއް އޮތުން މުހިންމު ކަމަށް ރާއްޖޭގެ އިސްލާމިކް މިނިސްޓަރު ކަމާއި އޮގަނައިޒޭޝަން އޮފް އިސްލާމިކް ކޯޕަރޭޝަން (އޯއައިސީ)ގެ ސެކްރެޓަރީ ޖެނެރަލްގެ އެޑްވައިޒަރުކަމާއި އެ ޖަމާއަތުގެ ފިކުރީ ގޮފީގެ ވެރިޔާގެ މަގާމު ވެސް ދެއަހަރު ދުވަސް ވަންދެން ފުރުއްވާފައިވާ ޑރ.ޝަހީމް ވިދާޅުވިއެވެ.\nޑރ.ޝަހީމް ވިދާޅުވިއެވެ. ދައުލަތުގެ ފަތުވާ ދިނުމުގެ ރަސްމީ ނިޒާމު ހަރުދަނާކުރުމަކީ ވެސް މުހިންމުކަމެއް ކަމަށެވެ. "އަދުގެ ޖީލަށް ބޭނުންވާ ދީނީ މަޢުލޫމާތު ސޯޝަލްމީޑިއާގައި ފަސޭހަގޮތެއްގައި ރަސްމީ އިދާރާތަކުން ލިބޭނޭ މަގުތައް ފަހި ކޮށްދީ ފަސޭހަކޮށްދިނުމަކީ ނުހަނު ބޭނުންތެރިކަމެއް." ޑރ.ޝަހީމް ވިދާޅުވިއެވެ.\nއޭނާ ވިދާޅުވީ އިސްލާމްދީނާ ދެކޮޅު ވިސްނުންތައް ވަރުގަދަ ވުމަކީ ދީނީ ހަރުކަށިކަމަށް ކޮށާލެވޭ މަގެއް ކަމަށާއި މިހެންކަމުން ދީނަށް ފުރައްސާރަކުރުން ހުއްޓުވައި އިސްލާމްދީނަށް ތައުހީނުކުރުން ހުއްޓުވަން ޤާނުނީ ފިޔަވަޅު އެޅުމާއެކު ނަސޭޙަތްތެރިވެވޭނެ ނިޒާމެއް ޤާއިމްކުރެވެންޖެހޭ ކަމަށެވެ.\n"ފިކުރީ މައްސަލަތައް ޙައްލުކުރުމަށްޓަކައި ޢިލްމީ ގޮތުން މަސައްކަތްކުރަންޖެހޭ. އެ މަސައްކަތް ވަރުގަދަ ކޮށްފި ނަމަ ފިކުރީ ގޮތުން އިސްލާމްދީނާ ގުޅުވައިގެން އުފެދޭ މައްސަލަތަކަށް ޙައްލު ގެނެވޭނެ." ޑރ،ޝަހީމް ވިދާޅުވިއެވެ.\nއައްޑޫ ސިޓީގައި ދީނީ ހަރުކަށި ފިކުރު ގެންގުޅޭ މީހުން ވަކިން ޖަމާޢަތް ހަދައިގެން ނަމާދުކޮށް، އަދި ވަކިތަނަކަށް އެއްވެ، އެމީހުން ތަފާތު ކަންކަމާއި މަޝްވަރާކޮށް އިތުރު މީހުން ހަރުކަށި ދީނީ ފިކުރުގެ ތެރެއަށް ވެއްދުމަށް މަސައްކަތް ކޮށްފައިވާކަން "ވަގުތު" އިން ކުރިއަށް ގެންދިޔަ "ވަގުތު 26" ތަޙްޤީޤު ޓީމަށް ވަނީ ފާހަގަ ކުރެވިފައެވެ.\nރައީސް ޔާމީން ނަފްސާނީ ގޮތުން ބަލިކަށި ކުރަން އެބައުޅޭ: ޝަހީމް\nރައީސް ޔާމީން މަރު ކޮމިޝަނަށް ހާޒިރުކުރާތީ ޝަހީމްގެ ނުރުހުން!\nކުޑަކުދިން އިމާމުވެ ނަމާދު ކުރުމަކީ މައްސަލައެއް ނޫން: ޝަހީމް\nޖެނުއަރީ 2, 2021 10:28\nރާއްޖޭގެ އެއްބަޔަކީ އިސްލާމްދީން ނޭގޭ މީހުން އެމީހުންބެހެނީ ދެބަޔަކަށް އެއްބަޔަކު ތަބާވަނީ އޭތިސްޓުންނަށް އަނެއްބަޔަކު ތަބާވަނީ ތައަސަބުން ފުރިފަ ތިބޭ ހައްދުފަހަނަ އެޅި ވިސްނުންގެންގުޅޭ މުއްލާ އިންނަށް އެދެބައިމީހުންވެސް ކަޑައޭ ސަބަބަކީ ނޭގުން ދަ ރިލިޖަން އޮފް ޓްރުތް ނުވަތަ ހައްގު ދީން އޮޅުންފިލުވައި ދިނުމަކީ ކުރަން ޖެހޭކަމެއް އިންސާނުން ބޮޑަށް ގަބޫލު ކުރާނީ ލޮޖިކު ބުއްދީގެ ހަމައިން ހަރުކަށި އަދި މަޑު ކަށި ފިކުރު ރާއްޖޭގައި ވަކި ހިއްޕާފައިވަނީ ތެދު ފޯރު ކޮށްދިނުމުގައި ބަޔަކު ބޮޑުތަނުން އިހުމާލު ވުމުގެ ސަބަބުން ޖީލުތަކެއްވަނީ ހަލާކުވެގެން ގޮސްފަ\nޖެނުއަރީ 2, 2021 10:44\nޖެނުއަރީ 2, 2021 10:55\nމިއީ އިއްޔެއަކު މިއަދަކު ރާއްޖޭގައި އޮތް ފިކުރެއް ނޫނެވެ. 2016 ވަނަ އަހަރު މާލެއިން ސީރިޔާއަށް ފުރި ޒުވާން ދެމަފިރިންނަށް ވީ ނުވިއެއް އެކަކުވެސް ނުބެލީ ކީއްވެ ހެއްޔެވެ؟ ޝަހީމުމެން ޖަވާބުދާރީވަން ޖެހެއެވެ. ވަގުތު ނޫހުން ރިޕޯޓެއް ނެރުނީމަ އެކަނިތަ ހަނދާންވަނީ ޒިންމާތަކުގެ މަތިން. އަޖައިބެއް . މިހާރުވެސް ޝޭހެއްގަ މަޤާމުގަ ހުރެ ޝަހީމް ކީއްވެ ދީނީ ކަންކަމަށް ބޮޑަށް ބާރުއަޅަން ނުފަށަނީ. ޕީޕީއެމްގެ ގޮނޑި ގެއްލިދާނެތީ ކަންނޭނގެ. މިހާރު ޝޭޙުންވެސް ތިބެނީ ސިޔާސީ ވެފަ މަޤާމަށް ދަހިވެތިވެފަ ކީކޭ ބުނާނީ\nޖެނުއަރީ 2, 2021 12:22\nޖެނުއަރީ 2, 2021 12:23\nއިސްލާމްދީން ބާރު އަޅަނީ ހަރުކަށި ނުވުމަށް. މިއިން ކޮންމެ ސެއިހަކުވެސް ވާހަކަ ދައްކާނީ މިބައިގަނޑަށް ހިތްވަރު ލިބޭ ގޮތައް މިބައިގަނޑު ބޭނުން ވަނީ މިތަން ސީރިޔާ އަފްގާނު ކަހަލަ ތަނަކަށް ހަދަން އަމާންކަމާ އެއބައިވަންތަކަން ގާއިމުކުރާކަށް ނޫން.\nޖެނުއަރީ 2, 2021 14:11\nތި ދެފިކުރުވެސް ކުފުރުވަނީ ދީނީ ޢިލްމުވެރިން ދީން ސިޔާސީ ހަތިޔާރަކަށް ބޭނުންކުރާތީ އެވެ. ދީނުގަ އި އަނިޔާވެރިވުމެ އް އަނިޔާ ދިނުމެ އްވެސް ނުވެ އެވެ. މަސްލަޙަތާ ބު އްދީގެ ހަމަތާ އި ގުރު އާނާ އސުންނަތަށް ބަލަ އި އުރެދުންތަކުން ރަ އްކާތެރިވެ އތިބެންވާނެ އެވެ. ޢިލްމުވެރިން ދީނީ މަސްލަހަތު ހިމާޔަތްކުރުމަށް ހެ އުހިތުން މަސަ އްކަތް ކުރަންވާނެ އެވެ.\nޖެނުއަރީ 2, 2021 14:34\nހަދަންވީ ގޮތަކީ އަހަރެމެންވެސް މި ހަރުކަށި މީހުންނާ ގުޅުން ކަނޑާލަންވީ މި މީހުން ނޫން މީހުންގެ ގޭގޭންނާ ފިހާރަތަކުން ވައްކަން ކުރުން މި މީހުންނަށް ހުއްދަ ދެން ކިޔެއް ކުރަން އެމީހުން ފިހާރައިން ބާޒާރުކުރަންވީ. އަދި ނުވިތާކަށް ކުށެއް ނެތް ކުޑަކުދިންނާ އަންހެނުން މަރާ ރޭޕުކުރުންވެސް މި މީހުންނަށް ނުވޭ މައްސަލައަކަށް މިވަރު ބަޔަކާ ގުޅުން ބަދަހި ނުވެގެން ސަލާމަށް ޖަވާބުނުދީގެން ބަޔަކު އެބަ އުޅޭހެން މި މީހުނަށް ހީވަނީ ، މި މީހުންނާ ގުޅުން ކަނޑާލަންވީ އަހަރެމެން އެންމެން. މުޑުދާރު ޖާހިލު ބަޔެއް އެއީ.\nޖެނުއަރީ 4, 2021 10:45\nތިވާހަކަ ދައްކަން އެއްމެ ރަގަޅީ ޝަހީމު. އަފުރާޝީމް ހަރުކަށި ފިކުރަށް ސަޕޯޓު ނުކުރީމާ އޭނަ ވަނީ މުރުތައްދު ވެފެޔޭ ބުނީ ޝަހީމް. މިހާރު ވާނެ އެއްޗެއް ވީމާ ކޮން ވާހަކަ އެއް. ޝަހީމުގެ ގިނަ ރައްޓެހިންނަކީ ދީނީ ގޮތުން ހައްދު ފަހަނަ އަޅާފަ ތިބި ބަޔެއް. ޝަހީމު ޕާކިސްތާނުގައި އުޅުނީ ވެސް އެކަހަލަ މީހުންނާ އެކީ.\nފެބުރުއަރީ 20, 2021 20:50\nކިތައްމެހާވެސްބޮޑުތެދެއް. އެފަދަމީހުންގެ އައިޑީ ކާޑުގައިޤައުމުއޮންނަތަނުގައި ދިވެހި އޮތުން އެފަދަ މީހުންނަށް ފަޚްރަކަށްނުވާނެ.


އެޗް.އާރް ސޮފްޓްވެއަރއެއް ފޯރުކޮށްދޭނެ ފަރާތެއް ހޯދުން\n10 ޖެނުއަރީ 2021, 02:00 އިއުލާން\nމިކޮމިޝަނުން ދޭ މަޢުލޫމާތާއި އެއްގޮތަށް އެޗް.އާރް ސޮފްޓްވެއަރއެއް ފޯރުކޮށްދޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި ޕްރޮޖެކްޓަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nބީލަމާ ގުޅޭ މައުލޫމާތު ކަރުދާސް މި އިޢުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2021 ޖަނަވަރީ 17 ވާ އާދީއްތަ ދުވަހުގެ 10:00 ގެ ކުރިން، [email protected] އީމެއިލް އެޑްރެހަށެވެ.\nބީލަން ހުޅުވުން އޮންނާނީ 2021 ޖަނަވަރީ 18 ވާ ހޯމަ ދުވަހުގެ 10:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


ތެދުވިސްނުން: ލަދުވެތި ކަމުން ޤަދަރުވެރިކަމަށް 2\nލަދުވެތި ކަމުން ޤަދަރުވެރިކަމަށް 2\nއާދަމުގެފާނަށާއި އެކަލޭގެފާނުގެ އަނބިކަނބަލުންނަށް އެމީހުންގެ ކުށް ފަހުމު ވެއްޖެއެވެ.\n"އެމީހުން ދެންނެވިއެވެ. 'އޭ އަޅަމެން ހައްދަވައި ބޮޑުކުރެއްވި މާތް ރަސްކަލާކޮ! އަޅަމެންގެ އަމިއްލަ ނަފުސުތަކަށް އަޅަމެން އަނިޔާވެރި ވެއްޖައީމެވެ. އަދި އަޅަމެންނަށް އިބަ ސުވާމީންގެ ފާފަފުއްސަވައި ރަޙްމަތް ނުލައްވައިފިނަމަ، ހަމަ ކަށަވަރުން އަޅަމެން ވާހުށީ ގެއްލެނިވެގެންވާ ބަޔަކުކަމުގައެވެ.'" (އަޢުރާފް 23:7)\nއެނބުރި ދާން އޮތް މަގަކީ ރަޙުމަތާއި މަޣުފިރަތުގެ މަގެވެ. އެކަމަކު އޭގެ އަނެއް މަގަކީ ގެއްލެނިވެގެންވާ މަގެވެ. ރަޙުމަތުގެ މަގު އަޅުގަނޑުމެން ހޯދާނީ ކިހިނެތްތޯއެވެ؟ އަޅުގަނޑުމެންގެ ގެއްލިފައިވާ ޢިއްޒަތް އަލުން ޙާޞިލު ކުރުމަށްޓަކައި ޤަދަރު އުފުލިގެންވާ ބޭފުޅަކު އަޅުގަނޑުމެން ކޮންމެހެން ބޭނުމެވެ. ސަބަބަކީ:\nދަށު ދަރަޖައިގެ ބަޔަކަށް އަނެކުން މައްޗެއް ނުކުރެވޭނެއެވެ.\nފަޤީރުންނަކަށް އަނެކުން މުއްސަންޖެއް ނުކުރެވޭނެއެވެ.\nނުސާފު މީހުންނަކަށް އަނެކުން ޠާހިރެއް ނުކުރެވޭނެއެވެ.\nއަބުރު ގެއްލިފައިވާ ބަޔަކަށް އަނެކުންނަކަށް ޢިއްޒަތެއް ހޯދައި ނުދެވޭނެއެވެ.\nފޭރާމެއް ނެތި އޮރިޔާން ޙާލުގައި ޖެހިފައިވާ ބަޔަކަށް އަނެކުންގައި ފޭރާން އަޅުވައި ނުދެވޭނެއެވެ.\nދުރުހެލިވެ ބީރައްޓެހި ވެފައިވާ ބަޔަކަށް އަނެކުންގެ މެދުގައި ގުޅުން އުފައްދައި ނުދެވޭނެއެވެ.\nއަޅުގަނޑުމެން އާދަމުގެފާނުގެ ޢާއިލާއެކޭ އެއްފަދައިން، އަޅުގަނޑުމެންގެ ސާހިބު އާދަމުގެފާނަށްވެސް ކޮންމެހެން ބޭނުންފުޅުވަނީ އަޅުގަނޑުމެންގެ މި ބޮޑު، ގެއްލުމާއި އެހީތެރިކަން ނެތިވެފައިވާ ވުމުގައި، އަޅުގަނޑުމެންނާއި އެހީތެރި ވެދޭނޭ މީހެކެވެ. އެއީ މާތް ﷲ އަމިއްލަފުޅަށް އިސް ނަންގަވައިގެން އަޅުގަނޑުމެންގެ ގާތަށް، އަޅުގަނޑުމެންގެ ގެއްލިފައިވާ ޢިއްޒަތްތެރިކަން އަލުން ރައްދު ކޮށްދެއްވައި އެސުވާމީންގެއާއި އެކު ކުރިން އޮތްފަދަ ގުޅުމެއް އުފެއްދުމަށް ޓަކައި ފޮނުއްވާނޭ ބޭފުޅެކެވެ. ﷲ ގެ މަގަށް އަޅުގަނޑުމެން އަލުން ގެންގޮސް ދިނުމަށްޓަކައި މި މީހާއަކީ:\nﷲ ގެ ހެކިތައް\nމުޅި ތާރީޚުގެ ތެރެއަށް ބަލާއިރުވެސް އަޅުގަނޑުމެންނަށް 'ތެދު މަގު' ނުވަތަ ﷲ ގެ މަގަށް އެނބުރި ދާނޭގޮތް ދެއްކެވުމަށްޓަކައި އެކަލާނގެ އެތައް ރަސޫލުންނަކާއި، (އެކަލާނގެ ވޮޑިގެންވާ ކަމުގެ) އެތައް ހެކިތަކެއް ފޮނުއްވާފައިވެއެވެ. ހުޅުވޭ ސޫރަތް، އަލް ފާތިޙާ، އިން ދައްކައި ދެނީ އަޅުގަނޑުމެން މި މަގަށް ދިޔުމަށްޓަކައި ތަކުރާރުކޮށް ކުރާ ދުޢާއެވެ.\nاهْدِنَا الصِّرَطَ الْمُسْتَقِيمَ صِرَطَ الَّذِينَ أَنْعَمْتَ عَلَيْهِمْ غَيْرِ الْمَغْضُوبِ عَلَيْهِمْ وَلَا الضَّالِّينَ\n"އަޅަމެންނަށް ތެދު މަގު ދައްކަވާނދޭވެ. އެއީ އެބަޔަކަށް އިބަސުވާމީންގެ ނިޢުމަތް ދެއްވި މީޙުންގެ މަގެވެ. އެބަޔެއްގެ މައްޗަށް ކޯފާ ލެއްވި މީހުންގެ މަގެއް ނޫނެވެ. އަދި މަގުފުރެދިގެން ވާ މީހުންގެ މަގެއްވެސް ނުމެ ނޫން މެއެވެ." (ފާތިޙާ 1: 6-7)\nޤުރުއާން ސާފުކޮށް ބަޔާން ކޮށް ދެއެވެ:\n"މިއީ ކަލޭގެފާނުގެ ވެރި ރަސްކަލާނގެ ތެދު މަގެވެ. ތިމަންސުވާމީންގެ، ނަޞޭޙަތް ލިބިގަންނަ މީހުންނަށް، ހެކިތައް ބަޔާން ކޮށް ދެއްވީމެވެ." (އަންޢާމް 126:6)\n'ހެކި'، 'އާޔަތް' ނުވަތަ 'ނިޝާން' އަކީ އެތެރޭގެ ނުވަތަ ރޫޙާނީ ޙަޤީޤަތެއް ބޭރުފުށުން ތަމްސީލުކޮށްދޭ އެއްޗެކެވެ. ޙައްޤު ތެދުގެ އެންމެ މުހިންމު ބައި އޮންނަނީ، އެ ރިސާލަތެއް ފާޅުކޮށްދޭ ބަސްތައް ފަހަނަޅައި، މާ ދުރުގައެވެ. ﷲ ގެ ހެކިތައް ބަލައި ނުގަންނަ މީހާ ކޮންމެހެން އެ ހެކިތަކުގެ އަޞްލާއިމެދު އިންކާރު ކުރަނީ ކަމަށްވުން ލާޒިމެއް ނޫނެވެ. އަދި އެ ހެކީގެ ފުރަގަހުގައިވާ އެކަލާނގެ ބާރުފުޅާއި މެދު އެއްބަސްވާން ދެކޮޅު ހަދަނީކީވެސް ނުމެ ނޫންމެއެވެ. އެއާއި ޚިލާފަށް އެ ހެކީގެ ތެރޭގައިވާ ރޫޙާނީ ޙަޤީޤަތް އޭނާގެ އަމިއްލަ ދިރިއުޅުމުގައި އަށަގަންނަވައި ބަލައިގަނެ، ޤަބޫލު ކުރުމަށް އޭނާއަށް ނުރުހެ ވެވެނީއެވެ.\nوَالَّذِينَ كَذَّبُوا بِءايَتِنَا وَاسْتَكْبَرُوا عَنْهَا اوْلَئِكَ اصْحَبُ النَّارِ هُمْ فِيهَا خَلِدُونَ\n"އަދި ތިމަންސުވާމީންގެ އާޔަތްތައް ދޮގުކޮށް އިންކާރުކޮށް ކިބުރުވެގަތް މީހުންނީ ނަރަކައިގެ އަހުލު ވެރިންނެވެ. އެމީހުން އެތާނގައި ޚުލޫދުވެ ދެމިތިބޭނެއެވެ." (އަޢުރާފް 36:7 އަދި ހަމަ އެސޫރަތުގެ 40 އާއި9ވެސް ބައްލަވާށެވެ.)\nﷲ ތަޢާލާ ރަސޫލުން މެދުވެރިކުރައްވައި ވަރަށް ގިނަ ހެކިތައް ވަނީ ދެއްވާފައެވެ. ނުވަތަ ރަސޫލުން ހެކިތަކެއް ކަމުގައި ވަނީ ފޮނުއްވާފައެވެ. އެ ހެކިތަކުން އެންގެވި ރިސާލަތު ދެނެގަތުމަށްޓަކައި ބައެއް މުހިއްމު ރަސޫލުންނާއި މެދު ދިރާސާއެއް ހަދައިލުން ބޭނުންތެރިއެވެ.\nﷲ ސުންނާފަތި ކުރެއްވުމަށް އިރާދަ ކުރައްވާފައި ވާ، ވަރަށް ފާފަވެރި ޖީލެއްގެ ތެރޭގައި، އީމާންތރެރިކަމާއި ތަޤުވާވެރިކަން މަތީ ހުންނަވައިގެން، ނޫޙުގެފާނު ﷲ ގެ މަގުގައި ހިންގެވިއެވެ.\nއެނާކޮޅާއިއެކު ނޫޙުގެފާނު އުފުއްލަވަމުން ގެންދެވީ ހަމަ ސީދާ މާތް ﷲ އަމިއްލަފުޅަށެވެ. އެކަލާނގެ ރަޙްމަތްފުޅު އެކަލޭގެފާނަށް ދެއްވައި އެކަލާނގެ ކޯފާއިން އެކަލޭގެފާނު ސަލާމަތް ކޮށްދެއްވައި ދިފާޢު ކުރެއްވިއެވެ.\nوَحَمَلْنَهُ عَلَى ذَاتِ أَلْوَاحٍ وَدُسُرٍ\n"އަދި ފިލާތަކަކާއި މޮހޮރުތަކަކުން ހެދިފައިވާ އެއްޗެއްގައި ތިމަން ސުވާމީންގެ އެކަލޭގެފާނު އުފުއްލެވީމެވެ." (އަލް ޤަމަރު 13:54)\nفَأَنجَيْنَهُ وَمَنْ مَعَهُ فِي الْفُلْكِ الْمَشْحُونِ ثُمَّ أَغْرَقْنَا بَعْدُ الْبَاقِينَ\n"ދެން ބަރާވެފައިވާ ނައު ކޮޅުގައި ތިމަން ސުވާމީންގެ އެކަލޭގެފާނާއި އެކަލޭގެފާނުގެ އަރިހުގައި ވާ މީހުން ސަލާމަތް ކުރެއްވީމެވެ. ދެން އެއަށްފަހުގައި ތިބި އެންމެން ތިމަންސުވާމީންގެ ޢަރަޤު ކުރެއްވީމެވެ." (ޝުޢަރާ 26: 119-129 އަދި ހޫދު ސޫރަތުގެ 28 ވެސް ބައްލަވާށެވެ)\nނޫޙުގެފާނުގެ ދަރިކަލުން އިޚްތިޔާރު ކުރެއްވީ އޭނާގެ އަމިއްލަފުޅު ގޮތެވެ.\nوَهِيَ تَجْري بِهِمْ فِي مَوْجٍ كَالجِبَال وَنَادَى نُوحٌ ابْنَهُ وَكَانَ فِي مَعْزِل يَبُنَيَّ اركَبْ مَعَنَا وَلا تَكُنْ مَعَ الكَفِرينَ قَال سَءاوِي الى جَبَل يَعْصِمُنِي مِنْ المَاء قَال لا عَاصِمَ اليَوْمَ مِنْ امْر اللهِ الا مَنْ رحِمَ وَحَال بَيْنَهُمَا المَوْجُ فَكَانَ مِنْ المُغْرقِينَ وَقِيل يَارضُ ابْلعِي مَاءكِ وَيَسَمَاء اقْلعِي وَغِيضَ المَاء وَقُضِيَ الامْر وَاسْتَوَتْ عَلى الجُودِيِّ وَقِيل بُعْدًا للقَوْمِ الظلمين وَنَادَى نُوحٌ ربَّهُ فَقَال ربِّ انَّ ابْنِي مِنْ اهْلي وَانَّ وَعْدَكَ الحَقُّ وَانْتَ احْكَمُ الحَكِمِينَ قَال يَنُوحُ انَّهُ ليْسَ مِنْ اهْلكَ انَّهُ عَمَل غَيْر صَلحٍ فَلا تَسْءلنِ مَا ليْسَ لكَ بِهِ عِلمٌ انِّي اعِظُكَ انْ تَكُونَ مِنْ الجَهِلينَ\n"ފަރުބަދަފަދަ ރާޅުތަކެއްގެ ތެރޭގައި، އެބައިމީހުންނާއިގެން އެ ނައުކޮޅު ދުވަމުން ދިޔައެވެ. އަދި ނޫޙުގެފާނު އެކަލޭގެފާނުގެ ދަރިކަލުންނަށް ގޮވައިލައްވައި ވިދާޅުވިއެވެ. 'އޭ ދަރިފުޅާއެވެ. އަހަންނާއިއެކު ނައުކޮޅަށް އަރާށެވެ. ކާފިރުންނާއި އެކުގައި ނުވާށެވެ.'\nއެ ދަރިކަލުން ވިދާޅުވިއެވެ. 'ފެނުން އަހުރެން ރައްކައުތެރި ކޮށްދޭނެ ފަރުބަދައަކަށް އަހުރެން އަރައިފާހުށީމެވެ.' ނޫޙުގެފާނު ވިދާޅުވިއެވެ. 'ﷲ ގެ ޢަޒާބުން ރައްކައުތެރި ކަން ދޭނޭ ފަރާތެއް އެކަލާނގެ ރަޙްމަތް ލެއްވި މީހަކަށް ނޫނީ މިއަދަކު ނެތެވެ.' ދެން އެ ދެމެދަށް ރާޅެއް ހުރަސް އެޅިއެވެ. އެހެންވެ ޣަރަޤު ވެވުނު މީހުންގެ ތެރެއިން އެ ދަރިކަލުން ވިއެވެ.\nއަދި އެންގެވުނެވެ. 'އޭ ބިމާއެވެ. ކަލޭގެ ފެންގަނޑު ދިރުވައިލާށެވެ. އަދި އޭ އުޑާއެވެ. ވެހުން ހުއްޓައިލާށެވެ.' ދެން ފެންގަނޑު ހިނދެމުން ގޮސް ހިނދިއްޖެއެވެ. އަދި ﷲ ގެ އަމުރުފުޅު ނިޔާވެވި ނިމިއްޖެއެވެ. އަދި ޖޫދީ ފަރުބަދައިގެ މައްޗަށް އެ (ނައުކޮޅު) ބީހި ހަމަޖެހިއްޖެއެވެ. އަދި އެންގެވުނެވެ. 'އަނިޔާވެރިންނަށް ހަލާކާއި ނެތި ދިޔުން ހުއްޓެވެ.'\nނޫހުގެފާނު އެކަލޭގެފާނުގެ ވެރި ރަސްކަލާނގެ ކިބަފުޅަށް (މުނާޖާ) ދެންނެވިއެވެ. ފަހެ، އެކަލޭގެފާނު ވިދާޅުވިއެވެ. 'އަޅުގެ ސާހިބުވަންތަ ރަސްކަލާކޯއޭ! ހަމަ ކަށަވަރުން މިއަޅާގެ ދަރިޔާއީ އަޅުގެ އަހުލުވެރިންގެ ތެރެއިންވާ މީހެކެވެ. އިބަސުވާމީންގެ ވަޢުދު ބަސްފުޅަކީ ޙައްޤު ތެދު ބަސްފުޅެވެ. އިބަ ސުވާމީންގެ އަކީ ނިޔާ ކުރެއްވުމުގައި އެންމެ ޢަދުލު ވެރި ރަސްކަލާނގެއެވެ.'\nﷲ ވަޙީކުރައްވައި އެންގެވިއެވެ. 'އޭ ނޫޙުގެފާނެވެ. ހަމަ ކަށަވަރުން އެ ދަރިކަލުން ކަލޭގެފާނުގެ އަހުލުވެރިންގެ ތެރެއަކު ނުވެއެވެ. ހަމަ ކަށަވަރުން އެއީ ހެޔޮ ނޫން ޢަމަލެކެވެ. ފަހެ ކަލޭގެފާނަށް އެކަމާއި މެދު އެނގުމެއް ނުވާ ކަންތައް ތިމަންސުވާމީންގެ ޙަޟުރަތުން އެދި ނުދަންނަވާށެވެ. އެފަދަ ކަންތައް ނުދަންނަ މީހުންގެ ތެރެއިން ވުމަށް ތިމަންސުވާމީންގެ ކަލޭގެފާނަށް ވަޢުޡު ދެއްވައި ނަސޭހަތްތެރިވެ ވޮޑިގެންވަމެވެ.'" (ހޫދު 11: 42-46)\nނޫޙުގެފާނުވެސް ހުންނެވީ އެކަލޭގެފާނުގެ ކުށްތަކާއި ފާފަ އާއި މެދު ހޭފުޅުލައްވައެވެ. (އެކަން އެގެނީ އެކަލޭގެފާނު އެކަމަށް ދުޢާ ކުރެއްވީތީއެވެ.)\nقَال ربِّ انِّي اعُوذُ بِكَ انْ اسْءَلكَ مَا ليْسَ لي بِهِ عِلمٌ وَالا تَغْفِر لي وَتَرحَمْنِي اكُنْ مِنْ الخَسِرينَ\n"އަދި އިބަސުވާމީންގެ މިއަޅާގެ ފާފަ ފުއްސަވައި އަޅުގެ މައްޗަށް ރަޙްމަތް ނުލައްވައިފިނަމަ ހަމަ ކަށަވަރުން މިއަޅާ ގެއްލެނިވެގެންވާ މީހުންގެ ތެރެއިން ވެދާނެއެވެ." (ހޫދު 47:11)\nرَبِّ اغْفِرْ لِي وَلِوَلِدَيَّ وَلِمَنْ دَخَلَ بَيْتِي مُؤْمِنًا وَلِلْمُؤْمِنِينَ وَالْمُؤْمِنَتِ وَلَا تَزِدْ الظَّلِمِينَ إِلَّا تَبَارًا\n"ހައްދަވާ ބޮޑުކުރެއްވި ރަސްކަލާކޯއެވެ. އަޅާއަށާއި އަޅާގެ ބައްޕައާއި މައްމައާއި އީމާން ކަމުގައި އަޅުގެ ގެއަށް ވަދެއްޖެ ކޮންމެ މީހަކަށާއި އެންމެހާ މުއުމިނުންނަށް ފާފަ ފުއްސަވާދޭވެ." (ނޫޙް 28:71)\nއެކަމަކު އެކަލޭގެފާނުގެ ހުރިހާ ކަމެއް ވަކީލު ކުރައްވާފައިވަނީ ﷲ ގެ ރަޙްމަތްފުޅުގެ މައްޗަށް ކަމަށް ވާތީ ﷲ ގެ ސަލާމާއި ރަޙްމަތް އެކަލޭގެފާނަށް ލިބިވަޑައިގަތެވެ.\n"އެންގެވުނެވެ. އޭ ނޫޙުގެފާނެވެ. ތިމަން ސުވާމީންގެ ޙަޟުރަތުން (ދެއްވާ) އަމާންކަމާއި އެކު (ސަލާމާއިއެކު)، އަދި ކަލޭގެފާނަށާއި ކަލޭގެފާނުގެ އަރިހުގައިވާ މީހުންގެ ތެރެއިން އުފެދޭ އުއްމަތް ތަކަށް ތިމަންސުވާމީންގެ ޙަޟުރަތުން ދެއްވާ ބަރަކާތާއިއެކު (ފަރުބަދަ މަތިން) ފައިބާ ވަޑައިގަންނަވާށެވެ. އަދި ތިމަންސުވާމީންގެ އެ އުއްމަތްތަކަކަށް (ދުނިޔޭގެ) އުފާ ދެއްވާނޭ އުއްމަތްތަކެއް ވެއެވެ. އެއަށްފަހު ތިމަންސުވާމީންގެ ޙަޟުރަތުން ވޭންދެނިވި ޢަޒާބު އެމީހުންނަށް ކުރިމަތިވެގެން އަންނާނެއެވެ." (ހޫދު 48:11)\nނޫޙުގެ ފާނުގެ ފަރާތުން ލިބުނު ފިލާވަޅުތައް:\nﷲ ގެ ޢަޒާބު އިންސާނިއްޔަތަށް އޮވެއެވެ.\nއެކަލާނގެ ކޯފާއިން ސަލާމަތްވާނޭ ގޮތް އެކަލާނގެ އަމިއްލަފުޅަށް ދައްކަވައެވެ.\nސަލާމަތްވާނެ މަގު އަހަރެމެން އިންސާނުންނަށް އަމިއްލައަކަށް އިޚްތިޔާރެއް ނުކުރެވޭނެއެވެ.\nއަހަރެމެންގެ ހުރިހާ ކަމެއްވެސް ބިނާވެގެންވަނީ އަހަރެމެންގެ ފާފަތަކާއިމެދު ﷲ ރަޙުމު ވެރިވެ ވޮޑިގެންދެއްވުމުގެ މައްޗަށެވެ.\nއެންމެހާ ތެދުވެރި މުސްލިމުންގެ ދީނެއް ކަމުގައި މާނަކުރެވޭ "ތެދުމަގު" އާއި މެދު ޙަވާލާ ދެވެނީ "މިއްލަތަ އިބްރާހީމް" (އިބްރާހީމްގެފާނުގެ އީމާންތެރިކަން ނުވަތަ ދީން) ކަމުގައެވެ.\n"ބުނާށެވެ. ހަމަ ކަށަވަރުން އަހުރެންގެ ވެރި ރަސްކަލާނގެ އަހަންނަށް މަގުދައްކަވާފައި ވަނީ ސީދާވެގެންވާ ތެދުމަގަކަށެވެ. ހަރުދަނާ ދީނެކެވެ. އެއީ ބުދަށް އަޅުކަން ކުރާ ބޭކަލަކު ކަމުގައި ނުވާ، ޞާލިޙު އިބްރާހީމްގެފާނުގެ ދީނެވެ." (އަންޢާމް 6: 161)\nއިބްރާހީމްގެފާނަކީ ހަރުދަނާ ޞާލިޙު ބޭފުޅެކެވެ. (ބަޤަރާ 135:2) އަދި ޢާލަމްތައް ހައްދަވައި ބޮޑުކުރެއްވި މާތް ރަސްކަލާނގެއަށް އިސްލާމް ވެ ވަޑައިގަތެވެ. (ބަޤަރާ 131:2)\nއަޅުގަނޑުމެންނަށް މާތް ﷲ ގެ މަޣުފިރަތު ދެއްވުން އެދި އެކަލޭގެފާނު ކެނޑިނޭޅި ދުޢާކުރައްވައެވެ. (ނަމާދު ޤާއިމު ކުރައްވައެވެ.) ﷲ އިބްރާހީމްގެފާނާއިމެދު ބައްލަވަނީ އެކަލާނގެ 'މިތުރު' ނުވަތަ 'ރަޙްމަތްތެރިޔާ' ގެ ގޮތުގައެވެ. (ނިސާ 125:4)\nﷲ އަކީ ދުޢާތައް އައްސަވާ ރަސްކަލާނގެ ކަން އެކަލޭގެފާނު ދެނެވަޑައިގަންނަވައެވެ. (އިބްރާހީމް 14: 39-41)\nއިބްރާހީމްގެފާނުވެސް މުޅިން ފުރިހަމައެއް ނޫނެވެ. އަދި އެހެންވެ ﷲ ގެ ޢަފޫކުރެއްވުމަށް އެދި ދުޢާކުރައްވަތެވެ.\nإِذْ جَاءَتْهُمْ الرُّسُلُ مِنْ بَيْنِ أَيْدِيهِمْ وَمِنْ خَلْفِهِمْ أَلَّا تَعْبُدُوا إِلَّا اللَّهَ قَالُوا لَوْ شَاءَ رَبُّنَا لَأَنزَلَ مَلَئِكَةً فَإِنَّا بِمَا أُرْسِلْتُمْ بِهِ كَفِرُونَ\n"ހައްދަވައި ބޮޑުކުރެއްވި މާތްރަސްކަލާކޮ. ހިސާބު ބައްލަވާ ދުވަހު އަޅާއަށާއި އަޅާގެ މައިން ބަފައިންނަށާއި އަދި އެންމެހާ މުއުމިންތަކުންނަށް ފާފަ ފުއްސަވައިފާދޭވެ." (41:14)\nއިބްރާހީމްގެފާނު ހުންނެވީ ﷲ ގެ އަމުރުފުޅަށް އެކަލޭގެފާނުގެ ދަރިކަލުންވެސް ޤުރުބާން ކުރައްވަން އެދިއެދިއެވެ. އެކަމަކު ﷲ އެކަލޭގެފާނަށް އެހެންގޮތެއް ދެއްކެވީއެވެ.\nوَفَدَيْنَهُ بِذِبْحٍ عَظِيمٍ\n"މަތިވެރިވެގެންވާ ޤުރުބާނީއަކުން ތިމަންސުވާމީންގެ އެކަލޭގެފާނު ސަލާމަތްކުރެއްވީމެވެ." (ޞާއްފާތު 107:37)\nފާފަތަކަށް ޓަކައި ބޭނުންވާ ޤުރުބާނީ ދެއްވީ އެކަލާނގެ އަމިއްލަފުޅަށެވެ.\nއިބްރާހީމްގެފާނުގެ ފަރާތްޕުޅުން ލިބުނު ފިލާވަޅުތައް:\nތެދުމަގުން (އިންސާނާ) ގެންގޮސް ދެނީ، ﷲ އާއިއެކު ފުން ރަޙްމަތްތެރި ކަމެއްގެ ތެރެއަށެވެ.\nމިގުޅުން ލިބޭނީ ހަމައެކަނި ޞާލިޙު މީހުންނަށެވެ.\nނަމާދު ކުރުމުގައި ނުވަތަ ދުޢާކުރުމުގައި އެންމެ އިސް ކަމަކަށް ވާންޖެހޭނީ އަޅުގަނޑުމެންގެ ފާފަ ފުއްސެވުމަށް އެދުމެވެ.\nއަޅުގަނޑުމެންގެ ފާފައިގެ ބޮޑުވެގެންވާ ޤުރުބާނީ މާތް ﷲ އަމިއްލަފުޅަށް ދެއްވައެވެ.\nމާތް ﷲ މޫސާގެފާނަށް ފޮތް (ތައުރާތު) ބާވައިލެއްވިއެވެ. (ޤަޞަޞް 28: 43-44)\nއަންނަނިވި ސިފަތައް އެކުލެވިގެންވާ ޅަ ގެރިއެއް ޤުރުބާން ކުރެއްވުމަށް މާތް ﷲ މޫސާގެފާނަށް އަމުރުކުރެއްވިއެވެ. (ބަޤަރާ 2: 67-71)\nއެއީ ދަނޑުބިން ފުރޮޅާ ނިކަމެތި ގެރިއެއް ނޫނެވެ. އަދި ދަނޑަށް ފެންދޭ ގެރިއެއްވެސް ނޫނެވެ.\nއައިބުތަކުން ސަލާމަތްވެގެންވާ ގެރިއެކެވެ.\nއެއްވެސް ލަފެއް ނެތް ސާފު ޠާހިރު ގެރިއެކެވެ. (އެއްވެސް މީހަކަށް އަނެކާގެ ފާފަތަކެއް ނުއުފުއްލޭނެއެވެ. ނަޖުމް 38:53).\nމޫސާގެފާނަށް، އެކަލޭގެފާނުގެ ޤައުމުގެ މީހުންނާއި، މިޞްރުގެ ވެރި ފިރުޢައުނާއި އަދި މިޞްރުގެ ސިޙުރުވެރިންނާއި ކުރިމަތި ލުމަށްޓަކައި، ނިޝާންތަކެއް ދެއްވުނެވެ. (އަޢުރާފު 53: 103-160)\nއެ ސިހުރުވެރިން އެއީ ސިހުރު ކަމުގައި އިންކާރު ކުރިއެވެ. އަދި ކާފިރުވިއެވެ. (7: 103، 109، 116)\nބަޔާންވެގެން ހުރި ހެކިތަކެއްކަމުގައި މާތް ﷲ އެމީހުންގެ މައްޗަށް އުކުނާއި ބޮކާއި ލޭގެ ކޯފާތައް ފޮނުއްވިއެވެ. އެބައިމީހުންގެ ގޭތަކުގެ ދޮރު ކަނިތަކުގައި ޤުރުބާނީތަކުގެ ލޭ ހާކައިގެން، އެކަލޭގެފާނުގެ ޤައުމުގެ މީހުން މި ކޯފާތަކުން ސަލާމަތް ކުރެއްވިއެވެ.\nفَارْسَلْنَا عَلَيْهِمْ الطُّوفَانَ وَالْجَرَادَ وَالْقُمَّلَ وَالضَّفَدِعَ وَالدَّمَ ءايَتٍ مُفَصَّلَتٍ فَاسْتَكْبَرُوا وَكَانُوا قَوْمًا مُجْرِمِينَ\n"ނަތީޖާއެއްގެ ގޮތުން (ނީލަ ކޯރުގެ) ފެންބޮޑުވުމުގެ ޠޫފާނާއި އުކުނާއި ބޮކާއި ލެއާއި ތިމަންސުވާމީންގެ އެމީހުންގެ މައްޗަށް ފޮނުއްވީމެވެ. ކަނޑައެޅި ބަޔާން ވެގެން ހުރި ހެކިތަކެކެވެ. އެކަމަކު އެމީހުން ދެންވެސް ކިބުރުވެރިވެ ބޮޑާވެގަތީއެވެ. އެއީ ކުށްވެރި ބަޔެކެވެ." (133:7)\nއެ ހެކިތަކަށް އިންކާރު ކުރާ މީހުންނަކީ ކާފިރުންނެވެ. (7: 132، 134،135)\nމޫސާގެފާނަށް ﷲ ގެ ޢަޡުމަތްތެރިކަން ދެއްކެވުމަށްފަހު އެކަލޭގެފާނު މާތް ﷲ ގެ ކިބަފުޅަށް ތައުބާ ވިއެވެ. (7: 143)\nބުދަށް އަޅުކަން ކުރެވުމުގެ ފާފައަށް ތައުބާ ވުމަށްފަހު، އެމީހުން އެދި ވަކީލު ކޮށްގެން ތިބީ ﷲ ގެ ރަޙުމަތަށާއި މަޣުފިރަތަށެވެ. އެމީހުންގެ އަމިއްލަ ހެޔޮ ޢަމަލުތަކުގެ މައްޗަކަށް ނޫނެވެ. (7: 149)\nމޫސާގެފާނުވެސް ވަކީލުކޮށްގެން ހުންނެވީ އެކަލޭގެފާނަށާއި އެކަލޭގެފާނުގެ އަޚު ހާރޫނުގެފާނުގެފާނަށް ﷲ ގެ ރަޙުމަތާއި މަޣުފިރަތު ދެއްވުމަށެވެ. (153:7)\nމޫސާގެފާނުގެ ޙަޔާތްޕުޅުން ލިބުނު ފިލާވަޅުތައް:\nފާފަތަކަށްޓަކައި އެކަށޭނަ ޤުރުބާނީއެއް ﷲ ބޭނުންފުޅުވެ ވޮޑިގެންވެއެވެ.\nސިޙުރަށް އީމާން ވުމީ ކާފަރުކަމުގެ ތެރެއަށް ގެންދާ ކަމެކެވެ.\nﷲ ގެ ހެކިތަކަށް ޣާފިލުވުމަކީ ކާފިރަކު ކަމުގައި ވުމެވެ.\nއެ ނިޝާންތަކުގެ އެންމެ މަތީ ފަންތިއަކީ ލެއެވެ. ޢަޒާބަށްޓަކައި ނުވަތަ ސަލާމަތަށްޓަކައިވިޔަސް ވެހެވެ.\nﷲ ގެ ޢަޡުމަތް ތެރިކަން ދުށުމަކީ، މާ ފުން ފެންވަރެއްގައި ތައުބާވެ، ﷲ ގެ މަގަށް ރުޖޫކުރުވަނިވި ކަމެކެވެ.\nއަހަރެމެންގެ ފާފަތަކަށްޓަކައި އަހަރެމެން ބުރަވެ ތިބެންވާނީ ﷲ ގެ ރަޙުމަތާއި މަޣުފިރަތަށެވެ.\n(އާދަމުގެފާނެކޭ އެއްފަދައިން) ދާއޫދުގެފާނަށްވެސް ޚަލީފާއެއްގެ ލަޤަބު ދެވުނެވެ.\nيَدَاودُ إِنَّا جَعَلْنَكَ خَلِيفَةً فِي الْأَرْضِ فَاحْكُمْ بَيْنَ النَّاسِ بِالْحَقِّ وَلَا تَتَّبِعْ الْهَوَى فَيُضِلَّكَ عَنْ سَبِيلِ اللَّهِ إِنَّ الَّذِينَ يَضِلُّونَ عَنْ سَبِيلِ اللَّهِ لَهُمْ عَذَابٌ شَدِيدٌ بِمَا نَسُوا يَوْمَ الْحِسَابِ\n"އޭ ދާއޫދުގެފާނެވެ. ތިމަން ސުވާމީންގެ ކަލޭގެފާނު ބިމުގައި ޚަލީފާއަކު ކަމުގައި ލެއްވީމެވެ. މީސްތަކުންގެ މެދުގައި ކަލޭގެފާނު ޙައްޤަށް ޙުކުމް ކުރައްވާށެވެ." (ޞާދު 26:38)\nއެކަލޭގެފާނު އެހެން ބޭފުޅުންނާއި ދެގޮތަކުން ތަފާތުވެގެން ވާކަން ޤުރުއާނުން ދައްކައި ދެއެވެ:\nﷲ އެކަލޭގެފާނަށް ޒަބޫރުއޭ ކިޔުނު ފޮތްބާވައިލެއްވިއެވެ. "އަދި ދާއޫދުގެފާނަށް ތިމަންސުވާމީންގެ ޒަބޫރު ބާވައިލެއްވީމެވެ." (ނިސާ 163:4)\nﷲ އެކަލޭގެފާނަށް ޚާއްޞަ ފަޟުލުވަންތަކަން ދެއްވިއެވެ. "ހަމަ ކަށަވަރުން ތިމަންސުވާމީންގެ، ދާއޫދުގެފާނަށް ދަރުމަވަންތަކަން ދެއްވީމެވެ:\nوَلَقَدْ ءاتَيْنَا دَاوُدَ مِنَّا فَضْلًا يَجِبَالُ أَوِّبِي مَعَهُ وَالطَّيْرَ وَأَلَنَّا لَهُ الْحَدِيدَ\n"އޭ ފަރުބަދަތަކާއެވެ. އެކަލޭގެފާނާއިއެކު ތިޔަ ފަރުބަދަތައް ތަސްބީޙަ ކިޔައި އުޅޭށެވެ. އަދި ކަލޭމެން ދޫނިތައް ވެސް މެއެވެ. އަދި އެކަލޭގެފާނަށްޓަކައި ދަގަނޑު ތިމަން ސުވާމީންގެ މަޑު ކުރެއްވީމެވެ." (ސަބާ 10:34)\nއިންޖީލުގައި ދާއޫދުފާނު ބަޔާން ކުރެވިގެންވަނީ ﷲ ހިތްޕުޅާވާ ބޭފުޅެއްގެ ގޮތުގައެވެ. ދުޢާތަކާއި މަދަޙަ ތަކުން އެކަލޭގެފާނު ކެނޑިނޭޅި ﷲ އަށް ސަނާ ދެންނެވިއެވެ. އެންމެ ދަތި އުނދަގޫ ޙާލަތްތަކުގައިވެސް އެކަލޭގެފާނު ހުރިހާ އިތުބާރެއް ކުރައްވަނީ ﷲ އަށެވެ. އަދި ހަމަ އެހެންމެ ﷲ ގެ މަދަދުފުޅު ތަޖުރިބާ ކުރެއްވިއެވެ.\nދާއޫދުގެފާނުވެސް ފެއިލިވެ ވަޑައިގަތެވެ. އެކަލޭގެފާނު ޒިނޭ ކުރައްވައި، މީހަކު މެރުއްވިއެވެ. އެކަމަކު އެކަލޭގެފާނުގެ ފާފައަށް ޢާއްމުންގެ މެދުގައި ފާޅުގައި ތައުބާވެ ވަޑައިގަތެވެ. އެކަލޭގެފާނުގެ ހުރިހާ ކަމެއް މިލްކުވެވޮޑިގެންވަނީ ﷲ އަށް ކަން އެކަލޭގެފާނު ދެނެވަޑައިގަތެވެ. އަދި އެކަލޭގެފާނު ދުޢާ ކުރެއްވިއެވެ:\n"އިބަސުވާމީންގެ އެއްވެސް ޤުރުބާނީއަކަށް ރުހިވޮޑިނުގަންނަވާނެއެވެ. އެހެން ނޫންނަމަ އަޅާ އިބަސުވާމީންގެއަށް ޤުރުބާނީއެއް ހުށަހެޅީމުހެވެ. އަންދާލެވިފައިވާ (ޤުރުބާނީގެ) ހުށަހެޅުންދެކެ އިބަސުވާމީންގެ ލޯބިވެވޮޑިނުގަންނަވަތެވެ. އޭ މާތް ރަސްކަލާކޯއެވެ. ހިތާމަވެރި އަދި ހަލާކުވެފައިވާ ހިތެއް ދެކެ އިބަސުވާމީންގެ ނަފުރަތު ނުކުރައްވަމުއެވެ."\nދެން އެކަލޭގެފާނު ﷲ ގެ ޢަފޫކުރެއްވުމަށް އެދިވަޑައިގަތެވެ.\nقَالَ لَقَدْ ظَلَمَكَ بِسُؤَالِ نَعْجَتِكَ إِلَىٰ نِعَاجِهِۦ ۖ وَإِنَّ كَثِيرًۭا مِّنَ ٱلْخُلَطَآءِ لَيَبْغِى بَعْضُهُمْ عَلَىٰ بَعْضٍ إِلَّا ٱلَّذِينَ ءَامَنُوا۟ وَعَمِلُوا۟ ٱلصَّٰلِحَٰتِ وَقَلِيلٌۭ مَّا هُمْ ۗ وَظَنَّ دَاوُۥدُ أَنَّمَا فَتَنَّٰهُ فَٱسْتَغْفَرَ رَبَّهُۥ وَخَرَّ رَاكِعًۭا وَأَنَابَ\n"އަދި އެކަލޭގެފާނު ހައްދަވައި ބޮޑުކުރެއްވި ރަސްކަލާނގެ ޙަޟުރަތުން ޢަފޫކުރެއްވުމަށް އެދިވަޑައިގެތެވެ." (ޞާދު 24:38)\nދެން ﷲ އެކަލޭގެފާނަށް ޢަފޫ ކުރައްވައި، އެކަލާނގެ ޚާއްޞަ ގޮތަކުން ޢައްޔަން ކުރައްވާފައިވާ ވެރިޔާ، 'އަލް މަސީޙު'، އެކަލޭގެފާނުގެ ޢާއިލާއިން ވަޑައިގަންނަވާނެ ކަމަށް ވަޢުދުވެ ވޮޑިގަތެވެ.\nދާއޫދުގެފާނުގެ ފަރާތްޕުޅުން ލިބުނު ފިލާވަޅުތައް:\nﷲ އެދިވޮޑިގަންނަވަނީ އަޅުގަނޑުމެންގެ ފަރާތުން ޙަޤީޤީ ސަނާއާއި އަޅުކަމެވެ.\nފާޅުގައި ނިކަމެތި ކަމާއިއެކު ކުށް ޤަބޫލުކޮށް ތިމާމެންގެ ފާފަތަކުގެ މައްޗަށް ތައުބާވާ މީހުންގެ ތައުބާ އެކަލާނގެ ޤަބޫލު ކުރައްވައެވެ.\nﷲ ރުހިވޮޑިގަންނަވާ ޤުރުބާނީއަކީ ހަލާކުވެފައިވާ ހިތަކާއި ރޫޙެކެވެ.\nPosted by madhini at 7:19 AM